এদিন এনেকৈয়ে – দিগন্ত কুমাৰ ভট্টাচাৰ্য্য – ফটাঢোল\nএদিন এনেকৈয়ে – দিগন্ত কুমাৰ ভট্টাচাৰ্য্য\nHome /গল্প/এদিন এনেকৈয়ে – দিগন্ত কুমাৰ ভট্টাচাৰ্য্য\nছমাহ মানৰ আগৰ কথা। কিতাপ এখন প্ৰকাশ কৰি উলিয়াম বুলি যো-জা চলাইছিলোঁ। প্ৰায় ত্ৰিশটামান কবিতা গোট খাইছিলও। কিতাপখনৰ নামটো কি দিম ভাবি উলিয়াব নোৱাৰি বন্ধু এজনক ফোন কৰিছিলোঁ।\n-“শুনচোন, মই মানে নামটো ‘তোমাৰ হিয়াত মোৰেই ছবি’ ধৰণৰ নাম এটা ভাবি থৈছোঁ। চলিব নে?”\nসুধিছিলোঁ তাক। ‘খেকখেক’কৈ বহুদেৰি শব্দ এটা শুনি থাকিলোঁ। যেন বন্ধু নহয়, ক’ৰবাৰ পৰা মলুৱা এটাইহে ফোনটো ধৰি আছে, হাঁহি আছে।\n-“ঐ কি হ’ল? নাহাঁহিবি…”\n-“আজিকালি একো নচলে বন্ধু!”\n-“মানে আকৌ কি! এই ‘হিয়া’, ‘প্ৰেম’, ‘বনৌষধি পাঠক’- সকলো পুৰণি হ’ল। পিচে, এখন কিতাপৰ অভাৱ মানুহে আজিও অনুভৱ কৰে। যদি তেনে নামৰ কিতাপ মানুহে দেখে, ‘দৌৰি দৌৰি যাম, মিছন চাইনা চাম’ ধৰণত মানুহে দৌৰিব আৰু কিতাপ কিনিব। ‘নাৰীৰ মন বুজা এশ এটা উপায়’ – নামটো যদি এনেকুৱা দিব পাৰ, তেনেহ’লে তোৰ কিতাপ চলিব। নহ’লে ফুউউউচ!”\n-“মই নিকিনো তেনে নামৰ কিতাপ, হ’ল? ঠাট্টা কৰিব আহিছ? একেবাৰে আণ্ডাৰএষ্টিমেট কৰ ভাই মোক”\nমোৰ খং উঠিল। মই নাৰীৰ মন বুজি পাওঁ বুলি ডাঠি ক’ব নোখোজোঁ যদিও অকণমান হ’লেও পাওঁ বুলিয়েই সান্ত্বনা লভোঁ। শ্ৰীমতীৰ মনটো মই কিমান বুজি পাওঁ, ভাবিবলৈ ধৰিলোঁ।\nপাছদিনা দেওবাৰ। ৰাতিপুৱা শুই উঠি অসমীয়া ছেনেলটো লগাই ভৰি দুখন ছোফাত তুলি বহিছিলোঁহে, শ্ৰীমতীয়ে পাকঘৰৰপৰা মাত লগালে\n-“হেৰি, এটা কণীও নাই। কেইটামান আনকগৈচোন বজাৰৰ পৰা।”\nমই লগে লগে ভাবিবলৈ আৰম্ভ কৰিলোঁ কি ভাবি তেওঁ মোক কণী আনিবলৈ কৈছে! নিশ্চয় ব্ৰেকফাষ্টত লুচী আৰু কণী-আলু ভাজি! নহ’লে হয়তো অমলেট কৰিব, বা সিদ্ধ কৰি ফ্ৰায়ো কৰিব পাৰে। তেনেকৈ ভজা কণী মোৰ প্ৰিয়। শ্ৰীমতীৰ মনত নিশ্চয় দেওবাৰে পুৱাতেই মোক সু-স্বাদু কিবাকিবি খুৱাই হিয়াত কিলবিলাই থকা মৰমবোৰ দেখোৱাৰ প্লেন আৰম্ভ হৈ গৈছে! মই শ্ৰীমতীৰ মনটো বুজি পোৱাৰ সুখতে একে জাপে ছোফাৰপৰা উঠি বহি বজাৰলৈ যাবলৈ ওলালোঁ। এনেতে মোবাইলত এছ.এম.এছ এটা আহিল। সেইটো পঢ়ি মই হাঁহি ৰখাব পৰা নাই।\n-“হেৰা শুনাচোন, জমনি কথা এটা…ভগৱানেই হেনো বুজি নাপায়, আমিনো কোন কূটা? শুনিবা?”\n-“কি শুনাব কওঁক? আৰু ভগৱানেনো কি বুজি নাপায়?”\n-“শুনি যোৱা, মই মাতি যাওঁ…..অসমৰ ল’ৰা এজন গোৱালৈ ফুৰিবলৈ আহিল। গোৱাৰ ৰূপত মুগ্ধ হৈ সি ভাবিলে যদি সঁচাকৈয়ে ভগৱান থাকিলহেঁতেন এটি বৰ খুজিলেহেঁতেন। এনেতে আবিৰ্ভাৱ হ’ল ভগৱান বিষ্ণুৰ। ভগৱানে ক’লে, ‘তোৰ মনৰ এটি ইচ্ছাৰ কথা ক, মই পূৰণ কৰিম’। ল’ৰাজনেও হাতযোৰ কৰি মাত দিলে, ‘হে ভগৱান, গোৱাৰ কি মনোমোহা ৰূপ! কিন্তু অসমৰপৰা ইয়ালৈ আহিবলৈ বহুত সময় লাগে। আপুনি যদি এখন অসমৰপৰা গোৱালৈকে ডাইৰেক্ট ফ্লাই-অ’ভাৰ নিৰ্মাণ কৰি দিয়ে, মই ফুল স্পীডত গাড়ী চলাই যেতিয়া মন যায়, আহিব পাৰিলোঁহেতেন!’ ভগৱানে অলপপৰ ৰৈ কিবা ভাবি বৰ দুখমনে ক’লে, ‘তোৰ মনৰ ইচ্ছা মই পূৰণ কৰিম কিন্তু অসম আৰু গোৱাৰ মাজৰ দূৰত্ব বহুত অ’। মাজত বহুত নদ-নদী আছে। গতিকে ইয়াৰ বাবে বহুত শিল-বালি-চিমেন্ট আৰু শ্ৰমৰ প্ৰয়োজন, কিছুদিন লাগি যাব।..তই বেলেগ ইচ্ছা এটাৰ কথা কৈ দে, লগে লগে পূৰণ কৰিম’। ল’ৰাজনে অলপ পৰ ভাবি ক’লে, ‘ভগবান, মোক যোৱা তিনিবছৰত চাৰিজনী প্ৰেমিকাই এৰি গুচি গ’ল। সিহঁতে যাওঁতে কৈ যায় মই হেনো তেওঁলোকৰ মন বুজিবলৈ চেষ্টাই নকৰিলো। নাৰীয়ে মনে মনে থাকিলে, মুখখন ফুলালে, চকুদুটি চলচলীয়া কৰিলে কি বুজিম বাৰু? আপুনি মোক এনে এটা বৰ দিয়ক যাৰ দ্বাৰা মই মুখ দেখিলেই নাৰীৰ মন পঢ়িব পাৰোঁ আৰু বুজিব পাৰোঁ নাৰীৰ….।’ ভগৱানে লগে লগে তাক ৰ’বলৈ ইংগিত দিলে, ‘হেৰি নহয় বোপাই, তই কি কৈছিলি? ফ্লাই-অ’ভাৰ?? দুটা লেন থকা লাগিব নে চাৰিটা লেন থকা লাগিব??’\n-“…………হেৰা, বুজিলা নে?”\nমই এছ.এম.এছটো পঢ়ি আকৌ হাঁহিলোঁ। পৰিবাৰে মুখখন বেঁকা কৰিলে।\n-“হেঃ হেঃ মই বজাৰলৈ যাওঁ দিয়া..লুচীৰ কাৰণে আটা-ময়দা আছে নহয়? নহ’লে কণীৰ লগতে একেলগে আনিম গৈ”\n-“লুচী? ভাবিছিলোঁ ভাজিম বুলি..এতিয়া মন সলনি হ’ল। কিয় তোমাৰ ভগৱান, তুমি – কোনেওতো নাৰীৰ মন বুজিবই নোৱাৰা..। কণী আনিবা, দুপৰীয়া চুলিত লগাম আৰু শ্বেম্পু কৰিম..। মোৰ এতিয়া ভোক নাই…. তোমাৰ মন গ’লে মেৰি বিস্কুটেৰে ব্ৰেকফাষ্ট কৰা…”\nভেঁকাহি মাৰি পৰিবাৰ আনফালে গ’লগৈ। উফ্ নাৰীৰ মন!\nআবেলি কাম এটাত বাহিৰলৈ ওলালোঁ। কামটো কৰি ঘৰলৈ উভতি আহোঁতে চাৰিআলিটো পাইছোঁ মাত্ৰ, দেখিলোঁ ছোৱালী এজনীয়ে হাত জোকাৰি মোৰ গাড়ীখন ৰখাবলৈ চেষ্টা কৰিছে, মানে ইংগিত দিছে। চাৰিআলিটোৰ পৰা ঘৰলৈ প্ৰায় দুই কিল’মিটাৰ বাট। ছোৱালীজনীক বোধকৰো ‘লিফ্ট’ লাগে। মই গাড়ীৰ গতি অলপ লেহেমীয়া কৰিলোঁ। ছোৱালীজনী দেখাত বেয়া নহয় যেন অনুভৱ হ’ল। ছোৱালীজনীক চিনাকি চিনাকি যেনো লাগিল। ক’ৰবাত আগতে যেন দেখিছোঁ!\n-“অকলশৰীয়া ছোৱালীক লিফ্ট নিদিবা দেই। মিঠা মিঠা কথাৰে ভুলাই আজিকালি ডকাইতি কৰিবলৈ দলবোৰে ধুনীয়া ছোৱালী ব্যৱহাৰ কৰে, তাতে তুমি যিহে বেলবুং…।”\nশ্ৰীমতীয়ে প্ৰায়ে কোৱা কথাষাৰ মনলৈ আহিল। যদি এইজনীক লিফ্ট দিওঁ আৰু কিবা এটা অঘটন ঘটিবলৈ পায়! শ্ৰীমতীয়ে ক’বলগীয়া কথাষাৰ মনতে ভাবিলোঁ,\n-“ছোৱালী দেখিলেই পাগল হৈ যোৱাতো, এতিয়া পাইছা নহয় মজা!”\nসৌভাগ্যৱশতঃ একো নঘটিলেও, ‘সিদিনা কোন ছোৱালীক গাড়ীত বহুৱাই নিছিলা, বৰুৱানীয়ে দেখিছে নহয়’, ‘হুহ, ছোৱালী দেখিলেই ৰ’বই নোৱাৰে, উপযাচি লিফ্ট দিয়ে। ক’ৰ ছোৱালী আছিল? কি নাম? কি কৰে? কোৱা..কোৱা..কোৱা…’।’ বুলি হিন্দী ছিৰিয়েলবোৰত দেখুওৱাৰ দৰে মূৰটো পাঁচবাৰমান ঘূৰাই শ্ৰীমতীয়ে কোৱা কথাখিনি ‘ইকো’ হৈ মোৰ দুকাণত বাজি উঠিল। ধুৰৰ…কাম নাই আৰু মোৰ! নলগা জেঙত লাগি মৰোনো কিয়! মই গাড়ীখন নৰখালো। মিৰৰত দেখিলো ছোৱালীজনীয়ে ভৰি এখন ওপৰলৈ উঠাই মাটিতে জোৰেৰে মাৰি খঙ প্ৰকাশ কৰিছে যেন সেইখিনি মাটি নহয় মোৰ দুগালহে! ঘৰ আহি পাই দেখোঁ দুৱাৰত তলা। আমাৰ দুবছৰীয়া সন্তানটিক এই সময়ত কাম কৰা ছোৱালীজনীয়ে অলপ ফুৰাবলৈ লৈ যায়। পিচে শ্ৰীমতী বা ক’লৈ গ’ল! ফোন এটা কৰোঁ বুলি ম’বাইলটো উলিয়াওতে দেখিলোঁ শ্ৰীমতীৰ মিছ কল- ওঠৰটা। সৰ্বনাশ! লগে লগে ফোন লগালোঁ। বাৰে বাৰে কাটি দিয়ে শ্ৰীমতীয়ে— এবাৰো সঁহাৰি নিদিলে। সম্ভৱতঃ ওচৰতে আছে বা ছিৰিৰে ওপৰলৈ উঠি আছে, গতিকে ৰিচিভ নকৰি পতিদেৱৰ ত্ৰিশ পইচা বচাইছে! তিৰোতাবোৰে যে পইচাৰ হিচাপ ক’ত কেনেকৈ কৰি থাকে, একেবাৰে বুজি নাপাওঁ। মই ফ্ৰেচ হৈ চাহ একাপ খালোঁ। কিছুসময় পিছত কলিং বেলটো বাজি উঠিল। কী’-হোলটোৰে চাই দেখিলোঁ ছোৱালী এজনী। হাৰে! এইজনী দেখোন সেইজনীয়েই, অলপ দেৰি আগেয়ে ‘লিফ্ট’ বিচৰাজনী! কেনেকৈ মোৰ পিছ লৈ ঘৰলৈকে আহি পালে! মোৰ অলপ টেনচন হ’ল। মই দুৱাৰ খুলি দিয়া নাই। কলিং বেলটো আকৌ দুবাৰমান বাজিল। এইবাৰ মোৰ ম’বাইলত ৰিং হোৱাৰ শব্দ শুনা পালোঁ। দেখিলোঁ শ্ৰীমতীৰ ফোন।\n-“বুৰ্বকৰ দৰে মাজে মাজে কিয় কি-হোলটোৰে চাই আছা, দেখিছোঁ নহয়। দুৱাৰ নুখুলা কিয়? কিহৰ ধেমালি…”\nমই একে জাপে খুলিলোঁ দুৱাৰখন। সন্মুখত এক নতুন ৰূপত মোৰ শ্ৰীমতী! দীঘল কেঁকোৰা চুলি চুটি আৰু চিধালৈ ৰূপান্তৰ হৈছে। মুখখনো উজলি উঠিছে। মোৰ কান্ধৰ পৰা ছয় ইঞ্চিমান তলত থকা শ্ৰীমতী চেণ্ডেলৰ দৰে ওখ কিবা এযোৰৰ সহযোগত মোৰ নাকলৈ উঠি আহিছে। বাপ্‌ৰে.. কি পৰিৱৰ্তন!\n-“আৰে কচম চে, তোমাক একেবাৰে চিনি পোৱা নাছিলোঁ মই…।”\n-“পুৱাই কোৱা নাছিলোঁ জানো, আজি পাৰ্লাৰলৈ যাম, শ্বপিং কৰিম আৰু আহোঁতে তোমাৰ লগত আহিম।”\nশ্ৰীমতীয়ে পুৱা কোৱা কথাখিনি এতিয়াহে মনত পৰিল। কথাৰ বিস্ফোৰণৰ মুখামুখি হ’বলৈ মই সাজু হ’লোঁ। কিন্তু ভাগ্য ভাল, সেই সময়তে কণমানিটোক লৈ ঘৰত বন কৰা ছোৱালীজনী আহি পালে। কণমানিটো টোপনি গৈছে। তাইৰ আগত মোক ডাঙৰকৈ কথা শুনাই মোৰ ইজ্জতটো কেতিয়াও কম হ’বলৈ নিদিয়ে শ্ৰীমতীয়ে, সেইটো তেওঁৰ বৰ ভাল অভ্যাস। শ্ৰীমতীয়ে হাত-মুখ ধুই গোসাঁইৰ আগত সন্ধিয়াৰ চাকি গচি দিবলৈ গ’ল। আগদিনা অফিচতে এজনে কৌতুক এটা কৈছিল। মনত পৰি মোৰ হাঁহি উঠিল।\n-“হেৰা, এটা আল্টিমেট কৌতুক শুনিবা? এজনী আদবয়সীয়া তিৰোতাৰ এবাৰ হাৰ্ট এটেক হ’ল। যোৱা-থোৱা অৱস্থা। হাস্পতাললৈ লৈ যোৱা হ’ল। ৰাতি যমৰাজ আহিল। আহিয়েই তিৰোতাজনীক ক’লে—’ছেহ, কিবা ভুল হৈছিল আমাৰ। তোৰ আয়ুস এতিয়াও চল্লিশ বছৰৰ বাকী আছে। ছ’ৰি। কাইলৈ সকলো বেমাৰ ঠিক হৈ যাব। তই নিশ্চিন্ত থাক। চল্লিশ বছৰৰ পিছত আহিম দেই নিবলৈ। টিল দেন এনজয়!’ তিৰোতাজনী লগে লগে আৰোগ্য হ’ল। আনন্দতে দুপাক ‘শীলা কি জৱানী’ বুলি গাইও নাচিলে। ভাবিলে, ইমান বছৰ আছে জীয়াই থাকিবলৈ, প্ৰথমতে নিজৰ ৰূপটোকে অলপ সলনি কৰা যাওক। হাস্পতালৰ পৰা ওলায়েই বিউটি পাৰ্লাৰত সোমাল। চুলি ষ্ট্ৰেইটেনি, ফেচিয়েল, পেডিকিউৰ, মেনিকিউৰ আদি সকলো এপ্লাই কৰিলে। পাৰ্লাৰৰ পৰা নাচি-বাগি ওলাওতেই ট্ৰাক এখনে খুন্দিয়ালে। লগে লগে মৃত্যু হ’ল তিৰোতাজনীৰ। ওপৰ পায়েই যমৰাজক চিঞৰিলে – ‘ছিটিং..ছিটিং..আৰু চল্লিশ বছৰ জীয়াই থাকিম বুলি মিছা কৈছিলি তই? মিছলীয়া অধম ক’ৰবাৰ।’ যমৰাজে তিৰোতাজনীৰ ভৰিৰপৰা মূৰলৈ ভালকৈ চাই ক’লে—’আৰে…তইহে নেকি? ছৰি, ভুল হৈ গ’ল। হ’ল বুলি আৰু ৰূপটো ইমানো চেঞ্জ কৰি পেলাব লাগে নে? চিনিয়েই নাপালোঁ নহয় তোক’। কৌতুকটো কৈ মই আকৌ এবাৰ হাঁহিলো। শ্ৰীমতীয়ে চকুদুটা ঘোপা কৰি চালে মোলৈ। বুজি পাই খং কৰিলে নে একো নুবুজি মুখখন বেঁকা কৰিলে – মই হ’লে বুজি নাপালোঁ। এনেতে কণমানিটোৱে সাৰ পালে। টোপনিৰ পৰা উঠি মাকক নেদেখিলে সি কন্দা-কটা লগায়। শ্ৰীমতীয়ে দৌৰি গ’ল তাৰ ওচৰলৈ। তাক কোলাত ল’লে। সি কান্দিবলৈ ধৰিলে। শ্ৰীমতীয়ে চুমা খাই মৰমতে কিবাকিবি ক’লে। কিন্তু তাৰ কান্দোন কমাৰ একো চিন নাই। মই ওচৰলৈ গৈ হাত দুখন মেলি দিলোঁ। সি জাপ মাৰি মোৰ ওচৰলৈ আহিল। কান্দোন বন্ধ হ’ল তাৰ।\n-“ভোকতে কান্দিছে চাগে…”\nশ্ৰীমতীৰ কথা শুনি মোৰ আকৌ এবাৰ কৌতুকটোলৈ মনত পৰি গ’ল। এইবাৰ মই হাঁহিলো খুব জোৰেৰে!\nভাবিলোঁ, ৰাতি বন্ধুক ফোন কৰিব লাগিব। ‘নাৰীৰ মন বুজাৰ এশ এটা উপায়’ নামটোৰেও কাম নিদিব, তাৰ লগতে ‘নাৰীৰ প্ৰকৃত চেহেৰা চিনি পোৱাৰ দহটা উপায়’ যোগ কৰি নিদিলে, মোৰ কিতাপ ফ্ল’প, ছিউৰ। ভুক্তভোগী লাখত ওলাব, সেইটোও হাণ্ড্ৰেড পাৰ্চেন্ট ছিউৰ!\nকৰ্পৰেট ভূত – অমিতাভ মহন্ত\nডিজিটেল বিহু – কুল শইকীয়া\nঅসমী গগৈ says:\nমাজৰাতিও হাহিঁআছো দেই।\nমজা লাগিল ৷\nPranita Goswami Barthakur says:\nডাঙৰকৈ হাঁহিলো। ইমান ৰস লগাকৈ লিখিছা।\nসাংঘাতিক দিগন্ত। এইবোৰ কাৰণতে প্ৰত্যেকবাৰে তোমাৰ লেখাৰ বাবে প্ৰতীক্ষা কৰি থাকো\nPradyumna Hazarika, jamugurihat says:\nলেখাটো পঢ়ি ভাল লাগিল ।\nবিকাশ শইকীয়া says:\nফটাঢোলত আধা পঢ়িছিল। সম্পূৰ্ণ পঢ়িলোঁ আজি।\nবঢ়িয়া লাগিল দিগন্ত ৷ লাইফ টোৱেই হোৱাটচ এপ হৈ গৈছে আৰু ৷\nচাহিন জাফ্ৰি says:\nৱাহ!! তামাম হঁহুৱালে দেই..☺☺\nPapari Barman says:\nহাঁহি ভাল পোৱা মানুহৰ বাবে । ন , দিগন্ত দা


গুৱাহাটী - The Cross Current\nThe CrossCurrent\t Jun 28, 2022 0\nশীঘ্ৰেই গুৱাহাটীত মুখামুখি হ’ব নেকি ডঃ হিমন্ত বিশ্ব শৰ্মা আৰু…\nইংৰাজী পঢ়িব নজনাসকললৈ সমবেদনা জ্ঞাপন কৰিলে মুখ্যমন্ত্ৰী হিমন্ত বিশ্ব শৰ্মাই। কিন্তু কিয় ইংৰাজী নজনাসকলক সমবেদনা জনালে মুখ্যমন্ত্ৰী শৰ্মাই? সবিশেষ চাওঁক এই প্ৰতিবেদনত- স্বতন্ত্ৰতাৰ বাবে সহযোগিতাৰ প্ৰয়োজন ৷ আমাক আৰ্থিকভাৱে সহযোগ কৰিব পাৰে…\nধানুকাৰ প্ৰতিষ্ঠান ঘনশ্যাম ফাৰ্মাচিউটিকেলছে যোগান ধৰে নিম্নমানৰ ঔষধ ৷ ২০১৬ চনতে পৰীক্ষাগাৰত প্ৰমান হৈছিল এই কথা ৷ তাৰ পাছতো ধানুকালৈ অহেতুক দৰদ কিয়? https://youtu.be/C9buUq7yEvk\nনতুন মন্ত্ৰীসভাত কাৰ গুৰুত্ব বাঢ়িল, কাৰ কমিল?\nঅসম চৰকাৰৰ মন্ত্ৰীসভাৰ বৃহৎ সালসলনি, ক্ষুদ্ৰ সম্প্ৰসাৰণ ৷ কাৰ গুৰুত্ব বাঢ়িল, কাৰ কমিল? চন্দ্ৰমোহন পাটোৱাৰীৰ বাবে নতুন দায়িত্ব কিয় হ’ব প্ৰত্যাহ্বানপূৰ্ণ ? চাওক এই প্ৰতিবেদনত- https://youtu.be/Ule5y6U90Vk\nএইবাৰ শিক্ষকক কিয় সমালোচনা কৰিব নোৱাৰিব হিমন্ত বিশ্ব শর্মাই?\nএইবাৰ শিক্ষকক কিয় সমালোচনা কৰিব নোৱাৰিব হিমন্ত বিশ্ব শর্মাই? অসমৰ সকলো বিদ্যালয়ত নাই খোৱাপানীৰ সুবিধা, নাই কম্পিউটাৰ-ইন্টাৰনেট সেৱা, নাই বিদ্যুৎ৷ কেনেকৈ ভালফল দেখুৱাব চৰকাৰী বিদ্যালয়ে? https://youtu.be/vOqCrWJK-tg\nমন্ত্ৰীসভাৰ সালসলনি : ৰঞ্জিত দাসৰ বাবে অশনি সংকেত, বিমল বৰাৰ ক্ষমতা কৰ্তন, চন্দ্ৰমোহন পাটোৱাৰীৰ…\nবৃহৎ সালসলনিৰে সম্পন্ন হ’ল অসম চৰকাৰৰ মন্ত্ৰীসভাৰ ক্ষুদ্ৰ সম্প্ৰসাৰণ ৷ ভাগ্য উদয় হ’ল মুখ্যমন্ত্ৰীৰ ঘণিষ্ঠ বিধায়ক জয়ন্ত মল্ল বৰুৱা আৰু হাফলঙৰ বিধায়িকা নন্দিতা গাৰ্লোচাৰ ৷ প্ৰচলিত ব্যাকৰণ ভাঙি মুখ্যমন্ত্ৰী ড: হিমন্ত বিশ্ব শৰ্মাই কেৱল নলবাৰী…\nহিমন্ত বিশ্ব শৰ্মাৰ কথাই সঁচা হ’ব!\nহিমন্ত বিশ্ব শৰ্মাৰ কথাই সঁচা হ'ব! https://youtu.be/FXGgznRayzQ


Fex (M.D.C) in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Fex (M.D.C) ar byavahar, ppali, parshwakriya, upkaar, kriya-pratikriya aaru satarkatabani\nFex (M.D.C) के प्रकार चुनें\nसदस्य इस दवा को ₹92.06 में ख़रीदे।\nFex (M.D.C) ৰ মূল্য আৰু পেকৰ চাইজ - Fex (M.D.C) Price and Pack Size in Assamese\nFex 120 Mg Tablet ₹96.9 खरीदें\nFex (M.D.C) की जानकारी\nFex (M.D.C) ৰ লাভ আৰু ব্যৱহাৰসমূহ- Fex (M.D.C) Benefits & Uses in Assamese\nFex (M.D.C) ৰ পালি আৰু সেয়া কেনেদৰে ল'ব- Fex (M.D.C) Dosage & How to Take in Assamese\nFex (M.D.C)-ৰ উপাদানসমূহ- Fex (M.D.C) Active Ingredients in Assamese\nFex (M.D.C) ৰ পাৰ্শ্চক্ৰিয়াসমূহ- Fex (M.D.C) Side Effects in Assamese\nFex (M.D.C) সংক্ৰান্ত সতৰ্কতাবাণীসমূহ- Fex (M.D.C) Related Warnings in Assamese\nঅইন দৰৱৰ সৈতে Fex (M.D.C)ৰ গুৰুতৰ ক্ৰিয়া-প্ৰতিক্ৰিয়া- Severe Interaction of Fex (M.D.C) with Other Drugs in Assamese\nFex (M.D.C) মতভেদসমূহ- Fex (M.D.C) Contraindications in Assamese\nFex (M.D.C) ৰ বিষয়ে সততে সোধা প্ৰশ্নসমূহ- Frequently asked Questions about Fex (M.D.C) in Assamese\nখাদ্য আৰু মদৰ সৈতে Fex (M.D.C) ক্ৰিয়া-প্ৰতিক্ৰিয়া- Fex (M.D.C) Interactions with Food and Alcohol in Assamese\nFex (M.D.C) ৰ লাভ আৰু ব্যৱহাৰসমূহ - Fex (M.D.C) Benefits & Uses in Assamese\nFex (M.D.C) তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nFex (M.D.C) ৰ পালি আৰু সেয়া কেনেদৰে ল'ব - Fex (M.D.C) Dosage & How to Take in Assamese\nFex (M.D.C)-ৰ উপাদানসমূহ - Fex (M.D.C) Active Ingredients in Assamese\nFex (M.D.C) ৰ পাৰ্শ্চক্ৰিয়াসমূহ - Fex (M.D.C) Side Effects in Assamese\nগৱেষণাৰ ভিত্তিত, Fex (M.D.C) ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nFex (M.D.C) সংক্ৰান্ত সতৰ্কতাবাণীসমূহ - Fex (M.D.C) Related Warnings in Assamese\nFex (M.D.C)-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nFex (M.D.C)ৰ গৰ্ভাবস্থাৰ সময়ত কিছু পাৰ্শ্ব-প্ৰতিক্ৰিয়া থাকিব পাৰে। যদি গৰ্ভাবস্থাৰ সময়ত Fex (M.D.C) ৰ কোনো পাৰ্শ্ব-প্ৰতিক্ৰিয়া থাকে, ইয়াক লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nFex (M.D.C)-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nFex (M.D.C) ৰ স্তন্যপায়ীসকলৰ ক্ষেত্ৰত পাৰ্শ্ব-প্ৰতিক্ৰিয়া অতি কম বা নায়েই। গতিকে আপুনি ইয়াক চিকিতসকৰ পৰামৰ্শ অবিহনেই গ্ৰহণ কৰিব পাৰে।\nবৃক্কত Fex (M.D.C) কি প্ৰভাৱ দেখা গৈছে?\nFex (M.D.C)ৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Fex (M.D.C) কি প্ৰভাৱ দেখা গৈছে?\nআপুনি কলিজা ৰ ক্ষতিৰ কোনো আশংকা নকৰাকৈ Fex (M.D.C) গ্ৰহণ কৰিব পাৰে।\nহৃদযন্ত্ৰৰ ক্ষেত্ৰত Fex (M.D.C) ৰ কি প্ৰভাৱ দেখা গৈছে?\nআপুনি হৃদয় ৰ ক্ষতিৰ কোনো আশংকা নকৰাকৈ Fex (M.D.C) গ্ৰহণ কৰিব পাৰে।\nঅইন দৰৱৰ সৈতে Fex (M.D.C)ৰ গুৰুতৰ ক্ৰিয়া-প্ৰতিক্ৰিয়া - Severe Interaction of Fex (M.D.C) with Other Drugs in Assamese\nFex (M.D.C) তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nFex (M.D.C) মতভেদসমূহ - Fex (M.D.C) Contraindications in Assamese\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Fex (M.D.C) লোৱা অনুচিত যাতে -\nFex (M.D.C) ৰ বিষয়ে সততে সোধা প্ৰশ্নসমূহ - Frequently asked Questions about Fex (M.D.C) in Assamese\nএই Fex (M.D.C)-এ অভ্য়াস বা নিচাৰ সৃষ্টি কৰে নেকি?\nনহয়, Fex (M.D.C) আসক্তি সৃষ্টি কাৰক বুলি কোনো সাক্ষ্য নাই।\nহয়, আপুনি Fex (M.D.C) লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, কিন্তু Fex (M.D.C) লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, মানসিক ৰোগৰ চিকিত্সাৰ ক্ষেত্ৰত Fex (M.D.C) ব্যৱহৃত নহয়।\nখাদ্য আৰু মদৰ সৈতে Fex (M.D.C) ক্ৰিয়া-প্ৰতিক্ৰিয়া - Fex (M.D.C) Interactions with Food and Alcohol in Assamese\nখাদ্য আৰু Fex (M.D.C)ৰ ক্ৰিয়া-প্ৰতিক্ৰিয়া\nখাদ্যৰ সৈতে Fex (M.D.C) লোৱাট নিৰাপদ।\nমদ আৰু Fex (M.D.C)ৰ মাজৰ প্ৰতিক্ৰিয়া\nFex (M.D.C)ৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nFex (M.D.C) से जुड़े सवाल और जवाब\nक्या डॉक्टर की सलाह के बिना Fex (M.D.C) ले सकते हैं?\nFex (M.D.C) एक प्रिस्‍क्रिप्‍शन दवा है इसलिए डॉक्‍टर की सलाह के बिना इसे नहीं खाना चाहिए। डॉक्‍टर की सलाह के बिना Fex (M.D.C) खाना हानिकारक साबित हो सकता है।\nFex (M.D.C) का इस्तेमाल कैसे करें?\nदिन में एक बार Fex (M.D.C) का सेवन करना सुरक्षित है। शाम के समय खाने के साथ या खाने के बिना Fex (M.D.C) लेना ज्‍यादा बेहतर होता है। हालांकि, डॉक्‍टर के बताए अनुसार ही Fex (M.D.C) खानी चाहिए।\nक्या खुद अपनी मर्जी से डॉक्टर की सलाह के बिना Fex (M.D.C) लेना बंद कर सकते हैं?\nअपनी मर्जी से Fex (M.D.C) खानी बंद करने से आपको सिरदर्द, सुस्‍ती और खुजली जैसे इसके हानिकारक प्रभाव झेलने पड़ सकते हैं। Fex (M.D.C) लेनी बंद करने से पहले डॉक्‍टर से परामर्श जरूर करें।\nक्‍या जुकाम के इलाज में Fex (M.D.C) खा सकते हैं?\nजी हां, जुकाम के लक्षणों से राहत पाने के लिए Fex (M.D.C) का इस्‍तेमाल कर सकते हैं। हालांकि, जुकाम के इलाज के लिए Fex (M.D.C) सबसे सही दवा नहीं है। जुकाम की सही दवा के लिए डॉक्‍टर से संपर्क करें।\nक्‍या Fex (M.D.C) के साथ एमब्रोक्सोल खा सकते हैं?\nFex (M.D.C) के साथ एमब्रोक्सोल खा सकते हैं। Fex (M.D.C) के साथ एमब्रोक्सोल लेने का कोई दुष्‍प्रभाव अब तक सामने नहीं आया है। हालांकि, अगर Fex (M.D.C) के साथ एमब्रोक्सोल लेने के बाद असहजता महसूस हो रही है तो तुरंत डॉक्‍टर से बात करें।\nFex (M.D.C) ৰ অনুকল্প - Substitutes for Fex (M.D.C) in Assamese\nFex (M.D.C) के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Fex (M.D.C) লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Fex (M.D.C) ব্যৱহাৰ কৰিছিল নেকি?\nআপুনি কিমান পৰিমাণে Fex (M.D.C) সেৱন কৰিছিল?\nআপুনি Fex (M.D.C) ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Fex (M.D.C) সেৱন কৰে?


“সোণ হৰিণৰ চেঁকুৰ” (অনামিকা বৰুৱা) - সাহিত্য ডট অৰ্গ\n“সোণ হৰিণৰ চেঁকুৰ” অনুৰাধা শৰ্মা পূজাৰীৰ নৱতম উপন্যাস| প্ৰথম প্ৰকাশ ২০১২| প্ৰকাশক ৰাজেন্দ্ৰ মোহন শৰ্মা আৰু ডা: ৰবীন্দ্ৰ মোহন শৰ্মা: চন্দ্ৰ প্ৰকাশ| উপন্যাসখন প্ৰথমে প্ৰতিদিন কাকতৰ দেওবৰীয়া আলোচনী সম্ভাৰত খণ্ড খণ্ডকৈ প্ৰকাশ পাইছিল|\nউপন্যাসখনৰ পাতনিতে আছে “চুইচাইড নোট” নামৰ প্ৰণৱ কুমাৰ বৰ্মনৰ অৰ্থবহ কবিতাটো| যিয়ে শিঞৰি উঠাকৈ ঝংকাৰ তোলে মন-মগজুত| মাক-দেউতাকে নিৰ্ধাৰণ কৰি দিয়া উচ্চতাক চুব নোৱাৰাৰ অৱসাদত ভাগৰুৱা সন্তানে নিজেই এক অন্য উচ্চতা বাচি লয়, য’ৰ পৰা আৰু কোনোদিনে নামি আহিব নালাগিব| কোনেও নমাই আনিব নোৱাৰিব!…..\nবৰ্তমান সময়ৰ বাস্তৱ জীৱনৰ চিৰা-চৰিত ঘটনাৱলীকে সুন্দৰকৈ নিজস্ব দক্ষতাৰে দাঙি ধৰিছে লেখিকাই| তৰুণ প্ৰজন্মৰ প্ৰত্যাশা, ভাৱাবেগ, উচ্চাকাংক্ষা, হতাশা আদি প্ৰতিটো অনুভুতিকে তুলি ধৰাৰ চেষ্টা কৰা হৈছে উপন্যাসখনত| উন্নতিৰ নামত নামহীন প্ৰতিযোগিতাৰ দৌৰত কিদৰে মোহাচ্ছন্ন হয় এচাম অভিভাৱক! কিদৰে ভুলুণ্ঠিত হয় একো একোখন কোমল অন্তৰ| চুৰমাৰ হৈ যায় হেজাৰ সপোন| নিজৰ ইস্পিত আকাংক্ষা পূৰণ কৰাৰ দাবীত নিজ সন্তানক মাথোঁ প্ৰতিদ্বন্দী সজাইছে| নিজৰ সন্তানৰ যোগ্যতা নাজানি তাৰ মনটোৱে কি বিচাৰে তাক নুবুজি জোৰ কৰিয়ে তাক সুমুৱাই দিয়া হয় পঢ়া-শুনাৰ নামত প্ৰগতিৰ দৌৰত| আৰু জ্ঞাতে অজ্ঞাতে সিহঁতবোৰেও অংশগ্ৰহণ কৰি পাহৰি যায় আত্মীয়তাৰ গোন্ধ| সিহঁতবোৰ হেৰায় যায় আভিজাত্যৰ ভেমত| আত্মকেন্দ্ৰিক হৈ স্বাৰ্থপৰতাৰ কবলত পৰি ছিঙি পেলায় তেজৰ সম্পৰ্ক| মহানগৰীৰ জীৱন| য’তে যি হওক গতানুগতিকভাৱেই চলে ইয়াৰ জীৱন| ইয়াত যেন সকলো সহজলভ্য| ফুটপাথৰ চাহকাপৰ পৰা আততায়ীৰ হাতৰ মৃত্যুলৈকে! কাৰো ক’তো কোনো প্ৰতিক্ৰিয়া নাই| সকলো চিষ্টেমৰ বলি| এটা মৃত্যুক লৈ সংবাদ মাধ্যমৰ টনা-আঁজোৰা চলে| হালধীয়া সাংবাদিকে সংবাদ বিচৰাৰ নামত ব্যক্তিগত জীৱনৰ অতীতক লৈ হেতালি খেলে| শব্দৰ মায়াজালে ভেঙুচালি কৰে মানুহৰ আবেগক! উপন্যাসখনে একেলগে বহুকথাই কৈ গৈছে| প্ৰতিটো চৰিত্ৰৰ বুকুতে লুকাই আছে একো একোটা কাহিনী| ইয়াত প্ৰতাৰণা আছে, বিফলতা আছে, দুৰ্য্যোগ আছে কিন্তু তাৰ মাজতো প্ৰেম আছে, আশা আছে, প্ৰতিশ্ৰুতি আছে| জীৱন আছে| আৰু আছে আমাৰ চিৰ চেনেহী অসম আৰু আমাৰ আতিথ্য প্ৰীতি গুণটোৰ স্বাভিমান| সৰল অন্তৰৰ বহি:প্ৰকাশ আৰু তাৰ সন্মান| লেখিকাৰ নিজৰ ভাষাৰে—\nনৱপ্ৰজন্মৰ প্ৰতিজন যুৱক-যুৱতী,\nযি সকলে জীৱনৰ পৃথিৱী জয় কৰিব খোজে,\nগান গাব খোজে মুক্ত পখীৰ দৰে,\nযি পৰীক্ষাৰ নম্বৰেৰে নোজোখে নিজৰ যোগ্যতা,\nঅঙঠাৰ ওপৰেৰে খোজ কাঢ়িব লগা হ’লেও যি,\nআত্মহত্যাৰ কথা নাভাবে,\nযি ভাবিব পাৰে নিজেই নিজৰ প্ৰেমিক বুলি,\nযি বিচাৰে নিজৰ উপস্থিতিৰে পৃথিৱীখন সুন্দৰ কৰিবলৈ,\nমাথো তেওঁলোকৰ বাবে,\n”সোণ হৰিণৰ চেঁকুৰ”\nমূল চৰিত্ৰ শেখৰ| এজন ২০/২১ বছৰীয়া চফল ডেকা| উচ্চশিক্ষাৰ বাবে কটনত পঢ়িবলৈ গৈছে| সি যেতিয়া মেট্ৰিকত নব্বৈ শতাংশ পাই পাছ কৰিছিল, মাকে মূৰত হাত ফুৰাই কৈছিল-’তই নিজে কি ভাব সেয়াহে ডাঙৰ কথা বাচা, আমি সহায়হে কৰিব পাৰিম| পঢ়া কালছোৱাত আগলৈ কিমান টকা ঘটিম সেই ভাবি নপঢ়িবি| জীৱনত সকলো পাব পাৰ, সুখ পাবলৈহে টান| সন্তানৰ সুখেই আমাৰ পৰম সুখ|’ চোকা ল’ৰা শেখৰ| সকলোতে আগৰণুৱা| তথাপি যেন কিছুক্ষেত্ৰত দোমোজাত পৰে সি| দ্বিধা আছে তাৰ| প্ৰণামীক ভালপায়| কিন্তু এই ভালপোৱাৰ স্বত:স্ফুৰ্ত প্ৰকাশ সি মানি লোৱা নাই| তাইৰ কাজলবিহীন আজলী চকু দুটা আই-লাইনাৰেৰে আঁকি পেলোৱাৰ পাছত, তাইৰ ঢৌ খেলোৱা চুলিটাৰি কাটি ষ্ট্ৰেইট্ কৰি পেলোৱাৰ পাছত তাৰ বুকুখনে হাহাঁকাৰ কৰি উঠিছিল| স্মৃতি হৈ আহিছিল প্ৰণামীক প্ৰথম দেখাৰ কথা| তথাপি কেতিয়াবা প্ৰণামীৰ মুখৰ ৰংবোৰ মচি শেখৰৰ চুমা খাবলৈ মন যায় উদ্দামভাৱে| কেতিয়াবা ক’বলৈ মন যায় তুমি কেৱল মোৰ বাবে নগ্ন হোৱা, পৃথিৱীৰ সকলো পৱিত্ৰতাৰে| শেখৰে এনিশা উজাগৰে থাকি এদিন লিখি পেলাইছিল-\nএখন ৰঙা নদীয়ে\nতোমাক ঢাকি আছে\nপৱিত্ৰ পতাকাৰ দৰে\nএখন আকাশৰ দৰে\nতোমাক চুমা খাম\nমাধৈ মালতী হৈ বগাম\nসূৰ্য্যৰ প্ৰখৰতাৰ ফালে চাই ক’ম\nকিন্তু ভালপালেও প্ৰণামীয়ে শেখৰৰ বাবে প্ৰকৃতি হ’ব নোখোজে| প্ৰণামীয়ে ক্ষমতা বিচাৰে, প্ৰতিপত্তি বিচাৰে, প্ৰাচুৰ্য্য বিচাৰে| তাৰবাবেই তাই দিল্লীলৈ যায়গৈ মাইক্ৰ’বায়ল’জি পঢ়িবলৈ|\n:এমিলি এটা ব্যতিক্ৰমী চৰিত্ৰ| সুদূৰ ইংলণ্ডৰ পৰা উপৰিপুৰুষ মি. ৰবিনছনৰ ডায়েৰী পঢ়ি অসম চাবলৈ আহিছে| ৰবিনছনৰ ডায়েৰীত থকা ’স্বৰ্গৰ দুৱাৰমুখ’ গুৱাহাটী আৰু ব্ৰক্ষ্মপুত্ৰৰ সৌন্দৰ্য্য বিচাৰি আহিছে| উপৰিপুৰুষৰ প্ৰতি থকা শ্ৰদ্ধা এইয়া| কৃতজ্ঞতা প্ৰকাশ| এমিলিয়ে কেৱল ইতিহাস বিচাৰি অহা নাই| হাড়ে হিমজুৱে অনুভৱ কৰিবলৈ যত্ন কৰিছে ৰবিনছনৰ পৰশ পৰা অসমখনক| সামগ্ৰিকভাৱে অসমৰ এটা সম্যক ধাৰণা দিয়াত পাৰ্য্যমানে সহায় কৰিছে শেখৰে| সমগ্ৰ গুৱাহাটী ঘূৰাইছে| চিটি বাছত উঠাইছে| তাৰ নিজৰ ঠাই তেজপুৰলৈকো নিছে| বুৰঞ্জীৰ অধ্যাপিকা মলিনা বাইদেউৰ আতিথ্যই এমিলিক আবেগিক কৰি তুলিছে| এমিলিৰ যুক্তিপূৰ্ণ কথা ৰুচিবোধ ব্যৱহাৰ বন্ধুত্বসুলভ অন্তৰঙ্গতাই শেখৰৰ বুকুত কামনা-বাসনাৰ পৰিবৰ্তে জগাই তুলিছ শ্ৰদ্ধা, ভালপোৱা, বিশ্বাস| একো নভবাকৈয়ে শেখৰে কৈ পেলাইছিল গ্ৰেজুৱেচনৰ পিচত সি চাকৰি নকৰে| সি খেতি কৰিব| কলৰ বাৰী পাতিব দেউতাকৰ ষোল্ল বিঘা মাটিত| এয়া চাগে তাৰ অবচেতন মনৰ সপোন!\n:শিৱানী এটা দুৰ্বল চৰিত্ৰ| প্ৰিন্সিপাল দেউতাকৰ সন্মান ৰখাৰ জোখাৰে অধিক পাৰ্চেণ্টেজ পাব নোৱাৰি আত্মহত্যা কৰে| সিদ্ধাৰ্থৰ আকূল প্ৰেমেও তাইক বান্ধি ৰাখিব নোৱাৰিলে| আচলতে শিৱানীয়ে আত্মহত্যা কৰা নাই| মাক দেউতাকে তাইক মৃত্যুৰ মুখলৈ ঠেলি দিলে| শিৱানীৰ মৃত্যু আমাৰ সমাজ ব্যৱস্থা আৰু পৰীক্ষা ব্যৱস্থাৰ কৰুণ পৰিণতি|\n:কিশলয় চোকা ল’ৰা| কেমেষ্ট্ৰিত অনাৰ্ছ লৈ পঢ়ি এজন ভাল অধ্যাপক হোৱাৰ মন| ফটোগ্ৰাফিত চখ আছে| চিনেমা কৰাৰো হাবিয়াস আছে| কিন্তু দেউতাকে নিৰ্দেশ দিছে-’ঘৰলৈ আহ| এতিয়া একো সিদ্ধান্ত নলবি| মেডিকেল তই পঢ়িবই লাগিব| বাছনি পৰীক্ষাৰ বাবে সাজু হ| ছেকেণ্ড অপছন্‌হে ইঞ্জিনীয়াৰিং|’ ৰঞ্জন, নবাব দিগ্বিজয়হঁতৰ দৰে ল’ৰাবোৰে কলেজীয়া জীৱনৰ পৰাই ৰাজনৈতিক জীৱনৰ কুচ্‌কাৱাজ আৰম্ভ কৰে| সুবিধা বুজি অনৈতিক কাৰ্য্য একোটাকো প্ৰাপ্য সজায় ল’ৰা-ছোৱালীবোৰক বিপথে পৰিচালিত কৰে| ছলে বলে কৌশলে নোৱাৰিলে দাবী ধমকিৰে হ’লেও সিহঁতৰ বশ্যতা স্বীকাৰ কৰিবলৈ বাধ্য কৰে|\n:প্ৰসেনজিত শেখৰৰ বন্ধু| দৰিদ্ৰতাৰ সৈতে সহবাস কৰিও দেউতাকৰ অহেতুক আদৰ্শ প্ৰীতি সহ্য নহয় তাৰ| এসময়ত ভাল গান গাইছিল| কিন্তু ভাঙৰ নিচাত পৰি কোনোমতে জীৱনটো পাৰ কৰিব খোজে| নিজৰ ওপৰতেই যেন অনীহা তাৰ! কটনৰ হোষ্টেল এৰি সম্পৰ্কীয় ককায়েক এজনৰ লগত থাকিবলৈ লোৱাৰ পৰা প্ৰসেনে প্ৰত্যক্ষ কৰিছে অন্য এখন পৃথিৱী| ঘোচৰ টকা, ৰাতি জুৱা-মদ, হয়্তো মাজে মাজে বেশ্যা গমন| দাদাকৰ বন্ধুবোৰ দেখি মূৰ ঘূৰাই যায় প্ৰসেনৰ| পঢ়া-শুনা কৰাৰো ইচ্ছা নোহোৱা হৈ যায় তাৰ| এই প্ৰসেনেই এদিন অকপটে শেখৰৰ আগত দাঙি ধৰিছিল তাৰ গোপন বেথাৰ একাংশ| কিদৰে সি কৈশোৰ আৰু যৌৱনৰ সন্ধিক্ষণত জেঠায়েকৰ ছোৱালী ৰিণি বা’ৰ হাতত প্ৰথমবাৰৰ বাবে হেৰুৱাইছিল তাৰ কৌমাৰ্য অনিচ্ছাকৃতভাৱে|\n:জীৱনৰ প্ৰথম প্ৰেম ৰাজদীপক লৈ সপোন দেখিছিল বিদিশাই| কিন্তু ৰাজদীপে বিদিশাৰ প্ৰেম বিচৰা নাছিল, বিচাৰিছিল বিদিশাৰ শৰীৰটো| সেয়ে ভোগ কৰাৰ পাছতেই ভীৰুৰ দৰে মনে মনে পলায়ন কৰিছিল ৰাজদীপে| নিজৰ স্বাৰ্থত তাইক আগবঢ়াই দিয়া মামাকৰ ল’ৰা ৰমেনে তাইকহে জগৰীয়া কৰিছিল ছোৱালী হৈ নিজে কিয় সাৱধান নহ’লি বুলি| প্ৰথম প্ৰেমৰ প্ৰতাৰণাক সহ্য কৰিব নোৱাৰি বলিয়া হৈ উঠিল বিদিশা| পুৰুষৰ সমানেই স্বাধীন হ’ব খুজি স্বেচ্ছাই বাচি লৈছে এটা ধ্বংসমুখী জীৱন| শৰীৰৰ সুখ কেৱল পুৰুষৰ একচেতিয়া অধিকাৰ বুলি ভবা মনোভাবক যেন প্ৰত্যাহ্বান জনাব খুজিছে শৰীৰটো ব্যৱহাৰ কৰি!\n:মৈত্ৰীৰ দেউতাকৰ হাৰ্ট এটেক হৈছিল, আৰ্টাৰি ব্লক হোৱাৰ বাবে অপাৰেচনৰ দৰকাৰ হৈছিল| সকলো খৰচ মোমায়েকে বহন কৰাৰ অজুহাততে এদিন মাতাল হৈ আহি তাইক ধৰ্ষণ কৰিছিল| তাইৰ বয়স তেতিয়া মাত্ৰ দহ বছৰ| কিন্তু সেই দুৰ্বল পৰিস্থিতিত মান-সন্মানৰ ভয়ত সকলো কথা গাপ দিয়া হ’ল| তাইৰ চিকি‍ত্সাৰ খৰচো মোমায়েকেই দিলে| দিন যোৱাৰ সকলোৱে কথাবোৰ পাহৰি পেলালে| কিন্তু যোৱা সাত বছৰে মৈত্ৰীয়ে বুকুত এই জীয়া ঘা টুকুৰা লৈয়ে আছে| মাকে মোমায়েকক ক্ষমা নকৰিলে| তাইয়ো নকৰে| মোমায়েকে ক্ষমা খুজিলেই যেনিবা তাই পোৱা কষ্টা জানো লাঘৱ হ’ব? পুৰুষৰ প্ৰতি হয়্তো এই ঘৃণা মৈত্ৰীৰ মনত সৰ্বদা থাকি যাব| তথাপি তাই জীয়াই থাকিব|\n:ওখ-ক্ষীণাংগী আল্পনা প্ৰিয়ম দুৱৰাৰ ঘৰ গোলাঘাটৰ বাদুলিপাৰ নামৰ ভিতৰুৱা ঠাইত| সন্দিকৈ কলেজত আহি ভৰ্তি হোৱাৰ পিছত নৱাগত আদৰণী সভাত কোনোবা স্থানীয় টিভি চেনেল এটাই বাৰে বাৰে তাইৰ ফ’কাছ কৰিলে| সকলোৱে তাইৰ শৰীৰটো মডেলিঙৰ বাবে উপযুক্ত বুলি শলাগিলে| এই আল্পনাই সময় থাকোতেই তীৰ মৰাই ভাল বুলি দুদিনৰ চিনাকী তাইৰ শুভাকাংক্ষী বুলি ভবা বিকিৰ সৈতে গুচি গৈছে ঘৰত কাকো একো নজনোৱাকৈ এখন কল্পনাৰ পৃথিৱীৰ সন্ধানত|\n:নীৰাৰ মাহীয়েকৰ ছোৱালী সীমাই দিল্লীত কামত সোমাইছে| কলেজীয়া কালত ’লিভ্ টুগেদাৰ’ কৰা বন্ধু বৰুণৰ সৈতে আকৌ একেলগে থাকিবলৈ এটা ঘৰ ভাড়ালৈ লৈছে| বিয়া কিন্তু নাপাতে| এই লৈ সীমাৰ ঘৰত বিৰাট আপত্তি| নীৰায়ো বেয়া পাইছে কথাটোত| কিন্তু সুলেখাৰ প্ৰশ্ন পুৰুশৰ ’ভাৰ্জিনিটি প্ৰুফ’ কিদৰে কৰিব পাৰি? প্ৰচণ্ড তৰ্ক-বিতৰ্কৰ মাজতে সুলেখাই উদঙাই দিছে তাইৰ ৰক্তাক্ত কলিজা| মাকক বৈধ ভাৱে বিয়া পতাৰ পাছতো দেউতাকৰ আৰু দুগৰাকীকৈ উপপত্নী আছিল| আইতাকক আটাইতকৈ ভালপোৱা সুলেখা ঠৰ লাগিছিল শুনি যেতিয়া অসুখত পৰি তাইৰ একমাত্ৰ ভায়েকটো ঢুকাওঁতে আইতাকে ভগৱানক প্ৰশ্ন কৰিছিল ল’ৰাটো মাৰি কিয় তেওঁলোকৰ বংশটোক নিবংশ কৰিলে| কিয় তাৰ ঠাইত সুলেখাকে মাৰি নিনিলে?\n: শেখৰে কৈছিল বন্ধুত্বৰ কোনো জেণ্ডাৰ নাথাকে| কিন্তু শেখৰ আৰু এমিলিৰ বন্ধুত্বক কলংকিত কৰিব খুজিলে তাৰেই একাংশ বন্ধুৱে| সকলোৱে ভাবে প্ৰেম মানে শৰীৰৰ সম্পৰ্ক| তাতে এমিলি বিদেশীনি!\n:আব্বাছক ছাত্ৰাবাসৰ গেটৰ ওচৰতে গুলিয়াই থৈ গ’ল কোনোবা অচিনাক্ত আততায়ীয়ে| কোনে মাৰিলে কিয় মাৰিলে পুলিচে একো শুং-সূত্ৰ উলিয়াব নোৱাৰিলে| আব্বাছৰ মৃত্যুৱে হোষ্টেলৰ বাসিন্দা প্ৰতিজন ল’ৰাৰ মাক-দেউতাককে শংকিত কৰি তুলিলে| আব্বাছৰ মৃত্যুক লৈ ছাত্ৰ সংগঠনে শ্লোগান দিলে, দোকান বজাৰ বন্ধ কৰিলে| বাতৰি কাকত, চেনেলবোৰে তিনিদিনমানলৈ দিনে নিশাই খবৰ দিলে| আব্বাছৰ জীৱনৰ সৈতে সম্পৰ্ক নথকা অলীক কল্পনাৰে লিখা কথাও কিছুসংখ্যক বাতৰি কাকতত ওলাল| এটা ব্যক্তিগত চেনেলৰ বাতৰিত আব্বাছৰ পাকিস্তানীৰ মৌলবাদীৰ সৈতে সংযোগৰ তথ্য দাঙি ধৰিলে| এয়াই নহয় আব্বাছৰ ৰহস্যময়ী নাৰীৰ সৈতে বিশেষ সম্পৰ্কৰ সূত্ৰ এটাও দাঙি ধৰিলে তেওঁলোকে| তাৰ বাহিৰে আন একো নহ’ল| আব্বাছৰ মৃত্যু এটা স্মৃতি হৈ গ’ল|\nঅসমৰ এই আগশাৰীৰ কলেজখনত উচ্চ শিক্ষা ল’বলৈ আহিছিল শেখৰ, আব্বাছ, কিশলয়, ৰাজেশ, ভূৱন, প্ৰসেনজিত, শশাংকহঁতৰ দৰে আৰু বহুতো| তাৰ মাজৰ কোনোবাটো হয়তো সফল হ’ব অথবা বিফল হ’ব| কিন্তু সফল হৈ যদি বাহিৰলৈ গৈ আৰু উভতি নাহে? ভূৱনৰ ককায়েক দুজনৰ দৰেই পাহৰি যায় যদি প্ৰিয়জনৰ পৰিচয়? তথাপি জীৱন আগবাঢ়ে…\nধোঁৱা আৰু ছাইৰ মাজেৰে উৰা মাৰিব খোজা\nমই এটা ফিনিক্স পখী\nনিজৰ হাড় জ্বলাই সাজিছো\nসপোনৰ দিকচৌ বাট\nতেজৰ গোটমৰা চেঁকুৰাৰে\nৰং দিছো অপ্ৰাপ্তিৰ\nপ্ৰেম আৰু আশা\nইয়াৰ বাহিৰেনো আছে কি?\nআকাশৰ ফালে মুকৈ\nদীঘল জখলা সাজিছো\nস্বৰ্গদেউ চুকাফাৰ দৰেই\nএই জখলাৰে এদিন নামি আহিবা\nসদায় বেয়া দিন নেযায় দিয়া\nআমাৰ শুকান মাটিতো গজিব শইচ\nমই ইমান বেয়াও নহয়\nতুমি যিদৰে ভাবিছা\nদুকোঠলীয়া ঘৰটোত বন্দী কৰি ৰাখিবলৈকে\nমই বেয়া হৈছো তোমাৰ বাবে\nমোক এৰি নিদিবা\nএদিন ফিনিক্স পখী হৈ উৰা মাৰিম আকাশলে\nতোমালৈ থৈ যাম সুৰুযৰ এচমকা\nডাৱৰীয়া বতৰত ৰিহাত মেৰিয়াই ল’বা!!!\n:এমিলিয়ে শেখৰক সুধিছিল-’হোৱাট ইজ ইয়ৰ ছাউণ্ড অব্ ছউল?’\n:নাথিং| সি কৈছিল| আচৰিত হৈছিল এমিলি|….খং, ক্ষোভ, প্ৰতাৰণা, ঘৃণাৰ প্ৰাবল্যত প্ৰতিশোধ ল’বলৈ গৈ ধ্বংসৰ গৰাহত ভৰি দিয়া বিদিশাক প্ৰায় জোৰ কৰিয়েই মৈত্ৰীয়ে লৈ গৈছিল ৰবীন্দ্ৰ ভৱনত নাটক চাবলৈ| নেথেনিয়েন হথৰ্নৰ পৃথিৱী বিখ্যাত ’স্কাৰলেট লেটাৰ’ৰ নাট্যৰূপ| এখন মাত্ৰ নাটকেই জোৱাৰ তুলিলে বিদিশাৰ অশান্ত মনত| সুখী হৈছিল মৈত্ৰী সিদিনা|\nআৰু বহুত কথা আছে উপন্যাসখনত| একৈশ শতিকাত ভৰি দিয়াৰ পাছতো মানুহ সঁচা অৰ্থত মুক্ত আৰু স্বাধীন নহয়| সকলোৱে কথাবোৰ মাথো ভাবে আৰু কয়| কিন্তু সেইবোৰ কৰি দেখুওৱাৰ সাহস কাৰো নাই| অসমৰ প্ৰাণকেন্দ্ৰ গুৱাহটী| কটনৰ দৰে কলেজত পঢ়া প্ৰাপ্তবয়স্ক প্ৰতিজন ছাত্ৰ-ছাত্ৰীৰ জ্ঞানৰ ভাণ্ডাৰ বিশাল| অনুভৱ পুৰঠ| তথাপি অনিশ্চিত ভৱিষ্যতৰ আশংকাত সকলোৱে মাথো দৌৰে| ক’লৈ সেয়া কোনেও নাজানে| হোষ্টেলীয়া জীৱনৰ সোৱাদ, বন্ধু মহলৰ বাক-বিতণ্ডা, মনৰ ভাষা, শৰীৰৰ ভাষা, সমাজ ব্যৱস্থা, শিক্ষাৰ ভুল প্ৰণালী, অভিভাৱকৰ দ্বায়িত্ব, স্বত:স্ফুৰ্ত হৃদয়ৰ অনুভৱ, ৰাজনৈতিক মেৰপেচ এই সকলোবোৰ মিলি উপন্যাসখনক সুখপাঠ্য কৰি তুলিছে| মাজে মাজে দিয়া কবিতা কেইটাই আৰু সুৱগা চৰাইছে| বৰ্তমান যুগৰ ডেকা-গাভৰুৰ দোদুল্যমান মনৰ পথাৰখনৰ এক স্পষ্ট খতিয়ান এয়া| শেখৰো আজিৰ যুগৰ ডেকা| কিন্তু শেখৰে সহজ পন্থাৰে জীৱনক বিচাৰিছে| ৰেচৰ ঘোঁৰা হৈ দৌৰিব খোজা নাই| ৰঙীন চশমাৰ ফাঁকেৰে পৃথিৱীখনক চাব খোজা নাই| শেখৰে এমিলিক কৈছে-’আমাৰ বাবে ভালপোৱা আৰু যত্নৰ নাম-মা; ভালপোৱা আৰু ভয়-সমীহৰ নাম-দেউতা: ভালপোৱা, সহায় আৰু সহানুভূতিৰ নাম-ভনী: ভালপোৱা, কাজিয়া আৰু বুজা-বুজ্জিৰ নাম-ভাই বা ককাই: ভালপোৱা আৰু জীৱনৰ নাম-পত্নী: কিন্তু ভালপোৱা, যত্ন, ভয়-সমীহ, সহানুভূতি, কাজিয়া, বুজা-বুজি আৰু জীৱনৰ সকলো সংমিশ্ৰনৰ নাম এটা| সেয়ে হৈছে-বন্ধু| গতিকে ভাল বন্ধুতকৈ ডাঙৰ সম্বন্ধ একো নাই| মই তোমাৰ বন্ধুত্ব্ৰৰে চহকী হ’বলৈ পাই ধন্য| কাৰণ তেজ-মঙহ বা ধৰ্মৰ নামত শপত নোখোৱা সম্পৰ্ক সকলোতকৈ পবিত্ৰ আৰু স্থায়ী| ইয়াত বিচ্ছেদ নাথাকে|’\nমানুহৰ মন নামৰ বিমূৰ্ত এই অদৃশ্য বস্তুটোক মানুহে নিজেই চিনি নাপায়, নিয়ন্ত্ৰণ কৰি ৰখাতো দূৰৈৰ কথা| তথাপি জীৱন চলে এনেদৰেই তাৰ নিজস্ব গতিত| কলেজৰ শেষৰ দিনা মানে শেখৰহঁতৰ ফেয়াৰৱেলৰ দিনা শেখৰ কবিতাত সুৰ দি অৰ্ণৱে গাইছিল-\nনীলা চিঠিখন উৰি গৈ\nআকাশত হেৰাল কেনি\nতোমাৰ মাত বতাহৰ বোকোচাত\nউঠি গ’লগৈ কেনি\nখেপিয়াই ফুৰো মই\nমুঠি মুঠি তৰা সিঁচি\nমাতো তোমাক নিতৌ\nএবাৰ আহা সোণ\nকাঢ়ি নিলা গোপনে\nএতিয়া মই অকলশৰীয়া\nআকাশত হেৰাল কেনি….\nকলেজৰ পৰা ওলায় উদ্দেশ্যবিহীনভাবে ঘূৰি ফুৰিলে শেখৰে| ভাল লগা নাই তাৰ একো| শূন্যতাই আগুৰি ধৰিছে তাক| কলেজ শেষ কৰি কি কৰিব সি ভাবি উলিয়াব পৰা নাই| অন্যমনস্ক হৈয়ে শেখৰে চাইবাৰ কাফেত সোমাল| অনলাইনত এমিলিক পাই ভাল লাগিল| এমিলিয়ে আকৌ শেখৰত মনত পেলাই দিলে সি পাতিম বুলি কোৱা কলবাৰী খনৰ কথা| এইবাৰ শেখৰ দৃঢ়পতিজ্ঞ| সি গ্ৰেজুৱেচনৰ পাছত দেউতাকৰ ষোল্ল বিঘা মাটিত কলবাৰীয়েই পাতিব| স্থিৰ সিদ্ধান্তটো লৈ শান্ত মনেৰে ফাইনেল পৰীক্ষাত বহিবলৈ সাজু হ’ল শেখৰ……\nদিহিঙে-দিপাঙে (গ্ৰন্থ সমালোচনা ) — নৱজিৎ মেধি


সম্পাদকীয় – Page2– ফটাঢোল\nAugust 1, 2021 সম্পাদকীয়\nঅপৰাহ্ণৰ ৰং- জ্যোতিৰূপা কোঁৱৰ খাটনিয়াৰ\nমৃত্যু আৰু বাৰ্ধক্য, কিহলৈ আপোনাৰ ভয় বেছি? বাৰ্ধক্যলৈ৷ তেনেহ’লে চিৰতৰুণ হৈ থাকিবলৈ কি কৰিছে আপুনি? … পাৰ কৰি অহা জীৱনৰ কোনোবা এটা ক্ষণত অতৰ্কিতে মুখামুখি হৈছিলোঁ প্ৰশ্নটোৰ৷ মনৰ পুখুৰীত জাকৈ চবিয়াই ঘোলা কৰাৰ পিছতো তুলি আনিব পৰা নাছিলোঁ একো উত্তৰ৷ হাঁহি এটাৰে প্ৰশ্নটোৰ পৰা ফালৰি কাটি আহিছিলোঁ যদিও প্ৰশ্নটোৱে সময়ে সময়ে খুন্দিয়াই থাকে৷ কিমাশ্বৰ্যম! যক্ষৰ প্ৰশ্নৰ উত্তৰত যুধিষ্ঠিৰে কৈছিল, “মানুহৰ চকুৰ আগতে মানুহবোৰ মৰিয়েই আছে; অথচ প্ৰতিজন মানুহে এনেকৈ জীৱন কটাই যেন তেওঁ কোনোদিন নমৰিবই৷” ইয়াতকৈ আশ্চৰ্য কি হ’ব পাৰে৷\nJuly 1, 2021 সম্পাদকীয়\nসম্পাদকীয় পৃষ্ঠাৰ আঁক্-বাঁক্\nতুম ইটনা জো মুস্কুৰা ৰহে হো ক্যা গম হ্যে জিচকৌ চুপা ৰহে হো! গীতটো ঠিক মই গুণগুণাই থকা নাই। অথবা শুনিও থকা নাই। নেপথ্যত কিন্তু সুৰটো বাজিছে। মই শুনিছোঁ। মোৰ মন- মগজু জোকাৰি তুলিব পৰাকৈ গীতটো বাজি আছে। যেন মোৰ এই মূহুৰ্তৰ অসহায় অৱস্থাকেই বৰ নিৰ্মম ভাৱে প্ৰতিফলিত কৰি আছে। পাৰ হৈ যোৱা সময়ছোৱাত কোনোবাই “আলোচনীৰ বাবে লেখা এটা দিব” বুলি ক’লে মুখৰ মাত হেৰুওৱা মানুহটো এইবাৰ সম্পাদনা মেজত বহি সম্পাদকীয় লিখিবলৈ লোৱা এই অভুতপূৰ্ব ঘটনাটোৰ সৈতে যেন গীতটো\nJune 1, 2021 সম্পাদকীয়\nসম্পাদকীয়- আদিত্য জ্যোতি বৰঠাকুৰ\nপ্ৰতিগৰাকী সম্পাদকৰেই এক অগতানুগতিক সম্পাদকীয় লিখিবলৈ মন যায়। পিচে মন গ’লেও মইনো আৰু কি অগতানুগতিক সম্পাদকীয় লিখিম? তাতকৈ পুৰণি কবিতা এটাকে মনত পেলাওঁ আহক৷ সেই যে বাৰমাহৰ কবিতাটো। ব’হাগ মাহত গছৰ ডালত ফুলে কপৌ ফুল, জেঠমহীয়া ৰ’দৰ তাপত শৰীৰ বিয়াকুল৷ মনত পৰিছে নে? আহাৰ মাহ আহি আছে। আহাৰ মাহত কি হয়, মনত পেলাওকচোন। লগতে শাওণ, ভাদ আৰু আহিনত! আহাৰ মাহত বাৰীত পকে আম, কঁঠাল জাম, শাওণ মাহীয়া বৰষুণত সাধু\nশুনকচোন শুনক সবায়ে শুনক কওঁ এভাগ গল্প কথা, গল্প কথাৰ শিৰোনাম হৈছে দায়িত্বভাৰৰ আঠা। সংসাৰৰ দায়িত্ব সমাজৰ দায়িত্ব দায়িত্বভাৰ বিভিন্ন থাকে, কিমান নিষ্ঠাৰে দায়িত্ব সামৰোঁ সিয়েহে জীৱনটো আঁকে। আমাৰ প্ৰত্যেকৰে জীৱনটো এটা জীয়া গল্প। এই গল্প হাঁহি-কান্দোন, আশা-নিৰাশা,ঘাত প্ৰতিঘাত, প্ৰাপ্তি-অপ্ৰাপ্তি সকলো একাকাৰ হৈ সংপৃক্ত হয়। এই গল্পৰ গল্পকাৰ বা নাট্যকাৰ আমি নিজে। আমাৰ কৰ্মবোৰত গল্পৰ কাহিনীয়ে ৰূপ লয়। আমাৰ সঠিক দায়িত্বশীলতা আৰু কৰ্তব্যপৰায়নতাই\nApril 1, 2021 সম্পাদকীয়\nআজৰি পৰতেই হওক অথবা অকলশৰীয়া মুহূৰ্তবোৰত মই প্ৰায়ে চিন্তাৰ চাকনৈয়াত সোমাই পৰোঁ৷ মোৰ মনলৈ অহা এই চিন্তা উদ্ৰেককাৰী সমস্যাসমূহ বোধকৰো মোৰ দৰে বহুতৰে মনলৈ আহে৷ চৌদিশৰ পৰিবেশত সঘনাই ঘটি থকা কিছুমান ডুখৰীয়া ছবিয়ে মোক বাৰুকৈয়ে প্ৰভাৱান্বিত কৰে যাৰ ফলত দৈনন্দিন জীৱনৰ কামৰ মাজতো মোৰ মনটো ‘চেতনাৰ ধাৰা’ নাইবা ইংৰাজীত যাক “stream of consciousness” বুলি কোৱা হয় তাৰ আৱৰ্তত প্ৰবেশ কৰে৷ আধুনিক আৰু যান্ত্ৰিকতাৰে ভৰা আজিৰ এই যুগটোত প্ৰায় সকলোৱে যেন “নিগনি দৌৰত” অৱতীৰ্ণ হৈছে৷ ফলত সৃষ্টি হৈছে বিভিন্ন ধৰণৰ শাৰীৰিক\nMarch 1, 2021 সম্পাদকীয়\nসম্পাদকীয়- ৰঞ্জিত কুমাৰ শৰ্মা\nদুৰ্যোগৰ মাজেৰে আমি এটা বৰ্ষ অতিক্ৰম কৰিলোঁ৷ এতিয়াও সংকট আঁতৰা নাই৷ এটা ক্ষুদ্ৰাণু ভাইৰাছে সমগ্ৰ বিশ্বতে ত্ৰাসৰ সৃষ্টি কৰিলে৷ এই সম্পাদকীয় লিখি থকাৰ সময়লৈকে বিশ্বত কোৰোনাৰ ভাইৰাছ ক’ভিড-১৯ ত আক্ৰান্ত হৈছে ১১.২৭ কৌটি লোক৷ বৰ্তমানলৈকে ২৫ লক্ষাধিক মানুহৰ প্ৰাণ গ’ল৷ আনৰ জীৱন বচাবলৈ গৈ চিকিৎসককে ধৰি বহু কোৰোনা যোদ্ধাই প্ৰাণ দিলে৷ এনে দুৰ্যোগ এয়ে প্ৰথম নহয়, আগতেও আহিছিল৷ সময়ে সময়ে অতিমাৰী ভাইৰাছ বা মহামাৰী ৰোগে বিশ্বত সংহাৰী ৰূপ লৈ আহিছে৷ কোৰোনাৰ পূৰ্বে টাইফয়ড, প্লেগ, কুষ্ঠ, দি ব্লেক ডেথ, কলেৰা, ৰাছিয়ান\nFebruary 1, 2021 সম্পাদকীয়\nএটি সম্পাদকীয়ৰ আৰম্ভণি – কাবেৰী মহন্ত\nকাহিনীটোৰ শিপা অসম নামৰ এক মনোমোহা মূলুকত৷ সময়? ফাগুনৰ পছোৱাৰ সময়, সৰিয়হ ফুলৰ হালধীয়াই আকাশৰ ৰং সলোৱাৰ সময় আৰু সাহিত্যৰ সুৱাসত মতলীয়া হোৱাৰ সময়! শব্দৰ মালা, কিতাপৰ মেলাত আনন্দ উপভোগৰ সময়! ব্যক্তি গৰাকী -যদিও মহিলাগৰাকী সাধাৰণ তথাপিও সাহিত্যৰ সুৱাসত নাচি বাগি স্ফূৰ্তি কৰি ভালপোৱা, কিতাপ, আলোচনী সুৱিধা পালেই পঢ়াৰ হেঁপাহ ৰখা গৃহিণী৷ বৃহৎ ৰাজনৈতিক দলৰ প্ৰচাৰৰ দায়িত্বত থকা সদস্যৰ দৰেই মহিলাগৰাকী সামাজিক মাধ্যমত যথেষ্ট সক্ৰিয়৷ চকুৰ আগত অহা সকলো বিষয়তে নিজৰ মতামত দিয়াটো তেওঁ নিজৰ মৌলিক আৰু সাংবিধানিক অধিকাৰ বুলিয়েই\nJanuary 1, 2021 সম্পাদকীয়\nমনে কি বিচাৰে-মৃদুল নাথ\nমনে কি বিচাৰে সেয়া এক জটিল প্ৰশ্ন, কাৰণ সময় সাপেক্ষে মানুহৰ প্ৰয়োজনবোৰ সলনি হৈ গৈ থাকে। এই প্ৰয়োজনবোৰ পূৰ কৰিবলৈ মানুহে সময়ৰ লগত প্ৰতিযোগিতাত নামে। উন্নতিৰ জখলা বগাবলৈ যিমানেই আমি সময়ৰ লগত প্ৰতিযোগিতাত নামিছোঁ, সিমানেই আমাৰ হাতৰ পৰা আঁতৰি গৈছে সময়। আঁতৰি গৈছে আপোনজনৰ লগত দুআষাৰ কথা পতাৰ সময়, একেলগে বহি সোনোৱালী অতীত ৰোমন্থন কৰাৰ সময়, পৰিয়াল তথা আত্মীয় স্বজনৰ লগত সুখ দুখৰ দুটা কথা পতাৰ সময়। ৰুগীয়া দেউতাকৰ বাবে ঔষধখিনি আনি দিছে ঠিকেই, পিচে সন্তানৰ হাতত সময়ৰ অভাৱ ৰুগীয়া\nDecember 1, 2020 সম্পাদকীয়\nআৰম্ভণিতেই সকলোকে আন্তৰিক ধন্যবাদ আৰু সেৱা যাচিলোঁ। চাওঁতে চাওঁতে ইংৰাজী ২০২০ বছৰটোও অতীত হ’বলৈ আগবাঢ়িছে। গোটেই বছৰটো কেতিয়াও নজনা নুশুনা মহামাৰীৰ ভয়ত ত্ৰাসিত বিশ্ববাসীৰো মনত বছৰটো সোনকালে বিদায় দিয়াৰ হেঁপাহ, যেন বছৰটো শেষ হ’লেই অন্ত পৰিব এই মহামাৰীৰ। ক’ৰণা মহামাৰীয়ে আমাৰ কি কি ক্ষতি কৰি থৈ গ’ল, সেয়া আলোচনা কৰিবলৈ নাযাওঁ কিন্তু ভৱিষ্যতৰ পৃথিৱীখন আমি কেনেকৈ চাবলৈ বিচাৰিম বা কেনেকৈ গঢ় ল’ব তাৰ এটা আভাস দিলে এই অতিমাৰীয়ে। সুস্থ পৰিমিত এটা জীৱন, পৰিমিত আচাৰ ব্যৱহাৰ এইবোৰ আমাৰ জীৱনৰো এটা অংশ\nNovember 1, 2020 সম্পাদকীয়\nবাটচৰাতে সোঁৱৰণ কৰিব খুজিছোঁ ‘মোৰ জীৱন সোঁৱৰণ’ৰ স্ৰষ্টাজনক৷ সশ্ৰদ্ধ প্ৰণিপাত জনাইছোঁ আধুনিক অসমীয়া সাহিত্যৰ প্ৰতিষ্ঠাতা ৰসৰাজ লক্ষ্মীনাথ বেজবৰুৱাদেৱক। ১৫৬ সংখ্যক ওপজা দিনত পুনৰবাৰ অনুধাৱন কৰিছোঁ সাহিত্যৰ কাণ্ডাৰীজনৰ ৰচনাৰাজিৰ সাৰ্থকতা৷ ১৮৬৪ চনতে জন্ম হৈ ১৯৩৮ চনত ইহসংসাৰ ত্যাগ কৰা ব্যক্তিজনক অসমীয়া জাতিয়ে প্ৰতিপল স্মৰণ কৰি অহাৰ অন্তৰালত জীৱনকালতে অসমীয়া সাহিত্যলৈ তেখেতে দি থৈ যোৱা অনবদ্য অৱদানেই নহয় জানো? জোনাকী যুগত আধুনিক অসমীয়া সাহিত্যৰ মাজেদি প্ৰৱেশ ঘটা আধুনিক হাস্য-ব্যংগ সাহিত্যৰ ধাৰাটোৰ সাৱলীল ৰূপ বেজবৰুৱাদেৱৰ ৰচনাৱলীৰ মাজত স্পষ্ট ৰূপত বিদ্যমান। সেয়ে সম্পাদকীয়ৰ এই


SBIৰ পিছত এইকেইটা চৰকাৰী বেংকৰ ঋণ হ’ব সস্তীয়া, কিমান হ্ৰাস হ’ল সুতৰ হাৰ?– News18 Assam\nSBIৰ পিছত এইকেইটা চৰকাৰী বেংকৰ ঋণ হ’ব সস্তীয়া, কিমান হ্ৰাস হ’ল সুতৰ হাৰ?\n»SBIৰ পিছত এইকেইটা চৰকাৰী বেংকৰ ঋণ হ’ব সস্তীয়া, কিমান হ্ৰাস হ’ল সুতৰ হাৰ?\nUpdated:July 10, 2019, 4:38 PM IST\nপৰিচয় পত্ৰ হিচাপে পাছপৰ্ট, ভোটাৰ আইডি. ড্ৰাইভিং লাইচেঞ্চ, আধাৰ কাৰ্ড আদি জমা দিব পাৰিব।\nOriental Bank of Commerceয়ে Marginal cost of funds based pending rate (MCLR)ত ০.১০ শতাংশলৈ কৰিছে হ্ৰাস। এই সুতৰ হাৰ বৃহস্পতিবাৰৰ পৰা বলবৎ হ’ব।\nLast Updated: July 10, 2019, 4:38 PM IST\nদেশৰ সৰ্ববৃহৎ বেংক ষ্টেট বেংক অব ইণ্ডিয়া (SBI)ৰ পিছত ৰাজহুৱা স্থানৰ অৰিয়েণ্টেল বেংক অব কমাৰ্চ(OBC)য়ে গ্ৰাহক ৰেহাই প্ৰদান কৰিছে। Oriental Bank of Commerceয়ে Marginal cost of funds based pending rate (MCLR)ত ০.১০ শতাংশলৈ কৰিছে হ্ৰাস। এই সুতৰ হাৰ বৃহস্পতিবাৰৰ পৰা বলবৎ হ’ব। MCLR হ্ৰাস হ’লে সাধাৰণ ৰাইজৰ এটাই লাভ হয় যে চলিত ঋণ সস্তীয়া হৈ যায় আৰু পূৰ্বৰ তুলনাত EMIৰ পৰিমাণো হ্ৰাস হয়। মঙলবাৰে ভাৰতীয় ষ্টেট বেংক অব ইণ্ডিয়াই সুতৰ হাৰ ০.০৫ শতাংশলৈ হ্ৰাস কৰিছিল।\nভাৰতীয় ৰিজাৰ্ভ বেংক (RBI)য়ে ফেব্ৰুৱাৰীৰ পৰা বৰ্তমানলৈ ৰেপ’ৰ হাৰ ০.৭৫ শতাংশলৈ হ্ৰাস কৰিছে। চলিত সপ্তাহতে ৰিজাৰ্ভ বেংকৰ গৰ্বনৰ শক্তিকান্ত দাসে আশা জগাইছিল যে ৰেপ’ৰ হাৰ হ্ৰাস হোৱাৰ লাভ শীঘ্ৰে গ্ৰাহকে লাভ কৰিব।\nকিমান সস্তীয়া হ’ল ঋণ\nশ্বেয়াৰ বাজাৰক দিয়া তথ্য অনুসৰি বেংকে ক’লে যে এক দিন আৰু এমাহৰ সময়সীমাৰ ঋণত সুতৰ হাৰ ০.১০ শতাংশলৈ হ্ৰাস কৰি ক্ৰমে ৮.২০ আৰু ৮.২৫ শতাংশলৈ কৰি দিয়া হৈছে। পূৰ্বে এই সুতৰ হাৰ ক্ৰমে ৮.৩০ আৰু ৮.৩৫ শতাংশ আছিল।\nএকেদৰে ৩ মাহ, ৬ মাহ আৰু এবছৰৰ সময়সীমাৰ ঋণত সুতৰ হাৰ ০.০৫ শতাংশলৈ হ্ৰাস কৰা হৈছে। ক্ৰমে ৮.৪৫, ৮.৫৫ আৰু ৮.৬৫ শতাংশ হৈছে। পূৰ্বে আছিল ৮.৫, ৮.৬ আৰু ৮.৭ শতাংশ।\n২০১৯ত ৰেপ’ দৰত বৰ্তমানলৈ ০.৭৫ শতাংশলৈ হ্ৰাস কৰা হৈছে।\nMCLRৰ অৰ্থ কি?\nMCLRক মাৰ্জিনেল কাষ্ট অব লেণ্ডিং ৰেট বুলি কোৱা হয়। ইয়াৰ জৰিয়তে বেংকে ফাণ্ডৰ খৰচৰ হিচাপত ঋণৰ পৰিমান নিৰ্ধাৰণ কৰে। এয়া Benchmark rate। Benchmark rateৰ হাৰ বৃদ্ধি হ’লে বেংকৰ পৰা লোৱা প্ৰতিটো লোণ ব্যয়বহুল হৈ যায়।\nFirst published: July 10, 2019, 4:38 PM IST


Deu 1 | AsmULB | STEP | মোচিয়ে যৰ্দন নদীৰ সিপাৰে মৰুভূমি অঞ্চলত সকলো ইস্রায়েলীয়াসকলক এইবোৰ কথা কৈছিল। এই ঠাই চুফৰ সন্মুখত আছিল। এফালে পাৰণ মৰুভুমি আৰু আনফালে তোফল,লাবন, হচেৰোৎ আৰু দী-জাহব নগৰবোৰৰ মাজত যর্দন নদীৰ উপত্যকাৰ সমথল ভূমিত তেওঁ এই বার্তা দিছিল।\nমোচিয়ে কোৱা ইস্ৰায়েলৰ ইতিহাস\nহোৰেব পাহাৰ এৰি যোৱাৰ আজ্ঞা দিয়া\n1মোচিয়ে যৰ্দন নদীৰ সিপাৰে মৰুভূমি অঞ্চলত সকলো ইস্রায়েলীয়াসকলক এইবোৰ কথা কৈছিল। এই ঠাই চুফৰ সন্মুখত আছিল। এফালে পাৰণ মৰুভুমি আৰু আনফালে তোফল,লাবন, হচেৰোৎ আৰু দী-জাহব নগৰবোৰৰ মাজত যর্দন নদীৰ উপত্যকাৰ সমথল ভূমিত তেওঁ এই বার্তা দিছিল। 2হোৰেব (চিনয়)পাহাৰৰ পৰা চেয়ীৰ পৰ্ব্বতমালাৰ পথেদি কাদেচ-বৰ্ণেয়ালৈ যাবলৈ এঘাৰ দিন লাগে।\nইস্রায়েলীয়াসকলে মিচৰ দেশ ত্যাগ কৰাৰ চল্লিশ বছৰ হ’ল। সেই বছৰৰ এঘাৰ মাহৰ প্রথম দিনা যিহোৱাই ইস্রায়েলীয়া সকলৰ সম্পর্কে মোচিক যি সকলো আজ্ঞা দিছিল, সেই সকলো কথা তেওঁ তেওঁলোকৰ ওচৰত প্ৰকাশ কৰিলে। 4যিহোৱাই ইমোৰীয়াসকলৰ ৰজা হিচবোন নিবাসী চীহোনক আৰু অষ্টাৰোৎ নিবাসী বাচানৰ ৰজা ওগক ইদ্ৰেয়ীত বধ কৰাৰ পাছত মোচিয়ে এই কথা ক’লে।\nবিধানৰ এই সকলোবোৰ কথা মোচিয়ে যৰ্দনৰ সিপাৰে মোৱাব দেশত ঘোষণা কৰিবলৈ আৰম্ভ কৰিলে। 6তেওঁ ক’লে, হোৰেব পাহাৰত, “আমাৰ ঈশ্বৰ যিহোৱাই আমাক কৈছিল, ‘তোমালোকে যথেষ্ট কাল এই পাহাৰত বাস কৰিছা।\nএতিয়া তোমালোকে ঘূৰি যাত্ৰা কৰা। ইমোৰীয়াসকলে বাস কৰা পাহাৰীয়া অঞ্চললৈ যোৱা। তাৰ ওচৰ পাজৰৰ সকলো ঠাইলৈকে যোৱা। তাৰ ওচৰৰ যর্দন নদীৰ উপত্যকাৰ সমথল, পাহাৰীয়া অঞ্চল, নিম্ন ভূমি অঞ্চল, নেগেভ আৰু সমুদ্ৰতীৰলৈ যোৱা। কনানীয়াসকলৰ দেশৰ লগতে লিবানোনৰ পাহাৰলৈকে ইউফ্রেটিচ (ফৰাৎ) নামৰ মহানদী পর্যন্ত যোৱা। 8শুনা, মই সেই দেশ তোমালোকৰ আগত ৰাখিছোঁ; মই যিহোৱাই তোমালোকৰ পূর্বপুৰুষ অব্রাহাম, ইচহাক আৰু যাকোবলৈ আৰু পাছত তেওঁলোকৰ ভাবী-বংশলৈকো যি দেশ দিম বুলি শপথ খাইছিলো, তোমালোকে গৈ তাক অধিকাৰ কৰা।’”\nনেতা নিয়োগ কৰা\nসেই সময়ত মই আপোনালোকক কৈছিলোঁ, “মোৰ পক্ষে আপোনালোকৰ ভাৰ অকলে বৈ নিয়াটো সম্ভৱ নহয়। 10আপোনালোকৰ ঈশ্বৰ যিহোৱাই আপোনালোকৰ জনসংখ্যা অধিককৈ বৃদ্ধি কৰিলে আৰু চাওঁক, আজি আপোনালোক আকাশৰ তৰাৰ নিচিনা অসংখ্য হ’ল। 11আপোনালোকৰ পূর্বপুৰুষ সকলৰ ঈশ্বৰ যিহোৱাই বর্তমানতকৈ আপোনালোকৰ সংখ্যা আৰু হাজাৰ গুণে বৃদ্ধি কৰক; তেওঁৰ প্রতিজ্ঞা অনুসাৰেই আপোনালোকক তেওঁ আশীর্বাদ কৰক।\nকিন্তু মই অকলে কেনেকৈ আপোনালোকৰ সকলো বাদ-বিবাদ মীমাংসা কৰাৰ ভাৰ আৰু বোজা বহন কৰিম? 13আপোনালোকে আপোনালোকৰ প্রত্যেকটো জনগোষ্ঠীৰ পৰা কেইজনমান জ্ঞানৱান, বিজ্ঞ আৰু সুখ্যাতিপূর্ণ লোকক বাচি লওঁক; মই আপোনালোকৰ ওপৰত তেওঁলোকক মুখীয়াল পাতিম।”\nআপোনালোকে তাৰ উত্তৰত মোক কৈছিল, “আপুনি যি কথা কৈছে তাকে কৰা ভাল।”\nসেয়েহে মই আপোনালোকৰ জনগোষ্ঠীবোৰৰ পৰা জ্ঞানৱান আৰু সুখ্যাতিপূর্ণ লোকসকলক লৈ আপোনালোকৰ ওপৰত মুখীয়াল পাতিলো। প্রত্যেক জনগোষ্ঠীৰ পৰা হাজাৰপতি, শতপতি, পঞ্চাশপতি, দশপতি আৰু অন্যান্য পদাধিকাৰী ব্যক্তিক নিযুক্ত কৰিলো। 16আপোনালোকৰ বিচাৰকসকলক সেই সময়ত মই এই আজ্ঞা দিছিলোঁ, “আপোনালোকে বাদ-বিবাদৰ সময়ত ভাইসকলৰ দুই পক্ষৰ কথা শুনি ন্যায়ভাৱে বিচাৰ কৰিব; সেই বিবাদ ইস্রায়েলীয়া ভাইসকলৰ মাজতেই হওঁক বা এজন ইস্রায়েলীয়া আৰু ভিন্ন জাতিৰ বিদেশীৰ মাজতেই হওঁক।\nবিবাদৰ সময়ত আপোনালোকে কাৰো পক্ষ নল’ব আৰু ডাঙৰ-সৰু সকলোৰে কথা সমানে শুনিব। বিচাৰৰ কার্য প্রকৃততে ঈশ্বৰৰ; সেয়ে আপোনালোকে মানুহৰ মুখলৈ চাই ভয় নাখাব। যদি কোনো বিবাদ আপোনালোকৰ কাৰণে কঠিন যেন লাগে, তেন্তে সেই বিচাৰ মোৰ ওচৰলৈ আনিব, মই সেই বিচাৰ কৰিম।” 18আপোনালোকে কৰিবলগীয়া সকলোবোৰেই মই তেতিয়া আপোনালোকক আজ্ঞা দিছিলো।\nকনান দেশলৈ গুপ্তচৰ পঠোৱা\nইয়াৰ পাছত আমাৰ ঈশ্বৰ যিহোৱাৰ আজ্ঞা অনুসাৰে আমি হোৰেব পাহাৰ এৰি ইমোৰীয়াসকলৰ পাহাৰীয়া অঞ্চলৰ অভিমুখে যাত্রা কৰিছিলো। আপোনালোকে যি ডাঙৰ আৰু বিপদসংকুল মৰুভূমি দেখিছিল, তাৰ মাজেদি আমি গৈ কাদেচ-বৰ্ণেয়া পাইছিলোঁ।\nতাৰ পাছত মই আপোনালোকক কৈছিলোঁ, “আপোনালোক ইমোৰীয়া পাহাৰী অঞ্চল আহি পালে। আমাৰ ঈশ্বৰ যিহোৱাই আমাক এই দেশ দিবলৈ গৈ আছে। 21চাওঁক, আপোনালোকৰ ঈশ্বৰ যিহোৱাই দিয়া গোটেই দেশ আপোনালোকৰ আগত আছে। আপোনালোকৰ পূর্বপুৰুষসকলৰ ঈশ্বৰ যিহোৱাৰ কথা অনুসাৰে আপোনালোকে গৈ দেশখন অধিকাৰ কৰক; আপোনালোকে ভয় নকৰিব, নিৰাশ নহ’ব।”\nতেতিয়া আপোনালোক সকলোৱে আহি মোক কৈছিলে, “কেইজনমান লোকক আগেয়ে পঠাই দিয়া হওঁক যাতে তেওঁলোকে দেশখন চাই মেলি আহি আমাক কব পাৰে কোন পথেৰে গৈ আমি আক্রমণ কৰা উচিত আৰু কোন কোন নগৰবোৰ আমি সন্মুখত পাম।” 23আপোনালোকৰ এই প্রস্তাৱ মোৰ ভাল লাগিছিল; সেয়ে মই আপোনালোকৰ প্রত্যেক জনগোষ্ঠীৰ পৰা এজনকৈ মুঠ বাৰজন লোকক বাচি লৈছিলো। 24তেওঁলোকে পার্বত্য দেশৰ ওপৰলৈ উঠি গৈছিল আৰু ইষ্কোলৰ উপত্যকালৈ আহি ভালদৰে দেশখন অনুসন্ধান কৰি আহিছিল।\nতেওঁলোকে হাতত সেই দেশৰ কিছু কিছু ফল লৈ নামি আহি আমাক কৈছিল, “আমাৰ ঈশ্বৰ যিহোৱাই যি দেশ আমাক দিছে, ই সঁচাকৈয়ে এক উত্তম দেশ।”\nকিন্তু আপোনালোকে সেই দেশ আক্রমণ কৰিবলৈ অস্বীকাৰ কৰিছিল। আপোনালোকে আপোনালোকৰ ঈশ্বৰ যিহোৱাৰ আজ্ঞাৰ বিৰুদ্ধাচাৰণ কৰিছিল। 27আপোনালোকে আপোনালোকৰ তম্বুত আপত্তি দর্শাই কৈছিল, “যিহোৱাই আমাক ঘৃণা কৰে। সেয়ে তেওঁ আমাক মিচৰ দেশৰ পৰা বাহিৰ কৰি আনিছিল যাতে ইমোৰীয়াসকলৰ শক্তিৰ দ্বাৰা আমি পৰাজিত হৈ সম্পূর্ণ বিনষ্ট হওঁ। 28এতিয়া আমি ক’লৈ যাব পাৰো? ভাইসকলে আমাৰ মন ভাঙি দিলে। কিয়নো তেওঁলোকে কৈছিল, ‘সেই ঠাইৰ অধিবাসীসকল আমাৰ তুলনাত অতিশয় ডাঙৰ আৰু দীঘল; তেওঁলোকৰ নগৰবোৰো ডাঙৰ ডাঙৰ আৰু তাৰ চৌদিশ আকাশ লঙ্ঘা প্রাচীৰেৰে আবৃত। তাত বাজেও, আমি সেই ঠাইত অনাকীয়াৰ বংশধৰ দৈত্যকায় লোকসকলকো দেখিলোঁ।’”\nতেতিয়া মই আপোনালোকক কৈছিলোঁ, “আপোনালোকে ভয় নকৰিব, সেই লোকসকললৈ ভয় নকৰিব। 30আপোনালোকৰ ঈশ্বৰ যিহোৱা আপোনালোকৰ আগে আগে আছে আৰু তেওঁ আপোনালোকৰ হৈ যুদ্ধ কৰিব। মিচৰ দেশত আপোনালোকৰ চকুৰ সন্মুখত তেওঁ যি কৰিছিল, ইয়াতো তেওঁ সেই একে কার্য কৰিব। 31পুণৰ আপোনালোকে মৰুভূমিত দেখিছিল যে, কেনেদৰে আপোনালোকৰ ঈশ্বৰ যিহোৱাই সন্মুখত থাকি আপোনালোকক লৈ গৈছিল; যেনেকৈ পিতৃয়ে পুত্রক কোলাত তুলি লৈ যায়, তেনেকৈয়ে আপোনালোক যোৱা সকলো ঠাইতে, গোটেই পথত এই ঠাই নোপোৱালৈকে আপোনালোকৰ ঈশ্বৰ যিহোৱাই আপোনালোকক লৈ আনিলে।”\nতথাপিও ইমানতো আপোনালোকে আপোনালোকৰ ঈশ্বৰ যিহোৱাৰ ওপৰত ভাৰসা নকৰিলে। 33যিহোৱা! যি জন আপোনালোকৰ যাত্রাপথত আগে আগে গৈছিল, যাতে তেওঁ আপোনালোকৰ কাৰণে শিবিৰ পাতিবৰ ঠাই বিচাৰি পায় আৰু যি পথেদি আপোনালোক যোৱা উচিত, সেই পথ দেখুৱাই আপোনালোকক লৈ যাবলৈ তেঁৱেই ৰাতি অগ্নিৰ মাজেৰে আৰু দিনত মেঘৰ মাজেদি আপোনালোকৰ আগে আগে গৈছিল।\nআপোনালোকৰ কথা শুনি যিহোৱাই ক্রোধিত হৈ শপত খাই এইদৰে কৈছিল, 35“যি উত্তম দেশ তোমালোকৰ পূর্বপুৰুষসকলক দিম বুলি মই শপত খাইছিলোঁ, নিশ্চয়কৈ এই দুষ্ট বংশৰ লোকসকলৰ মাজৰ এজনেও সেই উত্তম দেশ দেখা নাপাব। 36কেৱল যিফুন্নিৰ পুত্ৰ কালেবে তাক দেখিব; কালেবে যি ঠাইৰ মাজেদি খোজ কাঢ়ি গৈছিল, সেই ভূমি মই তেওঁক আৰু তেওঁৰ উত্তৰপুৰুষসকলক দিম। কাৰণ তেওঁ যিহোৱাৰ পথত সম্পুৰ্ণভাৱে চলিলে।”\nআপোনালোকৰ বাবে যিহোৱাই মোৰ ওপৰতো ক্রুদ্ধ হৈ কৈছিল, “তুমিও সেই ঠাইত সোমাবলৈ নাপাবা। 38কিন্তু পৰিচাৰক হিচাবে তোমাৰ আগত থকা নুনৰ পুত্ৰ যিহোচূৱাইহে সেই দেশত প্রৱেশ কৰিব; তুমি যিহোচূৱাক উৎসাহিত কৰিবা, কিয়নো দেশখন অধিকাৰ কৰিবৰ কাৰণে তেওঁৱেই ইস্ৰায়েলীয়াসকলক নেতৃত্ব দি আগবঢ়াই নিব।\nতাৰোপৰি তোমালোকে কৈছিলা, তোমালোকৰ সৰু সৰু ল’ৰা–ছোৱালীবোৰ ক্ষতিগ্রস্ত হ’ব; কিন্তু শিশুবোৰে সেই দেশত প্রৱেশ কৰিব। কাৰণ, সিহঁতৰ ভাল বা বেয়া বুজাৰ জ্ঞান বর্তমানো হোৱা নাই। সিহঁতকেই মই এই দেশ দিম আৰু সিহঁতেইহে তাক অধিকাৰ কৰিব। 40কিন্তু তোমালোকে হ’লে চূফ সাগৰলৈ যোৱা বাটেদি ঘূৰি মৰুভূমিৰ ফালে যাত্ৰা কৰা।”\nযিহোৱাৰ এই কথা শুনি আপোনালোকে মোক কৈছিল, “আমি যিহোৱাৰ বিৰুদ্ধে পাপ কৰিলোঁ; আমি যুদ্ধ কৰিবলৈ উঠি যাম আৰু আমি আমাৰ ঈশ্বৰ যিহোৱাই দিয়া আজ্ঞা অনুসাৰেই সকলো কার্য কৰিম।” এই বুলি আপোনালোক প্ৰতিজনে যুদ্ধৰ অস্ত্ৰ-শস্ত্র লৈ পার্বত্য অঞ্চল আক্রমণ কৰিবলৈ যুগুত হৈছিল। 42তেতিয়া যিহোৱাই মোক কৈছিল, “তুমি তেওঁলোকক কোৱা, ‘তোমালোকে আক্রমণ নকৰিবা আৰু যুদ্ধও নকৰিবা। কিয়নো মই তোমালোকৰ লগত নাথাকিম’; সেয়ে যদি তোমালোক যোৱা, তোমালোক শত্রুবোৰৰ হাতত পৰাজিত হ’বা।”\nমই আপোনালোকক সেই কথা জনাইছিলোঁ, কিন্তু আপোনালোকে তাক নুশুনিলে। আপোনালোকে যিহোৱাৰ আজ্ঞাৰ বিৰুদ্ধাচাৰণ কৰিলে; কিন্তু আপোনালোক অভিমানী লোক আৰু পার্বত্য অঞ্চললৈ উঠি গৈছিল। 44সেই পৰ্ব্বতত বাসকৰা ইমোৰীয়াসকল আপোনালোকৰ বিৰুদ্ধে ওলাই আহিছিল আৰু মৌ-মাখিৰ দৰে আপোনালোকক খেদি পঠাইছিল। চেয়ীৰত হৰ্মালৈকে আপোনালোকক আঘাত কৰি খেদি নিছিল।\nতেতিয়া আপোনালোকে উলটি আহি যিহোৱাৰ আগত কান্দিছিল, কিন্তু যিহোৱাই আপোনালোকৰ ক্রন্দন নুশুনিলে; তেওঁ আপোনালোকৰ ক্রন্দনলৈ কাণ নিদিলে। 46এইদৰে আপোনালোক কাদেচত অনেক দিন ধৰি আছিল আৰু তাতেই দীর্ঘদিন অতিবাহিত কৰিছিল।


‘নিউ ন’ৰমেল জীৱনৰ তিতা-কেঁহা’ » Gana Adhikar\nHome Main Stories ‘নিউ ন’ৰমেল জীৱনৰ তিতা-কেঁহা’\nক’ৰোণা ভাইৰাচে মানৱ সমাজলৈ বহুতো নতুন অভিজ্ঞতা আৰু নতুন বিধি-বিধান কঢ়য়াই আনিছে। সেই বিধি-বিধান সমূহ মানি লৈ ক’ৰোণা কালত আমি যি জীৱন যাপন কৰি আছো অথবা ক’ৰোণাৰ পৰবৰ্তী কালত আমি যেনে ধৰণে জীৱন যাপন কৰিম তাকেই সমাজ বিজ্ঞানী সকলে নিউ-ন’ৰমেল জীৱন বুলি অভিহিত কৰিছে। আজিৰ পৃথিবীত বোধকৰো এনেকুৱা কোনো মানুহ নাই যিজনক সাম্প্ৰতিক সময়ৰ ক’ভিড/১৯ অতিমাৰীয়ে কোনো নহয় কোনো প্ৰকাৰে চুঁই যোৱা নাই। সমগ্ৰ বিশ্বতেই এটা অস্বাভাবিক অবস্থা চলি আছে আৰু প্ৰত্যেকজন ব্যক্তিয়েই মনে প্ৰাণে কামনা কৰি আছে যে সোনকালে এই অতিমাৰী শেষ হওঁক। পৃথিবীলৈ স্বাভাবিক অবস্থা ঘূৰি আহক। কিন্তু আহিবনে ঘূৰি আগৰ সেই স্বাভাবিক জীৱন? সমাজ বিজ্ঞানী সকলে ধৰি লৈছে যে আগৰ সেই স্বাধীন ছন্দোময় স্বাভাবিক জীৱন আৰু কেতিয়াও সম্পূৰ্ণ ঘূৰি নাহে। হয়তো কিছু পৰিমানে ঘূৰি আহিব কিন্তু সেয়া হ’ব এক নতুন স্বাভাবিক বা ‘নিউ-ন’ৰমেল’ জীৱন।\nদৰাচলতে ক’ভিড মহামাৰীয়ে মানৱ ইতিহাসক উলম্ব ভাবে দুভাগ কৰি তাৰ সোমাজেৰে এটা ৰেখা টানি দিলে। এতিয়াৰ পৰা ইতিহাসবিদ বা সমাজ বিজ্ঞানী সকলে ইতিহাস চৰ্চা কৰোতে দুটা নতুন সংজ্ঞা ব্যৱহাৰ কৰিব—এটা হৈছে প্ৰাক্-ক’ভিড (Pre-covid)সমাজ আৰু আন এটা হৈছ ক’ভিড-উত্তৰ সমাজ(post-covid) সমাজ।\nক’ভিডৰ পৰা আহৰণ কৰা তিতা-কেঁহা অভিজ্ঞতাই ইতিমধ্যে সমগ্ৰ মানৱ সমাজক গভীৰ ভাবে প্ৰভাবিত কৰিছে, ইয়ে সমাজ জীৱনলৈ কৰিয়াই আনিছে আমূল পৰিবৰ্তনৰ বাৰ্তা। মানুহৰ জীৱন শৈলীলৈ লৈ আনিছে যুগান্তকাৰী পৰিবৰ্তন। ইমান দিনে যিবোৰ শব্দ কেৱল অভিধানতহে ঠাই পাইছিল বা যিবোৰ শব্দ আমি কাচিতহে মুখেৰে উচ্চাৰণ কৰিছিলো সেই শব্দবোৰ আজি মানুহৰ মুখে মুখে। কি শিক্ষিত বা অশিক্ষিত, কি ধনী বা দুখীয়া সকলোৰে মুখত আখৈ ফুটাদি ফুটিছে সেই শব্দবোৰ। প’জিটিভ, নিগেটিভ, আইচোলেচন বা নিলগীকৰণ, কোৱাৰেন্টাইন, সামাজিক দূৰত্ব, ল’ক-ডাউন, মাস্ক, লক্ষণ থকা আৰু লক্ষণ নথকা (Symptomatic & asymptomatic) ৰুগী, টিকা, টিকা কৰণ ইত্যাদি। কিছুমানৰ আকৌ অসমীয়া প্ৰতিশব্দ পাবলৈ টান যেনে–immunity, co-morbidity, normal, new normal ইত্যাদি। এই শব্দবোৰ আমি কাচিৎহে ব্যৱহাৰ কৰিছিলোঁ। কিন্তু আজি এই শব্দবোৰ সকলো মানুহৰ মূখে মূখে–যেন আমাৰ দৈনন্দিন জীৱনৰ অপৰিহাৰ্য লগৰী। তুলাৰ দৰে এই শব্দবোৰ সদায় বতাহত উপঙি ফুৰিছে আৰু মানুহক যেন কাণে কাণে ফুচ ফুচাই কৈ আছে, হয়—তোমালোকৰ অসুখ, তোমালোকৰ মৰমৰ পৃথিবীৰ অসুখ।\nমাত্ৰ দুবছৰ আগত আমি বসবাস কৰা পৃথিবীখনৰ পৰা আজিৰ পৃথিবীখন যেন সম্পূৰ্ণ পৃথক। আজিৰ পৃথিবীখন যেন এখন অচিনাকি পৃথিবী, এক অদ্ভূত পৃথিবী। ক’ৰোণা ভাইৰাচে যি অভিজ্ঞতা আৰু পৰিবৰ্তন কঢ়িয়াই লৈ আনিলে সেই পৰিবৰ্তনে আমাৰ জীৱনৰ লগত সম্পৃক্ত সকলো বিষয় আৰু বস্তুকেই সলনি কৰি দিলে। স্বাস্থ্য সেৱা, শিক্ষা খন্ড, ব্যৱসায় বাণিজ্য, সংস্থাপন, টুৰিজিম, সাংস্কৃতিক কাম-কাজ, পৰিসেৱা খন্ড, সামাজিক আৰু ব্যক্তিগত জীৱন, প্ৰাকৃতিক পৰিবেশ—এনেকুৱা এটা ক্ষেত্ৰ নাই যি ক্ষেত্ৰত ক’ৰোণা ভাইৰাচৰ দীঘল হাতোৰাই স্পৰ্স কৰা নাই। প্ৰাক্-ক’ভিড সমাজত সকলোৱে চৰকাৰী বেচৰকাৰী অফিচ-আদালত, বজাৰ-সমাৰত অথবা ৰাজহুৱা স্থানত একেলগে কাম-কাজ কৰিছল। সকলোৱে একেলগে একে ঠাইত কাম কাজ কৰাৰ আনন্দ আৰু অভিজ্ঞতাই আছিল বেলেগ। কিন্তু সেই দিন এতিয়া অতীত। হেজাৰ কাকূতি মিনতি কৰিলেও অফিচৰ যি নিৰ্দয় নিষ্ঠুৰ ব’ছ বোৰে মাত্ৰ এটা দিনৰ বাবে ছুটি মঞ্জুৰ কৰা নাছিল সেই ব’ছবোৰে এতিয়া উপযাচি ছুটি দিয়ে। এটা দিন বা আধা দিনৰ বাবেও অফিচলৈ নগ’লে যি ব’ছে দৰমহা কৰ্তন কৰিছিল সেই ব’ছে এতিয়া অনায়াসেই ঘৰৰ পৰাই কাম কৰিব দিয়ে। কিন্তু ঘৰত কাম কৰি জানো শান্তি আছে? অফিচত কাম কৰাৰ আমেজ আৰু অভিজ্ঞতাই বেলেগ। ঘৰতযে তেওঁ অকলশৰীয়া, খুবেই অকলশৰীয়া। কিন্তু এইয়াইতো নিউ ন’ৰমেল—নতুন স্বাভাবিক জীৱন!\nক’ৰোণা ভাইৰাচে আটাইতকৈ ডাঙৰ বিপৰ্যয় মাতি আনিছে দেশৰ শিক্ষা ক্ষেত্ৰত। সকলো শিক্ষানুষ্ঠান দিনৰ পিছত দিন, মাহৰ পিছত মাহ বন্ধ হৈ আছে। কেতিয়াকৈ খুলিব তাৰ কোনো নিশ্চয়তা নাই। এটাৰ পিছত এটা পৰীক্ষা বাতিল কৰা হৈ আছে। ফলাফলৰ যি পদ্ধতি অৱলম্বন কৰা হৈছে সেই পদ্ধতিত বহুতো মেধাবী ছাত্ৰ ছাত্ৰী আশা কৰা ফলাফলৰ পৰা বঞ্চিত হ’ব। কিন্তু আটাইতকে মূল্যবান যি বস্তুৰ পৰা সিহঁতে চিৰজীৱন বঞ্চিত হৈ থাকিব সেইয়া হৈছে শ্ৰেণী কোঠাৰ অমূল্য অভিজ্ঞতা। শ্ৰেণী কোঠাৰ ভিতৰত বহি শিক্ষক শিক্ষয়ত্ৰীৰ পৰা প্ৰত্যক্ষ ভাবে জ্ঞান আহৰণ কৰাৰ যি আনন্দ আৰু অভিজ্ঞতা তাৰ পৰা সিহঁত বঞ্চিত হ’ব। তাৰ বিপৰীতে এই নিউ ন‘ৰমেল পৰিস্থিতিত কণ কণ ল’ৰা ছোৱালীবোৰৰ হাতত একোটাকৈ মোবাইল ফোন দি ঘৰত বহুৱাই ৰখা হৈছে। এই বয়সত সিহঁতে সমনীয়াৰ লগত খেলিব, দৌৰিব, জপিয়াব, ৰং ৰইচ কৰিব। আৰু তাৰ লগতে লিখা পঢ়াও কৰিব। কিন্তু জীৱনৰ এই সোণালী সময় সিহঁতে আৰু ঘূৰাই নাপায়, ঘূৰাই নাপায় ল’ৰালি কালৰ মুকলি মৰীয়া জীৱনৰ সেই অনাবিল আনন্দ। এইয়া সিহঁতৰ জীৱনৰ এটা ডাঙৰ অপ্ৰাপ্তি। শিক্ষা এতিয়া সামাজিক ক্ষেত্ৰৰ পৰা আহি সম্পূৰ্ণ ব্যক্তিগত কুচকাওৱাজ। এইয়াই হৈছে নিউ ন’ৰমেল জীৱনৰ তিতা-কেঁহা।\nএটাৰ পিছত এটা ক’ৰোণা ভাইৰাচৰ লহৰে বিধ্বস্ত কৰিছে দেশৰ সংস্থাপনৰ সকলো সুযোগ সুবিধা। সংস্থাপনহীনতাই ভাঙি চূড়মাৰ কৰি দিছে দেশৰ লক্ষ লক্ষ যুবক যুবতীৰ আশা-আকাংখা আৰু সপোন। সকলোতকৈ বেছি ক্ষতিগ্ৰস্ত হৈছে মধ্যবিত্ত আৰু নিম্ন মধ্যবিত্ত শ্ৰেণী। নিয়োগকাৰী সংস্থা সকলে লাখ লাখ মানুহক কামৰ পৰা অব্যহতি দিছে। যিবোৰ মানুহক কামৰ পৰা অব্যহতি দিয়া হৈছে তেওঁলোকে আকৌ সেই কাম ঘূৰাই পোৱাৰ আশা নাই। বহু আগৰে পৰাই বিজ্ঞান আৰু প্ৰযুক্তি বিদ্যাই কল-কাৰখানা, উদ্যোগ প্ৰতিষ্ঠান আদিত শ্ৰমিকৰ কৰ্ম সংস্থাপন হ্ৰাস কৰি আনিছিল। ক’ৰোনা ভাইৰাচে সেই প্ৰক্ৰিয়াত শেষ গজালটো মাৰিলে। এতিয়া কৰ্ম সংস্থাপন হেৰোৱা সেই লক্ষ লক্ষ মানুহৰ ভবিস্যত অন্ধকাৰ। মানুহে কৰা সকলো কামেই এতিয়া প্ৰযুক্তি বিদ্যাই কৰিব।কিছুমান বিশেষজ্ঞ আৰু বিশেষ ভাবে কৌশলী মানুহৰ বাহিৰে, বাকীসকল এতিয়া সমাজৰ বোজা। এইয়াই আমাৰ নিউ ন’ৰমেল জীৱন।\nঠিক তেনেদৰে ধ্বংস হৈ গৈছে ক্ষূদ্ৰ আৰু মজলীয়া পৰ্যায়ৰ ব্যৱসায় বানিজ্য। সকলো সংগঠিত পৰিসেৱা বিভাগ এতিয়া অসংগঠিত। কম পৰিমাণৰ মূলধন লৈ যিবিলাক মধ্যবিত্ত আৰু নিম্ন মধ্যবিত্ত মানুহে সৰু সুৰা ব্যৱসায় কৰি পৰিয়াল পোহপাল দিছিল সেই মানুহবোৰৰ এতিয়া পানীত হাঁহ নচৰা অবস্থা। কাপোৰ দোকান, কেটাৰিং, খাদ্য প্ৰস্তুত কৰণ, কৃষি ফাৰ্ম, ছপাশালৰ ব্যৱসায়, গেলামালৰ দোকান, ষ্টেচনাৰী বস্তুৰ ব্যৱসায় কৰা মানুহ আৰু এনেকুৱা হেজাৰটা ব্যৱসায় বানিজ্য কৰি খোৱা মানুহবোৰৰ ব্যৱসায় বন্ধ হৈ গৈছে। যিবিলাক মানুহে বেংকৰ পৰা ঋণ লৈ ব্যৱসায় আৰম্ভ কৰিছিল, সময়মতে ঋণ পৰিশোধ কৰিব নোৱাৰাৰ বাবে সেই ঋণৰ বোজা এতিয়া পৰ্বত সমান। মূলধন আৰু বেংকৰ চক্ৰবৃদ্ধি সুতৰ বোজাত তেওঁলোক এতিয়া জীৱন্তে মৃত। কোনেও ক’ব নোৱাৰে যে পৃথিবীৰ নিউ ন’ৰমেল পৰিবেশে তেওঁলোকক আকৌ মুক্তিৰ পথ দেখুওৱাব নে নাই।\nক’ৰোণা ভাইৰাচে মানুহৰ খাদ্যাভ্যাস আৰু আৰু ব্যক্তিগত জীৱনতো প্ৰভাব পেলাইছে। ইয়ে সলনি কৰি দিছে মানুহৰ মনোভাব। মানুহৰ মনোজগতৰ পৰিবৰ্তনে ব্যক্তিগত সম্পৰ্কৰ ওপৰিও প্ৰায় সকলো বিষয়তেই প্ৰভাব পেলাইছে। আহিবলগীয়া পৃথিবীত মানুহ আৰু অধিক অসামাজিক আৰু ব্যক্তিকেন্দ্ৰিক হৈ পৰিব। মানুহ হৈ পৰিব সম্পূৰ্ণ শাৰিৰীক পৰিশ্ৰম ৰহিত আবেগ অনুভূতি নথকা যন্ত্ৰ সদৃশ। মনোৰঞ্জনৰ প্ৰচলিত ব্যৱস্থাবোৰ নোহোৱা হৈ যাব। সকলো ক্ষেত্ৰতেই অভূতপূৰ্ব মানৱীয় সমস্যাই দেখা দিব। অসমীয়া মানুহৰ হিয়াৰ আমঠু বিহু, চলমান থিয়েটাৰ, গ্ৰন্থ মেলা আদিৰ চৰিত্ৰ সলনি হ’ব। মন্দিৰ, মছজিদত ভক্তৰ ভিৰ কমিব, সামাজিক আৰু ধৰ্মীয় সমাৰোহবোৰ লাহে লাহে নাইকিয়া হ’ব। আমি স্বীকাৰ কৰো বা নকৰো, এইয়াই হৈছে বৰ্তমানৰ বাস্তব, এইয়াই স্বাভাবিক। নতুন স্বাভাবিক জীৱন—নিউ ন’ৰমেল জীৱন।\nঅৱশ্যে এটা কথা স্বীকাৰ কৰিব লাগিব যে ক’ৰোণা মহামাৰীৰ কাৰণে হোৱা ল’ক ডাউনবোৰে পৰিবেশ আৰু জলবায়ুৰ ক্ষেত্ৰত ভালেখিনি উপকাৰ সাধন কৰিছে। ল’ক ডাউনৰ কাৰণে জল, স্থল আৰু আকাশ মাৰ্গীয় সকলো যোগাযোগ ব্যৱস্থা আধাতকৈ বেছি পৰিমানে হ্ৰাস পাইছে। ইয়াৰ কাৰণে ইন্ধনৰ ব্যৱহাৰ কমিছে আৰু ইন্ধনৰ পৰিমান হ্ৰাস পোৱাৰ কাৰণে বতাহত কাৰ্বন ডাই অক্সাইডৰ পৰিমানো কমিছে। ইয়ে জলবায়ু আৰু পৰিবেশক স্বাভাবিক অবস্থালৈ ঘূৰাই অনাত কিছু পৰিমানণে সহায় কৰিছে।\n[ লেখকৰ ফোন নম্বৰ: 9954033111 ]\nPrevious articleৰাহুল গান্ধীয়ে নতুন কৃষি আইনৰ বিৰুদ্ধে প্ৰতিবাদ কৰি সংসদলৈ চলালে ট্ৰেক্টৰ\nNext articleঅসম-মিজোৰাম সীমান্তত গুলীচালনাৰ খবৰ : মুখ্যমন্ত্ৰীসকলৰ টুইটাৰ যুঁজ :


লোকসংগীতৰ প্ৰয়োজনীয়তা (অৰুণজ্যোতি দাস) - সাহিত্য ডট অৰ্গ\nবিগত এটা দশকৰ পৰা ন অসমীয়া সংগীত শিল্পীসকলে যি ধুমধামেৰে সংগীত উৎপাদন কৰি ‘চি.ডি.’ বা ‘কেছেট’ ৰূপত বজাৰত এৰি দিছে, সেয়া মন কৰিলে বুজিব পাৰি যে তেওঁলোকৰ সংগীত-সাধনাৰ আগ্ৰহতকৈ ব্য‌ৱসায়মুখী জনপ্ৰিয়তা অৰ্জনৰ আকাংক্ষা বেছি। মন কৰিবলগীয়া কথাটো হৈছে যে অসমীয়া ৰাইজে (বিশেষকৈ যু‌ৱ-সমাজে) তেওঁলোকৰ গীত শুনিছেও, অৰ্থাৎ তেওঁলোক বাণিজ্যিকভা‌ৱে সফল আৰু জনপ্ৰিয়ও হৈছে। আমি ভা‌বোঁ, ইয়াৰ ফলত অসমীয়া সংগীতৰ জগতখন কিছু পৰিমাণে হ’লেও প্ৰদূষিত হৈছে।\nএতিয়া আপুনি প্ৰশ্ন কৰিব,গীতৰ মান যদি নিম্নই হয়, তেন্তে সেয়া জনপ্ৰিয় হৈছে কেনেকৈ? ভাল নলগাকৈ মানুহে এটা গান আঁকো‌ৱালি ল’ব পাৰেনে?\nজিতুল, জুবিনকে আদি কৰি এই সোঁতত সমিল (চামিল!) হো‌ৱা প্ৰায় সকলো সংগীত-শিল্পীয়েই পশ্চিমীয়া সংগীতৰ অনুকৰণেৰে বা অনুপ্ৰেৰণাৰে (পাৰ্থক্য নাই বুলিবই পাৰি এই ক্ষেত্ৰত!) নানা পৰীক্ষা-নিৰীক্ষা কৰি নতুন আধুনিক অসমীয়া গীত কিছুমান সৃষ্টি কৰি এটা ধাৰা বোৱাই আনিছে। তেওঁলোকে এই গীতবোৰত অনা-থলু‌ৱা বাদ্য-যন্ত্ৰও সংগত কৰিছে। এনে সংগীতেৰে অসমৰ আকাশ-বতাহ ভৰি পৰাৰ ফলতে পশ্চিমীয়া সংগীতৰ জোৱাৰে অসমীয়া ডেকা-ডেকেৰীক বাৰুকৈয়ে প্ৰভা‌ৱান্বিত কৰিছে। বিশ্বজনীন জ্ঞানৰ দু‌ৱাৰ গৰকা মহাবিদ্যালয়ত অধ্যয়নৰত ছাত্ৰ-ছাত্ৰীৰ কথা বাদেই, বিদ্যালয়ৰ চৌহদ গচকি নো‌পো‌ৱা পেন্দুকণাহঁতৰ মুখতো ‘চাকিৰা’, ‘মাইকেল’, ‘একন’ৰ গীত নিত্য বিদ্যমান হৈ উঠিছে। বহুতেই আকৌ বুজি নাপালেও হকে-বিহকে কিছুমান ইংৰাজী গান শুনি বা শুনি দেখু‌ৱাই নিজকে ‘সময়তকৈ আগত দৌৰা’সকলৰ মাজৰে এজন বুলি জাহিৰ কৰিবলৈ ভাল পোৱা হৈছে। ই সিমান এটা শুভ লক্ষণ বুলি আমাৰ মনে নধৰে।\nবয়স্কসকলৰ লগতে জুবিন, দিক্ষুহঁতৰ গান শুনি ভালপো‌ৱাৰো অধিকাংশই স্বীকাৰ কৰিব যে পুৰণি অসমীয়া গীতসমূহে আজিও তেওঁলোকৰ মন-প্ৰাণ জুৰ পেলায়। দেখা যায় যে ,লতা-কিশোৰ-ৰফি-মুকেশ-য়েচুদাসৰ পুৰণি হিন্দী গীতবোৰে কে‌ৱল ভাৰতবৰ্ষতে নহয়, সমগ্ৰ বিশ্বতে মানুহৰ অন্তৰ জিনিব পাৰিছে আৰু শ শ বছৰলৈ সিবোৰ অমৰ হৈ থাকি মানুহক সংগীতৰ অমিয়া সুধা বিলাই থাকিব পাৰিছে বা পাৰিব। ইয়াৰ কাৰণ হিচাপে আমি ক’ব খুজিম যে সিবোৰ গীতত কথা, সুৰ আৰু সংগীতৰ শ্ৰেষ্ঠতম সংমিশ্ৰণ ঘটিছে য’ত গীতিকাৰৰ কথাংশ ভাৰতীয় থলু‌ৱা লোকসংগীত আধাৰিত (বা লোকসংগীত-উদ্ভুত) সুৰেৰে সুনিৰ্দিষ্ট তাল-লয়ৰে সংযোজিত হৈ গায়ক/গায়িকাৰ গীতটিৰ প্ৰতি উৎসৰ্গিত কন্ঠৰ মাজেৰে প্ৰকাশ পাই পূৰ্ণৰূপ ধাৰণ কৰিছে।\nযো‌ৱা দশকটোৰ অসমীয়া গীতৰ বিশ্লেষণ কৰিবলৈ যাওঁতে জুবিন গাৰ্গদে‌ৱৰ নাম উল্লেখ কৰিবই লাগিব। কাৰণ তেওঁ এনে এটা যুগৰ একছত্ৰী সংগীত-সে‌ৱক ৰূপে ইতিমধ্যেই চিহ্নিত আৰু যু‌ৱ-প্ৰজন্মৰ হিয়াৰ মণি হিচাপে পৰিগণিত হৈছে। আমি এনে জুবিন-অনুগামী বান্ধ‌ৱৰ সান্নিধ্যও পাইছোঁ যিয়ে তেখেতৰ যিকোনো গীতৰ সংকলন মুক্তি পো‌ৱাৰ দিনাই কিনি আনি শুনিবলৈ আগ্ৰহেৰে ৰৈ থাকে। মাহেকজোৰা একেকেইটা গান শুনা আৰু শুনো বা কাৰ্যসূচীৰ পিছত বিশ্লেষণাত্মক মন্তব্য আহে-, ‘‘বুজিছা, জুবিনৰ গান প্ৰথমবাৰ শুনি কোনেও ভাল নাপায়, চাৰি-পাঁচবাৰ শুনি চো‌ৱা, তাৰ পিছত দেখিবা তুমি ‘এডিক্টেড’ হৈ গৈছা!”। যদি বান্ধ‌ৱৰ কথাই সঁচা, তেন্তে জুবিন গাৰ্গদে‌ৱৰ গীতে দেখোন প্ৰথম শ্ৰ‌ৱণতে আমাক সন্মোহিত কৰিব নো‌ৱাৰে, তাক জোৰ কৰি আমিহে চিনাকি ভাললগা গীত কৰি লওঁ! বৰ পাকলগা কথা!\nআৰু আমাৰ বিশ্বাস, এয়াই ঘটি আছে আমাৰ অসমীয়া সংগীত জগতত! আমাক জোৰ কৰি শুনো‌ৱা হৈছে অনা-থলু‌ৱা সুৰ-সংগীতৰ তথাকথিত আধুনিক সংগীত। এইবোৰকে আমি ভাল পাবলৈ লৈছোঁহঁক।\nজী‌ৱবিজ্ঞানীসকলে বিভিন্ন পৰীক্ষা আৰু গ‌ৱেষণাৰদ্বাৰা দাবী কৰে যে পিতৃ-মাতৃৰ দৈহিক গঠনৰ লগতে বিভিন্ন মানসিক গুণাগুণ আৰু প্ৰতিভাও তেওঁলোকৰ সতি-সন্ততিয়ে জন্মসূত্ৰে লাভ কৰে। সেই হিচাপত পুৰণি গীতৰ অনুৰাগী সকলো মাক-দেউতাকৰ সন্তানেও সুমধুৰ গীত পছন্দ কৰাৰ এটা জৈ‌ৱিক কাৰক ইতিমধ্যেই শৰীৰত কঢ়িয়াই ফুৰিছে। কিন্তু তৎসত্ত্বেও আমাৰ আজিৰ যু‌ৱ-প্ৰজন্মই হুলস্থুলীয়া তেজোদ্দীপক সংগীত ভাল পাবলৈ লো‌ৱাৰ কাৰণ হৈছে ,আমাৰ দৃষ্টিত এটাই! সি হ’ল-\nমানুহ হৈছে এনে এক জী‌ৱ,যি যিকোনো অস্বাভা‌ৱিক পৰিস্থিতিতে পাৰ্যমানে নিজকে খাপ খু‌ৱাই বৰ্তিব পাৰে (adaptation)। আমাৰ কণমানিহঁতক আমি বিভিন্ন মাধ্যমযোগে তাৰ কাণৰ পৰ্দাত যেনে ধৰণৰ সংগীত শুনাইছোঁ, সি তেনেধৰণৰ সংগীতেই ভালপো‌ৱা হ’ব, আৰু সেয়াই হৈ উঠিব আমাৰ ন-প্ৰজন্মৰ সংগীত।\nলোকসংগীতৰ চৰ্চা ইমানেই কমি গৈছে যে বিশেষ পৰ্ব, দি‌ৱস অবিহনে আমি এইবোৰৰ স্মৃতিচাৰণ নকৰোঁহঁক। কিন্তু চাবলৈ গ’লে লোকসংগীতবোৰ প্ৰকৃততে মানুহৰ দৈনন্দিন জী‌ৱনৰ গীত, এইবোৰ স্বতঃস্ফূৰ্ত স্বাভা‌ৱিক সংগীত। এই পৃথি‌ৱীত লোকসংগীতবিহীন এটা জাতিৰ অস্তিত্ব নিশ্চয় নোলাব। আৰু এক কথাত ক’বলৈ গ’লে এটা সংস্কৃতিৱান জাতি গঠন প্ৰক্ৰিয়াতো লোকসংগীতৰ অৱদান অপৰিসীম ।\nবিশ্বৰ সম্মুখত আমি আমাৰ ‘অসমীয়া সংগীত’ক কেনেদৰে উপস্থাপন কৰিম? অন্য দেশৰ বা জাতিৰ জনপ্ৰিয় সংগীতেৰে অনুপ্ৰাণিত হৈ সৃষ্টি কৰা পশ্চিমীয়া সুৰ-শৈলীৰ গীতেৰে নে আমাৰ চহকী লোকসংগীতৰ ভঁৰালেৰে?\nকাইলৈ আপোনাক যদি এজন ইংৰাজ লোকে ঔৎসুকতাবশতঃ এটা অসমীয়া গীত বজাই শুনাবলৈ কয়, আৰু আপুনি যদি আপোনাৰ ভাল লগা জুবিন গাৰ্গদে‌ৱৰ ‘পামনে মই ঘূৰাই আকৌ এবাৰ জী‌ৱনত’ বা ‘অমানিশা সাৰে আছে আৰু সাৰে আছোঁ মই’ গীতটি শুনায়, তেওঁ হয়তো আটাহ পাৰি উঠিবও পাৰে এইবুলি:-‘ইচ্ এইটো আকৌ কেনেকৈ অসমীয়া গীত হ’ল,কথা কেইটাহে অসমীয়া!’। অন্যথা দক্ষিণ ভাৰতীয় এজনে সীমান্ত শেখৰদে‌ৱৰ ‘আকাশে-বতাহে তোমাকে দেখিছোঁ’ শীৰ্ষক গীতটি শুনিলেও একেটাকে ভোৰভোৰাব।\n[অসমত চৌৰ্যবৃত্তিৰে সংগীত সাধনা কৰা ‘শিল্পী’ৰ অভা‌ৱ নাই । তেৰাস‌ৱৰ মতে সিবোৰ চুৰি কৰা গীত নহয়, মাথোঁ সুৰৰ মিল থকা গীত! আৰু বিশ্বৰ অতসোপা সংগীত শিল্পীৰ দুই একোজনৰ ভা‌ৱ একে নহৈ পাৰেনে? ]\nআমাৰ বোধেৰে ন অসমীয়া সংগীত-শিল্পীসকলে যদিহে নিজকে এই মাটিৰ মানুহ হিচাপে পৰিচয় দিব বিচাৰে তেন্তে কামিজত ‘খাটি-অসমীয়া’ বুলি লিখি প্ৰাশ্চাত্য-সংগীতৰ বৰতাল বজোৱাতকৈ লোকসংগীতৰ চৰ্চাত নিজকে নিয়োগ কৰিবলৈ শিকা উচিত। এই দেশৰ চিনাকি গীত-মাতবোৰ হৃদয়ত প্ৰোথিত কৰি তাৰ আধাৰত ন-অসমীয়া সংগীত সৃষ্টি কৰক ।\nপ্ৰতিবেশী ৰাজ্যখনতে দেখা পো‌ৱা সাধাৰণ দৃশ্য :- চহৰৰ ধনীজনেই হওক অথবা গাঁৰ চহাজনেই হওক, আজৰি সময়ত লগ হৈ একেলগে আনন্দেৰে ৰবীন্দ্ৰ সংগীতৰ এটা সুন্দৰ আবেলি পাৰ কৰে। ৰবীন্দ্ৰ সংগীতে প্ৰতিজন বাঙ্গালীৰ হৃদয়ত এক সুকীয়া আসন দখল কৰি আছে, যিকোনো মূহুৰ্ততে সুখী কৰিব পৰাকৈ! আমাৰ বৰগীত, লোকগীতে তেনে স্থান লৈ আছে নে আমাৰ বাবে? আৰু তেওঁলোকৰ ৰাজ্যৰপৰা কিমানজন গায়ক-গায়িকাই সৰ্বভাৰতীয় পৰ্যায়ত প্ৰতিষ্ঠিত হ’ব পাৰিছে তাৰ নিশ্চয় হিচাপ নাই!\nআমি ৰক্ষণশীল মনোভা‌ৱ পোষণ কৰি অসমীয়া পুৰণী গীতৰ দৰেই আজিও কে‌ৱল তেনেধৰণৰ গীতেই সৃষ্টি কৰিব লাগিব বুলি দাবী কৰা নাই। অথবা কে‌ৱল হাৰমনিয়াম, তাবলা, দোতাৰাৰেই গীত হ’ব লাগিব বুলিও দোহৰা নাই। এই পৃথি‌ৱীত এটাই মাথোঁ ধ্ৰু‌ৱক (Constant), সি হৈছে ‘সলনি’ (Change)। গতিকে ৰূপান্তৰক আমি আদৰি ল’বই লাগিব।\nআমি জোৰ দিয়া কথাটো হ’ল এয়ে যে, ন শিল্পীসকলে থলু‌ৱা গীত-মাত অথবা শাস্ত্ৰীয় সংগীতৰ ওপৰত আধাৰ কৰি নতুন অসমীয়া গীত সৃষ্টি কৰক, য’ত আমাৰ লোকসংগীত সমূহৰ প্ৰতিফলন ঘটে আৰু যি সংগীতে নিমিষতে আমাৰ মন-প্ৰাণ জুৰ পেলায়।\nপুলক বেনাৰ্জী, সংগীতা বৰঠাকুৰ, তৰালী শৰ্মা- এনেধৰণৰ দুই একোজন শিল্পীয়ে আজিও শাস্ত্ৰীয় সংগীত আধাৰিত আধুনিক অসমীয়া গীত গাই আছে; তেওঁলোকক খুব কমেইহে চিনি পায়, কাৰণ তেওঁলোকে জনপ্ৰিয় হ’বৰ বাবে গীত নাগায়।\nগতিকে এনে এক ন-জাগৰণ অসমৰ সংগীতৰ ইতিহাসত হ’বৰ বাবে মই ভা‌বোঁ অসমৰ থলু‌ৱা লোকসংগীত সমূহৰ প্ৰচলন,জনপ্ৰিয়তা,প্ৰসাৰ আৰু সংৰক্ষণ অতিকেই জৰুৰী হৈ পৰিছে ।\n← আই এম এগেইনষ্ট কৰাপ্‌চন (পল্লৱপ্রাণ গোস্বামী)\nভ্ৰাম্যমানত ভাল নাটক? (উদ্দীপ তালুকদাৰ) →\nহোলী – দিবাকৰ শৰ্মা


তেওঁকতো আৰু কোনেও ঘূৰাই দিব নোৱাৰে... ইন্দ্ৰেশ্বৰ বৰাৰ স্মৃতি বুকুত বান্ধি কিদৰে দিন কটাইছে পত্নী-পি Prag News : Best Assamese News Channel, Latest Assam News Live Today , North East Breaking News\nতেওঁকতো আৰু কোনেও ঘূৰাই দিব নোৱাৰে... ইন্দ্ৰেশ্বৰ বৰাৰ স্মৃতি বুকুত বান্ধি কিদৰে দিন কটাইছে পত্নী-পি\nডিজিটেল ডেস্ক : 'তেওঁতো আৰু উভতি নাহে। কোনো আশ্বাস প্ৰতিশ্ৰুতিয়ে তেওঁক ঘূৰাই আনিব নোৱাৰে। তথাপি বিচাৰিছোঁ দোষীয়ে শাস্তি পাওক। আৰু মুখ্যমন্ত্ৰীয়েও তেনেকৈ আশ্বাস দিছিল তদন্ত কৰা হ'ব বুলি৷ কিন্তু কি হ'ল, কিয় এনে হ'ল?' মাজুলীৰ নিমাতীৰ নাও দুৰ্ঘটনাত হেৰাই যোৱা ইন্দ্ৰেশ্বৰ বৰাৰ পত্নীৰ ভাষ্য এয়া। নিমাতীৰ নাও দুৰ্ঘটনাত অভিযুক্ত আটাইকেইজনে জামিন পোৱাৰ পাছত এই মন্তব্য কৰে দুৰ্ভগীয়া মহিলাগৰাকীয়ে।\nতেওঁৰ চকুৰ সন্মুখতে স্বামী হেৰাই গৈছিল। প্ৰেমৰ অনন্য নিদৰ্শন দাঙি ধৰি পত্নীক বচাই থৈ লুইতৰ দুৰ্বাৰ সোঁতত উটি গৈছিল ইন্দ্ৰেশ্বৰ বৰা। পত্নী ৰূপৰেখা কৈছিল, মোৰ কাৰণে চিন্তা নকৰিবা, তোমাৰ হাতখন দিয়া, তোমাৰ হাতখন দিয়া… তুমি পাৰলৈ উঠি আহা… আৰু তাৰ পাছতে লুইতৰ সোঁতত উটি গৈছিল ৰূপৰেখাৰ মনৰ মানুহজন। উদ্ধাৰ হৈছিল তেওঁৰ নিঠৰ দেহ। তাৰ পাছৰ পৰাই বাৰিষাৰ ভৰা লুইতখন ৰূপৰেখা বৰাৰ মন খান্দি, বুকুৰ চাপৰি খহাই অহৰহ বৈ আছে। শোকৰ অটল ঢৌৱে আচাৰি আছে তেওঁৰ মনৰ দুয়োপাৰ। হাজাৰ শোক প্ৰকাশ, সমবেদনা, কলিজা আছাৰি কৰা কন্দা-কটায়ো আৰু ইন্দ্ৰেশ্বৰ বৰাক ওভতাই আনিব নোৱাৰে। এই কঠিন সত্যক স্বীকাৰ কৰিও ৰূপৰেখা বৰাই বিচাৰিছিল এই শোকাৱহ ঘটনাৰ উচিত তদন্ত হওক। যাৰ দোষৰ বাবে এই ঘটনা ঘটিছে তেওঁলোকে উচিত শাস্তি পাওক যাতে আগলৈ এনে ঘটনা নঘটে সেয়া নিশ্চিত কৰা হওক। কিন্তু একো নহ'ল। সাধাৰণ মানুহৰ উথলি উঠা আৱেগ আৰু ক্ষোভক প্ৰশমিত কৰিবলৈ কেৱল কেইজনমান লোকক সাময়িকভাৱে গ্ৰেপ্তাৰ কৰা হ'ল আৰু তাৰ পাছত তেওঁলোকে জামিনো লাভ কৰিলে। ইন্দ্ৰেশ্বৰ বৰাৰ পৰিয়ালটোৱে যি হেৰুৱালে সেয়া কোনেও যেন উপলব্ধি কৰিবলৈকো চেষ্টা নকৰিলে। সেইবাবে ক্ষুব্ধ কণ্ঠে বৰাৰ পত্নীয়ে কৈ উঠিল-- কিয় এনে হ' ল? ইমান সোনকালে তেওঁলোক কেনেকৈ মুকলি হ'ল? ঘটনাৰ পোন্ধৰটা দিন হৈছেহে! আমাৰ চকুৰ পানীও মচ খোৱা নাই। ইমান কম দিনতে সকলো সহজ কথা হৈ পৰিল? যি হ'ল হৈ গ'ল৷ মানুহজনক হেৰুৱালোঁ৷ এতিয়া মই একেবাৰে অকলশৰীয়া৷ চৰকাৰক অনুৰোধ কৰিছোঁ। তেওঁলোকে দিয়া আশ্বাস, প্ৰতিশ্ৰুতিবোৰ যেন পূৰণ কৰে৷ সংস্থাপন দিম বুলি কোৱা প্ৰতিশ্ৰুতি ৰক্ষা কৰে যেন৷ তেওঁতো গ'লগৈ সেয়াটো পইচা দিলেও ঘূৰাই আনিব নোৱাৰি৷ এতিয়া সংস্থাপন পালে মা-দেউতাক চাব পাৰিম৷ আলাই - আথানি হোৱাৰ পৰা ঘৰখনক বচাব পাৰিম। অন্তৰ উজাৰি কৈ গ' ল ইন্দ্ৰেশ্বৰ বৰাৰ পত্নীয়ে। সকলো শেষ হৈ যোৱাৰ পাছতো তেওঁ ন্যায় বিচাৰিছে। বিচাৰিছে প্ৰকৃত দোষীৰ শাস্তি হোৱাটো। দোষীকেইজনে কৰ্মত গাফিলতি কৰাৰ কাৰণেই আজি এনে এক শূন্য ভৱিষ্যতৰ মুখামুখি হ'বলগীয়া হ'ল তেওঁ। সেয়ে তেওঁলোকে শাস্তি পোৱাটো তেওঁ অন্তৰেৰে কামনা কৰে৷ কিন্তু আমাৰ প্ৰচলিত ব্যৱস্থাই এই অথাই শোকৰ গভীৰতা বুজি ৰূপৰেখা বৰাৰ আশা পূৰণ কৰিবনে? ইন্দ্ৰেশ্বৰ বৰাৰ পৰিয়ালক ন্যায়ৰ নাৱত পাৰ কৰাবনে শোকৰ লুইতখন? পূৰ্ণ কৰা হ'বনে চৰকাৰী প্ৰতিশ্ৰুতি? এই প্ৰশ্ন এতিয়া ইথাৰত প্ৰতিধ্বনিত হৈ ৰৈছে।


মাৰাডোনা হৈ পৰিল মেডোনা! টুইটাৰত RIP Madonna ট্রেন্ডিং দেখি হতভম্ব পপষ্টাৰগৰাকী\nবিশ্ব ফুটবলক শোকস্তব্ধ কৰি মাত্ৰ ৬০বছৰ বয়সতে জীৱন পৰিক্ৰমা সামৰিলে ফুটবলৰ ৰাজপুত্ৰ ডিয়েগ’ মাৰাডোনাই। ক্ৰীড়াপ্ৰেমীৰ মাজতেই নহয়, সাধাৰণ জনতাৰো মন জয় কৰি অহা মাৰাডোনাৰ অকাল বিয়োগে এক গভীৰ শূন্যতাৰ সৃষ্টি কৰে।\nস্বাভাৱিকতে বিশ্বৰ সকলো শ্ৰেণীৰ লোকে মহাতাৰকাগৰাকীৰ প্ৰস্থানত শোক প্ৰকাশ কৰি বাৰ্তা দিছে।\nইয়াৰ মাজতে আন এক ঘটনাই ছচিয়েল মিডিয়াত উত্তাপ সৃষ্টি কৰে। মাৰাডোনাৰ মৃত্যুৰ পাছতেই ছচিয়েল মিডিয়াত দেখা যায় Rip Madonna! যিটোৱে মুহূৰ্ততে এক বিভ্ৰান্তি বিয়পায়।\nঅৱশ্যে, ইয়াৰ বাবে নেটিজেনসকলৰ জ্ঞান-বুদ্ধিয়েই জগৰীয়া। কিয়নো পপষ্টাৰ গৰাকী দস্তুৰমত সোঁশৰীৰে সুস্থ হৈয়েই আছে।\nদৰাচলতে মাৰাডোনাৰ মৃত্যুৰ পাছত ছচিয়েল মিডিয়াত খৱৰটো ধুমুহাৰ গতিৰে বিয়পি পৰে। কিন্তু ইয়াৰ মাজতে একাংশ লোকে ভাৱিলে যে ৬২বছৰীয়া পপষ্টাৰ মেডোনাৰ মৃত্যু হৈছে। সেয়েহে, টুইটাৰত মেডোনালৈ শ্ৰদ্ধাঞ্জলিৰে ভৰি পৰে।\nকিছু সময়ৰ পাছতেই টুইটাৰত ট্ৰেণ্ড কৰিবলৈ আৰম্ভ কৰে আৰু তেতিয়াই বহুতেই ভুলটো বুজিব পাৰে। তাৰপাছত বিষয়টোক লৈ কৌতুকৰ সৃষ্টি হয়। সংবাদ মাধ্যমতো প্ৰকাশ পায় যে বিশ্বৰ সৰ্বাধিক উপাৰ্জনকাৰী পপষ্টাৰগৰাকী এতিয়াও জীৱিত।\nউল্লেখ্য যে কৰ’নাৰ সংকটৰ মাজতে যোৱা মে’ মাহত মেডোনাই তেওঁৰ শৰীৰত কৰ’না ভাইৰাছৰ এন্টিবডী আছে বুলি এক আজৱ দাবী কৰি বাতৰিৰ শিৰোণাম দখল কৰিছিল। বিষয়টোৱে বিতৰ্কৰ সৃষ্টি কৰিছিল।\nঅলপতে মেডোনাই ঘোষণা কৰিছিল যে তেওঁ নিজৰ বায়’পিক নিজেই নিৰ্মাণ কৰিব। তদুপৰি, ৬২বছৰীয়া মেডোনাৰ ২৫বছৰীয়া যুৱক উইলিয়ামছৰ সৈতে প্ৰেমকলৈয়ো সৰস চৰ্চা চলিছিল।


HomeBusiness১ জুনৰ পৰা অধিক ব্যয়বহুল হৈ পৰিব মটৰ ইঞ্চুৰেন্স! চৰকাৰে বৃদ্ধি কৰিলে থাৰ্ড পাৰ্টী বীমাৰ মিনিমাম ৰেট! এতিয়াৰ পৰা ইঞ্জিন অনুসৰি বাঢ়িব খৰচ!\nগাড়ীকে ধৰি আন বাহনৰ চালকসকলৰ বাবে ডাঙৰ খবৰ। ১ জুন, ২০২২ৰ পৰা, আপোনাৰ গাড়ীৰ বীমা ব্যয় বৃদ্ধি হ'ব। কেন্দ্ৰীয় চৰকাৰে বুধবাৰে থাৰ্ড পাৰ্টীৰ মটৰ বাহন বীমাৰ প্ৰিমিয়াৰম হাৰ বৃদ্ধি কৰে। এতিয়া আপুনি বীমাৰ বাবে গাড়ীৰ ইঞ্জিন অনুসৰি অধিক পৰিশোধ কৰিব লাগিব।\nপথ আৰু পৰিবহণ মন্ত্ৰণালয়ে এক জাননী জাৰি কৰি কয় যে, মটৰ বীমাৰ বাবে প্ৰিমিয়াম শেষবাৰৰ বাবে 2019-20 বৰ্ষৰ বাবে সলনি কৰা হৈছিল। কোভিড-19 মহামাৰীৰ সময়ত ইয়াত কোনো পৰিৱৰ্তন হোৱা নাছিল। এতিয়া বিভিন্ন ইঞ্জিন ক্ষমতাৰ বাবে তৃতীয় পক্ষৰ বীমাৰ হাৰ বৃদ্ধি কৰা হৈছে। প্ৰিমিয়ামৰ নতুন হাৰ ১ জুনৰ পৰা কাৰ্যকৰী হ'ব।\nকোনখন বাহনত কিমান খৰচ কৰা হ'ব?\nমন্ত্ৰণালয়ৰ মতে, 1,000 চিচিতকৈ কম ক্ষমতাৰ ইঞ্জিনৰ বাবে থাৰ্ড পাৰ্টী বীমাৰ প্ৰিমিয়াম 2,094 টকা নিৰ্ধাৰণ কৰা হৈছে। 2019-20 বৰ্ষত, পৰিমাণ আছিল 2,072 টকা। একেদৰে, 1,000 চিচিৰ বাহনৰ ওপৰত তৃতীয় পক্ষৰ বীমাৰ প্ৰিমিয়াম 3,221 টকাৰ পৰা 3,416 টকালৈ বৃদ্ধি কৰা হৈছে। অৱশ্যে, 1,500 চিচিৰ ওপৰৰ গাড়ীৰ বাবে তৃতীয় পক্ষৰ বীমা প্ৰিমিয়াম সামান্য বৃদ্ধি হৈছে। ই দুবছৰ আগৰ ৭,৮৯০ টকাৰ পৰা ৭,৮৯৭ টকালৈ বৃদ্ধি পাইছে।


বিবৰ্ণ সময় - মুংচাজ বৰ্ণালী আম্ফি মান্তা - সাহিত্য ডট অৰ্গ\nবিবৰ্ণ সময় – মুংচাজ বৰ্ণালী আম্ফি মান্তা\n“সৌখিনিতে আমাৰ খেলা\nপথাৰখন আছিল৷ অ’ নহয় নহয় সেই মেটেকাডৰা উটি আহি থকা য’ত পাইছেহি সেইখিনিতহে চাগে৷ সেইখিনিও নহয় দৰে লাগিছে ন’ খুংগৰী?” — ব্ৰডগজ ৰেলৰ আলিটোৰ ৰেলিঙৰপৰা ঠিক নামি শিলগুটিৰ ওপৰত বহি পাৰৰ ওফন্দি থকা পানীলৈ চাই চাই কণমানি ৰণিয়ে শিলৰ দমটোৰ তলতে থিয় হৈ থকা সমনীয়া খুংগৰীলৈ চাই চাই চিঞৰি উঠিল৷\nখুংগৰীৰ সঁহাৰি নাপায় ৰণিয়ে শিলৰ দমৰ দাঁতিয়েদি চুচৰি তাইৰ কাষ চাপি তাইনো ভেবা লাগি কি চাই আছে বুলি তাইৰ কান্ধৰ ওপৰেদিয়ে বেঙা মেলি চালে৷ সৌটো কি? বানৰ পানীয়ে দুয়োকুল ওপচাই ৰখা ৰেলৰ আলি আৰু গাঁও কিখনৰ পথৰুৱা বাটটোৰ সংযোগী ভঙা পুলটোৰ চাকনৈয়াত তল-ওপৰ কৰি থকা সৌটো কি?\n“হেই মৰতী আহ ঐ৷ পানীয়ে আহি বুকু শালিলেহি৷ ইয়াতে এৰি থৈ গ’লে পা-পোৱালীৰে সোপাকে মৰিবি ঐ”৷ সেইয়া ৰুপসিং বৰপিতাইৰ মাত৷ এহাতে ক’লী ছাগলীজনীৰ এমা-ডিমা পোৱালী দুটা সাৱটি এহাতে ছাগলীজনীৰ ডিঙিত এৰাল লগাই বাহিৰলৈ টানি আছে৷ ইমানকৈ টনা-আজোৰাৰ পিছতো লৰচৰ নকৰাকে বেবাই থকাত বৰপিতাইৰ চিঞৰৰ প্ৰকোপত অতিষ্ঠ হৈ বৰমা ভিতৰৰ পৰা ওলাই আহি বাহিৰৰ দৃশ্য দেখি অবাক হৈ বুলো হেৰি, আপুনি যে তাইক ইপিনে এৰাল লগাই চুচৰাই আছে সিপিনৰ গোহালীত বান্ধি থোৱা তাইৰ ডিঙিৰ পঘাপাত খুলি নল’লে কেনেকৈ ল’ৰচ’ৰ কৰে হয়নে?\nহেহ? সেইবাবে মৰতীয়ে বাংলাদেশীৰ দৰে গোজ পুতি আছে৷ বোলো হেৰৌ জহনীতযাইতী ক’বতো পাৰ ডিঙিৰ পঘাপাত খুলি লওক গৃহস্থ৷ মুখৰ মাত নাই? ছাগলী যে ছাগলীয়ে৷\nএইয়া ৰুপসিং বৰপিতাইৰ সংসাৰ৷ এটা পুত্ৰধনেৰে ৰাঙলী বৰমাক লৈ সুখৰ সংসাৰ৷\nৰ’দত চিকমিকাই থকা ৰেলআলিটো, গাখীৰতী কপিলী নৈখন, কপিলীৰ বুকুৰ ওপৰেদি ব্ৰিটিছে সজা দলঙত ভৰ দি দুকাষে চেগা-চোৰোকাকৈ পাহাৰখনক কাষতে লৈ খৰতকীয়াকৈ দিকচৌ বনলৈ গুছি যোৱা ৰাজআলি এই তিনিও জনজাতীয় গাওঁকিখনক আৱৰি ৰাখিছে৷ ৰাজআলিটোৰ গাৰ কাষেদি সৰকি বুঢ়া আঁহতজোপাৰ হাউলি থকা ডালটোৰ তলেদি যোৱা বাটটোৰ দাঁতিতে সমাহিত ভাৱে থকা গাঁওকিখনক কপিলীৰ সংহাৰী ৰূপে আগতে পোৱা নাই৷ এইবাৰো পথাৰ-বিলৰ গাভিনী পানী চাই ফুৰোঁতেই পানীয়ে আহি চোতাল চুলেহি৷ ৰাইজৰ হুচ আহে মানে বানে মেটেকাৰ দল ভাঙি বুকু চুলেহি৷\nমিটাৰ গজৰ পৰা ব্ৰডগজ বনাই পেলোৱা ওখ ৰেলআলিটোৰ বহল খালী ঠাইখিনিতে ৰাইজখন গৰু-গাই, লাম-লাকটু সহিতে উঠিলেহি৷ কোনোদিনে পানীয়ে নোপোৱা ৰাইজখন অঠাই সাগৰত পৰিল৷ একোৱেই যে সামৰা নহ’ল৷ টোপোলা বান্ধি শেষ নহওঁতেই হিলদল ভাঙি আহিল৷ এতিয়া শিবিৰত খোৱাবস্তুৰ লগতে বিশুদ্ধ খোৱাপানীৰো অভাৱ ঘটিছে৷ ব্যস্ত ব্ৰডগজ ৰেলআলিটোত আধাঘণ্টাৰ মুৰে মুৰে আহি থকা ৰেলকিখনৰ তীব্ৰগতিৰ কঁপনিত শিবিৰৰ বাচন-বৰ্তন গিৰিসাই পৰি পোটোকা পৰিল৷ কেৰেলুৱাৰ দৰে আলিটোত জুম পাতি থাকিল ইপাৰ সিপাৰৰ পানীৰ মাজত ডুব গৈ থকা মৰমৰ গাঁও-পথাৰ, গুটিধানৰ মেটমৰা ভঁৰালৰ মূধচ বিচাৰি চকুলোৰে তিতা শ শ চকু৷\n“ৰ’না এইজনী৷ ইমান বেগাই নগ’লেও আমি ৰেচনৰ গাড়ীখনক লগ পামগৈ দে৷\nপিছফালৰ ৰণিৰ মাতক কাণষাৰ নকৰি খুংগৰী কোবাকুবিকৈ আগবাঢ়িছে ৰেলআলিটোৰ সিটোপাৰে অলপ দূৰত সিহঁতৰ আগে আগে গৈ থকা ৰূপম দাদাৰ কাষলৈ৷ ৰূপম দাদাক তাইৰ ঢেৰ কথা সুধিবলৈ আছে৷ অ’তদিনে দেখি থকা নৈখনত হঠাতে ইমান পানী কৰপৰা আহিল? পানী শুকালেই তিনিকিল’মিটাৰ দূৰত থকা সিহঁতৰ স্কুল খুলিলে ৰেচনত চাউল-দালি দিয়াৰ দৰে পানীত তিতা তাইৰ কিতাপ-বহীও ঘূৰাই দিবনে? ইমান কথা জনা ভাল দাদাটো আজিকালি মন মাৰি থাকে৷ ঘৰত মাকহঁতে কৈ থাকোতে তাই শুনিছে চহৰলৈ পঢ়িব যোৱা দাদাটোক চহৰীয়া অপেশ্বৰীয়ে লম্ভিছে৷ এইটো আক’ কি কথা৷ ৰঙীয়াল অপেশ্বৰীয়ে লম্ভিলে দাদাই হাঁহিবহে, মন মাৰি কিয় থাকিব৷ মুঠতে আজি তাই ৰূপম দাদাক এইটো কথাকো সুধিব৷\nযাহ! এইখন এতিয়াহে আহিব পালে৷ হৰ্ণ মাৰি তীব্ৰ গতিত আহি থকা ৰেলখনলৈ চাই তাই ভোৰভোৰাই থাকিল৷ বাধা হৈ দেখা দিয়া চলন্ত ৰেলখনৰ ডবাৰ কপিলিঙৰ ফাঁকে ফাঁকে তাই দেখি থাকিল ৰূপম দাদাৰ উদাস মুখখন৷\nগোটেই শিবিৰতে চেপা উত্তেজনা৷ দুখনি কণমানি মুখক আগুৰি মাক-পেহীয়েকহঁতৰ জেৰা৷ কি দেখিছিলি কাক দেখিছিলি? ?\nভয়ত বিতত ৰণিৰ কাষৰ পৰা অস্থিৰতা ভৰা খোজেৰে ৰুপসিং বৰপিতাই খুংগৰীৰ ওচৰ চাপিল৷\nআই অ’, তই মোক এবাৰ কৈ দে সেইটো আমাৰ সি নাছিল৷ বাউলী বৰমায়েৰৰ ওচৰত গৈ এবাৰ কৈ আহ গোঁসানী সেইটো তাইৰ আলাসৰ লাড়ুটো নাছিল বুলি৷ কৈ কৈ বৰপিতাই হিয়াভঙা কান্দোনত ভাঙি পৰিল৷\nমাকৰ কোলাত সোমাই উচুপি উঠিল খুংগৰী৷ তাই কিদৰে মিছা মাতিব বৰপিতাকক৷ ভঙা পুলটোৰ সোঁতত ককবকাই হেৰাই যোৱা সেইটো দেখোন তাইৰ মৰমৰ ৰূপম দাদা, ৰুপসিং বৰপিতাইৰ বুকুৰ ধনটোৱেই আছিল৷ ৷ ৷\n← মৃত্যু যেতিয়া শিল্প হয় – বন্দিতা গগৈ বৰা\nআপেক্ষিক – দীপাঞ্জলি পাঠক →\nএসাঁজ- ৰঞ্জন জ্যোতি বৰ্মন\nজীৱনৰ কলাজ আৰু এটা গল্পৰ গঁজালি\nএজনী গান গোৱা ছোৱালী -(প্ৰশান্ত ৰাজখোৱা)


Daughter of Assam in Israel at war time– News18 Assam\nবাক্সা আৰক্ষী আন এক বৃহৎ সাফল্য ! পিষ্টলসহ গ্ৰেপ্তাৰ কৰিলে ৫ টাকৈ দুধৰ্ষ ডকাইতক।\nমালিগাঁৱৰ আনন্দ নগৰত ভয়ংকৰ অগ্নিকাণ্ড, এটা এপাৰ্টমেণ্টৰ তলৰ মহলাত লাগিল জুই...\nসংস্কৃতিৰ আজীৱন সাধক, অভিনেতা হৰেন মালাকৰক ২০২০-২১ বৰ্ষৰ অচ্যুত লহকৰ স্মাৰক বঁটা প্ৰদান...\nUpdated:May 19, 2021, 12:26 AM IST\nৰসায়ন বিভাগত গৱেষণাৰত অসম কন্যা নাজিহাই তেওঁ থকা অঞ্চলত দিনে–নিশাই শুনিবলৈ পাইছে হামাছে নিক্ষেপ কৰা ৰকেটৰ শব্দ।\nLast Updated: May 19, 2021, 12:26 AM IST\nইজৰাইল আৰু পেলেষ্টাইনৰ যুদ্ধৰ বাতৰিয়ে বৰ্তমান সমগ্ৰ বিশ্বৰে নিদ্ৰা হৰিছে। প্ৰতিদিনেই ধ্বংসস্তুপত পৰিণত হৈছে ইজৰাইল আৰু পেলেষ্টাইনৰ বহু অট্টালিকা। নিহত হৈছে ২০০ৰো অধিক অসামৰিক লোক। দুয়োখন দেশেই নামিছে যুঁজত। পেলেষ্টাইনে যদি ইজৰাইলক ৰকেটেৰে আক্ৰমণ কৰিছে, ইজৰাইলেও নিমিষতে তাৰ প্ৰত্যুত্তৰ দিছে। গৃহহীন হৈছে বহু লোক।\nকিন্তু ইজৰাইল আৰু পেলেষ্টাইনৰ যুদ্ধই নিদ্ৰা হৰিছে অসমৰ এহাল পিতৃ-মাতৃৰ। কাৰণ তেওঁলোকৰ কন্যা নাজিহা তৰন্নম বৰ্তমান আবদ্ধ হৈ আছে ইজৰাইলত। গোলাঘাট জিলাৰ দেৰগাঁৱৰ শিক্ষক তথা গোলাঘাট জিলা সাহিত্য সভাৰ উপসভাপতি তফজ্জুল হক বৰবৰা আৰু মাতৃ শিক্ষয়িত্ৰী মফিদা বেগম এতিয়া কন্যাক লৈ চিন্তিত। ইজৰাইলৰ বেন কুৰিয়াম বিশ্ববিদ্যালয়ত ৰসায়ন বিভাগত গৱেষণাৰত ছাত্ৰী নাজিহাই বৰ্তমান অনাহাৰে-অনিদ্ৰাই দিন পাৰ কৰিছে।\nনাজিহাৰ পিতৃ-মাতৃয়ে নিউজ–১৮ অসমক জনোৱা অনুসৰি, নাজিহা থকা অঞ্চলত দিনে–নিশাই ৰকেটৰ শব্দ জীয়ৰীয়ে শুনিবলৈ পাইছে। কিন্তু পেলেষ্টাইনৰ পৰা নিক্ষেপ কৰা ৰকেট আকাশমাৰ্গতে ধ্বংস কৰিছে ইজৰাইলে। প্ৰতিদিনেই জীয়ৰী নাজিহাই পিতৃ-মাতৃক ইজৰাইলৰ ভয়ংকৰ পৰিস্থিতিৰ কথা জনাইছে। সেয়ে এতিয়া নাজিহাৰ পিতৃ-মাতৃয়ে বিচাৰিছে এই যুদ্ধৰ অৱসান হওক। নাজিহায়ো বিচাৰিছে এই যুদ্ধৰ অৱসান হওক ইজৰাইললৈ পুনৰ শান্তি ঘূৰি আহক। গোলাঘাটৰ অসহায় পিতৃ-মাতৃৰ ভগৱানৰ ওচৰত প্ৰাৰ্থনা– ইজৰাইলত শান্তি প্ৰতিষ্ঠা হওক আৰু তেওঁলোকৰ একমাত্ৰ কন্যা ভালে-কুশলে পুনৰ অসমলৈ ঘূৰি আহক।\nFirst published: May 19, 2021, 12:17 AM IST


১৫ দিনৰ ভিতৰত কাগজ কলৰ কৰ্মচাৰীক আবাস গৃহ খালী কৰিবলৈ দিয়া নিৰ্দেশক হঠকাৰী আখ্যা কংগ্ৰেছৰ\n১৫ দিনৰ ভিতৰত কাগজ কলৰ কৰ্মচাৰীক আবাস গৃহ খালী কৰিবলৈ দিয়া নিৰ্দেশক হঠকাৰী আখ্যা প্ৰদেশ কংগ্ৰেছৰ\nSeptember 6, 2021 8:16 pm\nঅসম প্ৰদেশ কংগ্রেছ কমিটিৰ সভাপতি ভূপেন কুমাৰ বৰাই যোৱা ৪ ছেপ্টেম্বৰ, ২০২১ ত সাংসদ প্ৰদ্যুত বৰদলৈৰ অধ্যক্ষতাত আৰু প্ৰদেশ কংগ্ৰেছ কমিটিৰ কাৰ্যকৰী সভাপতিদ্বয় বিধায়ক কমলাক্ষ দে’ পুৰকায়স্থ আৰু বিধায়ক জাকিৰ হুছেইন শিকদাৰৰ উপাধ্যক্ষতাত এইচ.পি.চি.এল., নগাঁও আৰু কাছাৰ কাগজ কলৰ কৰ্মচাৰী নিবাৰণ কমিটি এখন গঠন কৰি দিছিল।\nপ্ৰদেশ কংগ্ৰেছৰ মিডিয়া বিভাগৰ অধ্যক্ষা ববিতা শৰ্মাই প্ৰেৰণ কৰা এক প্ৰেছ বিজ্ঞপ্তিত এনেদৰে কোৱা হৈছে।\nতাৎক্ষণিক ভাৱে যোৱা ৫ ছেপ্টেম্বৰ,২০২১ তাৰিখে সাংসদ প্ৰদ্যুৎ বৰদলৈৰ নেতৃত্বত জাগীৰোডত উপস্থিত হৈ নগাঁও কাগজ ক’লৰ কৰ্মচাৰীৰ এটি প্ৰতিনিধিৰ দলৰ সৈতে এক বৈঠকত মিলিত হয়।\nকাগজ ক’লটোৰ কৰ্মচাৰীয়ে দীৰ্ঘদিন ধৰি মুখামুখি হোৱা সমস্যাৱলীৰ লগতে বাৰে বাৰে কাগজ ক’ল পুনৰোজ্জীৱিত কৰাৰ প্ৰতিশ্ৰুতি দি চৰকাৰে কৰা প্ৰতাৰণা আৰু বিগত ৫৮ মাহ ধৰি নিজৰ প্ৰাপ্য দৰমহাৰ পৰা বঞ্চিত হৈ ৯৩ গৰাকী কৰ্মচাৰীৰ শোকাৱহ মৃত্যুৰ ওপৰত কমিটিয়ে আলোচনা কৰে।\nকমিটিখনে কাগজ ক’লৰ কৰ্মচাৰীক আবাহগৃহ খালী কৰিবলৈ দিয়া চৰকাৰী নিৰ্দেশৰ ওপৰত বুজ্ লয় আৰু এই সমগ্ৰ ঘটনাৱলীৰ ওপৰত নিম্নোক্ত সিদ্ধান্ত সমূহ গ্ৰহণ কৰে।\n১. অসমত বন্ধ হৈ থকা এই কাগজ ক’লৰ কৰ্মচাৰী সকল আৰু তেওঁলোকৰ সুৰক্ষাৰ স্বাৰ্থত অসম প্ৰদেশ কংগ্রেছ কমিটি সদায় এই কৰ্মচাৰী সকলৰ লগত থাকিব।\n২. ১৫ দিনৰ ভিতৰত কৰ্মচাৰী সকলক তেওঁলোকৰ আবাস গৃহ খালী কৰিবলৈ দিয়া বিষয়া কুলদ্বীপ বাৰ্মাৰ নিৰ্দেশক অসম প্ৰদেশ কংগ্রেছ কমিটিয়ে এক হঠকাৰী, অহংকাৰী সিদ্ধান্ত আৰু ইয়াৰ কোনো যুক্তিসংগত কাৰণ নাই বুলি অভিহিত কৰিছে।\n৩. চৰকাৰখনে কৰ্মচাৰী সকলৰ ওচৰত সহায়ৰ হাত আগবঢ়াব লাগে আৰু তেওঁলোকে কৰা প্ৰতিশ্ৰুতি অনুসৰি কৰ্মচাৰী সকলক সাহায্য (বন্ধ হৈ পৰা কাগজ ক’ল পুনৰোজ্জীৱিত কৰা আৰু কৰ্মচাৰীসকলৰ প্ৰাপ্য দৰমহা আদায় দিয়া) প্ৰদান কৰিব লাগে।\n৪. আৰম্ভণিৰ পৰা এইচ পি চিয়ে অসম আৰু মিজোৰামৰ কিছু অংশৰ পৰা বাঁহ সংগ্ৰহ কৰি কাগজ তৈয়াৰ কৰাৰ বাবে ১০০ বছৰ লিজ লাভ কৰিছিল ।\nচৰকাৰে এই কোম্পানীটো তলাবন্ধ কৰি ৰাখিছে আৰু কাৰোবাৰ ব্যক্তিগত মুনাফা আদায়ৰ স্বাৰ্থত এই বাঁহ বিলাক ব্যক্তিবিশেষৰ হাতত গটোৱাৰ ষড়যন্ত্ৰ কৰিছে । অভিযোগ উত্থাপন হোৱা মতে, কোম্পানী খালি কৰাৰ আঁৰৰ কাহিনী হৈছে বাঁহ আৰু অসম চৰকাৰে এই বাঁহ ইথানল জাতীয় উচ্চ চাহিদা যুক্ত আৰু উচ্চ মূল্যৰ সামগ্ৰী তৈয়াৰ কৰাৰ বাবে পঠিওৱাৰ এক অভিসন্ধি ৰচিছে।\n৫. ঠিক তেনেদৰে পাঁচগ্ৰামৰ তৈল খাদ কি চুক্তিত ব্যক্তিগত খণ্ডৰ হাতত গতাব বিচাৰিছে, সেই ক্ষেত্ৰত অসম চৰকাৰে চৰকাৰখনৰ স্থিতি স্পষ্ট কৰিব লাগে। যিকোনো ৰাজহুৱা সম্পদ ব্যক্তিগত খণ্ডৰ হাতত গটোৱা বন্ধ কৰিবলৈ আৰু এনে ক্ষেত্ৰত ব্যক্তিগত খণ্ডৰ লগত কৰা চুক্তি স্পষ্ট কৰাৰ বাবে অসম প্ৰদেশ কংগ্রেছ কমিটিয়ে দাবী জনাইছে।\nAccident: কলিয়াবৰৰ কাঞ্চনজুৰিত ভয়ংকৰ পথ দুৰ্ঘটনা; ৪ জন নিহত


কাত্যায়নী - অসমীয়া ৱিকিপিডিয়া\nশক্তিৰ অধিষ্ঠাত্ৰী দেৱী\nकात्यायनी शुभं दध्यादेवी दानवघातिनि॥\nপদ্ম, অভয়মুদ্ৰা, বৰদামুদ্ৰা\nকাত্যায়নী (সংস্কৃত: कात्यायनी) হৈছে হিন্দু ধৰ্মৰ দেৱী দুৰ্গাৰ এক অৱতাৰ। তেওঁ নৱৰাত্ৰিত পূজিত নৱদুৰ্গাৰ ষষ্ঠ ৰূপ। কাত্যায়নীক মহিষাসুৰৰ নিধনকাৰী দেৱী হিচাপেও জনা যায়। দেৱী কাত্যায়নীক চতুৰ্ভূজা, অষ্টভূজা অথবা দশভূজা ৰূপত চিত্ৰায়িত কৰা হয়। কিংবদন্তি অনুসৰি সীতা, ৰাধা আৰু ৰুক্মিণীয়ে উপযুক্ত বৰ লাভৰ অৰ্থে দেৱী কাত্যায়নীৰ উপাসনা কৰিছিল।\nশক্তি পন্থাৰ মতে, কাত্যায়নী শক্তি বা দুৰ্গাৰ ৰুদ্ৰৰূপ ভদ্ৰকালী আৰু চণ্ডিকাৰ সৈতে জড়িত। খ্ৰীষ্টপূৰ্ব দ্বিতীয় শতিকাত পতঞ্জলীয়ে ৰচনা কৰা মহাভাষ্যত ৰঙা ৰংৰ সৈতে কাত্যায়নীৰ সম্পৰ্কৰ কথা উল্লেখ আছে।\nযজুৰবেদত কাত্যায়নীৰ পোন প্ৰথমবাৰৰ বাবে উল্লেখ পোৱা যায়। স্কন্দ পুৰাণৰ মতে দেৱতাসকলৰ অবিৰত কোপৰ পৰা তেওঁৰ জন্ম হয় আৰু পৰৱৰ্ত্তী কালত সিংহৰ পিঠিত উঠি মহিষাসুৰ বধৰ পৰ্যায় পায়গৈ। ইয়াকে দুৰ্গা পূজা হিচাপে সমগ্ৰ ভাৰততে উদযাপন কৰা হয়।\nদেৱী ভাগৱত পুৰাণ আৰু ৪০০-৫০০ চনত মাৰ্কণ্ডেয় মুনিয়ে ৰচনা কৰা মাৰ্কণ্ডেয় পুৰাণৰ অংশ দেৱী মাহাত্ম্যমত তেওঁৰ আখ্যানসমূহ বৰ্ণনা কৰা হৈছে। বৌদ্ধ, জৈন আৰু তান্ত্ৰিক পুথিসমূহতো কাত্যায়নীৰ বৰ্ণনা পোৱা যায়ম দশম শতিকাৰ কালিকা পুৰাণৰ মতে উড়িয়ানা বা উদ্ৰদেশত (উড়িষ্যা) দেৱী কাত্যায়নী আৰু জগন্নাথৰ বসতি।\nবামন পুৰাণৰ মতে মহিষাসুৰৰ প্ৰতি দেৱতাসকলৰ ক্ৰোধৰ ফলত তেওঁলোকৰ শক্তিয়ে সন্মিলিত জ্যোতিকণাৰ ৰূপ লয়। এই জ্যোতিকণাসমূহ কাত্যায়ন ঋষিৰ আশ্ৰমত পুঞ্জীভূত হোৱাত ঋষিয়ে ইয়াক প্ৰকৃত ৰূপ প্ৰদান কৰে। সেয়ে কাত্যায়নীক কাত্যায়ন ঋষিৰ নামেৰেই তেওঁৰ জীয়ৰী হিচাপে জনা যায়। কালিকা পুৰাণত থকা বৰ্ণনা অনুসৰি ঋষি কাত্যায়নে তেওঁক সৰ্বপ্ৰথমে উপাসনা কৰাৰ বাবে তেওঁ কাত্যায়নী নাম পায়। দুয়ো ক্ষেত্ৰতে তেওঁক দুৰ্গাৰ ৰূপ হিচাপে নৱৰাত্ৰিৰ ষষ্ঠ দিনা উপাসনা কৰা হয়।\nআখ্যান অনুসৰি কলহাসুৰৰ সংগী ৰক্তবীজ নামৰ এক অসুৰৰ এনে এক শক্তি আছিল যাৰ ফলত তেওঁৰ শৰীৰৰ পৰা নিৰ্গত প্ৰতিটোপাল তেজ মাটিত পৰাৰ লগে লগে একোটা অসুৰৰ জন্ম হয়। সেয়ে ভৈৰৱৰ বাবে ৰক্তবীজক বধ কৰাটো অসম্ভৱ হৈ পৰে। কাত্যায়নীয়ে ৰক্তবীজৰ এটোপালো তেজ মাটিত পৰিবলৈ নিদিয়াকৈ পান কৰে। তেওঁ আনকি ভৈৰৱৰ সৈন্যবাহিনীক পুনৰ্জীৱন দিবৰ বাবে এক অমৃত কুণ্ডৰো সৃষ্টি কৰে।\nতন্ত্ৰৰ মতে কাত্যায়নী শিৱৰ ছখন মুখৰ এখনৰ (উত্তৰমুখী) যোগেদি আত্মপ্ৰকাশ কৰে। ইয়াত তেওঁৰ মুখমণ্ডল নীলৰঙী আৰু ত্ৰিনয়নযুক্ত। এই মুখেৰে তেওঁ দক্ষিণকালিকা, মহাকালী, শ্মশানকালী, উগ্ৰতাৰা, চিন্নমস্তা, ধূমাৱতী আদি দেৱীসকলৰ ধৰ্মীয় আচাৰ আৰু মন্ত্ৰকো প্ৰকাশ কৰে।\n↑ "The Sixth form of Durga". http://www.s-a-i.info/assoc_change/navarathri_5_6.html। আহৰণ কৰা হৈছে: 2009-06-14.\n↑ Religious beliefs and practices of North India during the early medieval period, by Vibhuti Bhushan Mishra. Published by BRILL, 1973. আই.এচ.বি.এন. 90-04-03610-5. Page 22.\n↑ Devī-māhātmya: the crystallization of the goddess tradition, by Thomas B. Coburn. Published by Motilal Banarsidass Publ., 1988. আই.এচ.বি.এন. 81-208-0557-7. Page 240.\n↑ Uddiyana Pitha Iconography of the Buddhist Sculpture of Orissa: Text, by Thomas E. Donaldson, Indira Gandhi National Centre for the Arts. Abhinav Publications, 2001. আই.এচ.বি.এন. 81-7017-406-6. Page 9.\n↑ Shree Katyayani devi Bakor, Mahisagar, Gujarat\n"https://as.wikipedia.org/w/index.php?title=কাত্যায়নী&oldid=295373"ৰ পৰা অনা হৈছে


Clindamycin + Tretinoin - ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Clindamycin + Tretinoin in Assamese\nClindamycin + Tretinoin की जानकारी\nClindamycin + Tretinoin ৰ লাভ আৰু ব্যৱহাৰসমূহ- Clindamycin + Tretinoin Benefits & Uses in Assamese- Clindamycin + Tretinoin ar laabh aaru byavaharsamuh\nClindamycin + Tretinoin ৰ পালি আৰু সেয়া কেনেদৰে ল'ব- Clindamycin + Tretinoin Dosage & How to Take in Assamese - Clindamycin + Tretinoin ar paali aaru xeya kenedore lobo\nClindamycin + Tretinoin ৰ পাৰ্শ্চক্ৰিয়াসমূহ- Clindamycin + Tretinoin Side Effects in Assamese- Clindamycin + Tretinoin ar parshwakriyasamuh\nClindamycin + Tretinoin সংক্ৰান্ত সতৰ্কতাবাণীসমূহ- Clindamycin + Tretinoin Related Warnings in Assamese- Clindamycin + Tretinoin xonkranta xatarkatabanisamuh\nঅইন দৰৱৰ সৈতে Clindamycin + Tretinoinৰ গুৰুতৰ ক্ৰিয়া-প্ৰতিক্ৰিয়া- Severe Interaction of Clindamycin + Tretinoin with Other Drugs in Assamese- Oinor xoite Clindamycin + Tretinoin ar gurutor kriya-pratikriya\nClindamycin + Tretinoin মতভেদসমূহ- Clindamycin + Tretinoin Contraindications in Assamese- Clindamycin + Tretinoin nishedhsamuh\nClindamycin + Tretinoin ৰ বিষয়ে সততে সোধা প্ৰশ্নসমূহ- Frequently asked Questions about Clindamycin + Tretinoin in Assamese- Clindamycin + Tretinoin ar bikhoye satate xodha prashnasamuh\nখাদ্য আৰু মদৰ সৈতে Clindamycin + Tretinoin ক্ৰিয়া-প্ৰতিক্ৰিয়া- Clindamycin + Tretinoin Interactions with Food and Alcohol in Assamese- khadya aaru modor xoite Clindamycin + Tretinoin kriya-pratikriya\nClindamycin + Tretinoin ৰ লাভ আৰু ব্যৱহাৰসমূহ - Clindamycin + Tretinoin Benefits & Uses in Assamese - Clindamycin + Tretinoin ar laabh aaru byavaharsamuh\nClindamycin + Tretinoin তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nClindamycin + Tretinoin ৰ পালি আৰু সেয়া কেনেদৰে ল'ব - Clindamycin + Tretinoin Dosage & How to Take in Assamese - Clindamycin + Tretinoin ar paali aaru xeya kenedore lobo\nClindamycin + Tretinoin-ৰ উপাদানসমূহ - Clindamycin + Tretinoin Active Ingredients in Assamese - Clindamycin + Tretinoin-ar upadaansamuh\nClindamycin + Tretinoin ৰ পাৰ্শ্চক্ৰিয়াসমূহ - Clindamycin + Tretinoin Side Effects in Assamese - Clindamycin + Tretinoin ar parshwakriyasamuh\nগৱেষণাৰ ভিত্তিত, Clindamycin + Tretinoin ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nClindamycin + Tretinoin সংক্ৰান্ত সতৰ্কতাবাণীসমূহ - Clindamycin + Tretinoin Related Warnings in Assamese - Clindamycin + Tretinoin xonkranta xatarkatabanisamuh\nClindamycin + Tretinoin-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nClindamycin + Tretinoinৰ গৰ্ভাবস্থাৰ সময়ত কিছু পাৰ্শ্ব-প্ৰতিক্ৰিয়া থাকিব পাৰে। যদি গৰ্ভাবস্থাৰ সময়ত Clindamycin + Tretinoin ৰ কোনো পাৰ্শ্ব-প্ৰতিক্ৰিয়া থাকে, ইয়াক লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nClindamycin + Tretinoin-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা, আপুনি Clindamycin + Tretinoin ৰ ক্ষতিকাৰক প্ৰভাৱৰ সম্মুখীন হব পাৰে। আপুনি যদি এইবোৰৰ সম্মুখীন হয়, চিকিতসকৰ পৰামৰ্শ নোলোৱাকৈ গ্ৰহণ নকৰিব। চিকিতসকে পৰামৰ্শ দিয়া অনুসৰি কৰক।\nবৃক্কত Clindamycin + Tretinoin কি প্ৰভাৱ দেখা গৈছে?\nবৃক্ক ৰ বাবে Clindamycin + Tretinoin ক্ষতিকাৰক নহয়।\nযকৃতত Clindamycin + Tretinoin কি প্ৰভাৱ দেখা গৈছে?\nকলিজা ৰ বাবে Clindamycin + Tretinoin সম্পূৰ্ণৰূপে সুৰক্ষিত।\nহৃদযন্ত্ৰৰ ক্ষেত্ৰত Clindamycin + Tretinoin ৰ কি প্ৰভাৱ দেখা গৈছে?\nClindamycin + Tretinoinৰ ব্যৱহাৰে হৃদয় ৰ ওপৰত কোনো ক্ষতিকাৰক প্ৰভাৱ নেপেলায়।\nঅইন দৰৱৰ সৈতে Clindamycin + Tretinoinৰ গুৰুতৰ ক্ৰিয়া-প্ৰতিক্ৰিয়া - Severe Interaction of Clindamycin + Tretinoin with Other Drugs in Assamese - Oinor xoite Clindamycin + Tretinoin ar gurutor kriya-pratikriya\nClindamycin + Tretinoin তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nClindamycin + Tretinoin মতভেদসমূহ - Clindamycin + Tretinoin Contraindications in Assamese - Clindamycin + Tretinoin nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Clindamycin + Tretinoin লোৱা অনুচিত যাতে -\nClindamycin + Tretinoin ৰ বিষয়ে সততে সোধা প্ৰশ্নসমূহ - Frequently asked Questions about Clindamycin + Tretinoin in Assamese - Clindamycin + Tretinoin ar bikhoye satate xodha prashnasamuh\nএই Clindamycin + Tretinoin-এ অভ্য়াস বা নিচাৰ সৃষ্টি কৰে নেকি?\nClindamycin + Tretinoinৰে অভ্যাস গঠনৰ কোনো কথাৰ প্ৰতিবেদন পোৱা নাই।\nহয়, আপুনি Clindamycin + Tretinoin লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, আপুনি ডাক্তৰৰ পৰামৰ্শৰ পিছতহ Clindamycin + Tretinoin লোৱাটো নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Clindamycin + Tretinoin ব্যৱহৃত নহয়।\nখাদ্য আৰু মদৰ সৈতে Clindamycin + Tretinoin ক্ৰিয়া-প্ৰতিক্ৰিয়া - Clindamycin + Tretinoin Interactions with Food and Alcohol in Assamese - khadya aaru modor xoite Clindamycin + Tretinoin kriya-pratikriya\nখাদ্য আৰু Clindamycin + Tretinoinৰ ক্ৰিয়া-প্ৰতিক্ৰিয়া\nখাদ্যৰ সৈতে Clindamycin + Tretinoin লোৱাটোৱে একো সমস্যাৰ সৃষ্টি নকৰে।\nমদ আৰু Clindamycin + Tretinoinৰ মাজৰ প্ৰতিক্ৰিয়া\nClindamycin + Tretinoin আৰু মদৰ প্ৰতিক্ৰিয়া সন্দৰ্ভত এতিয়ালৈ কোনো তথ্য উপলব্ধ নহয় কিয়নো এই বিষয়ত এতিয়ালৈ গৱেষণা হোৱা নাই।\nআপুনি বা আপোনাৰ পৰিয়ালৰ কোনোবাই Clindamycin + Tretinoin লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Clindamycin + Tretinoin ব্যৱহাৰ কৰিছিল নেকি?\nআপুনি কিমান পৰিমাণে Clindamycin + Tretinoin সেৱন কৰিছিল?\nআপুনি Clindamycin + Tretinoin ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Clindamycin + Tretinoin সেৱন কৰে?


সমাগত পঞ্জাবৰ বিধানসভা নিৰ্বাচন: মুখ্যমন্ত্ৰী পদৰ প্ৰাৰ্থী হ’ব পাৰে অৰবিন্দ কেজৰিৱাল! -\nHomeব্ৰেকিং নিউজসমাগত পঞ্জাবৰ বিধানসভা নিৰ্বাচন: মুখ্যমন্ত্ৰী পদৰ প্ৰাৰ্থী হ’ব পাৰে অৰবিন্দ কেজৰিৱাল!\nডিজিটেল ডেস্ক: পঞ্জাবৰ বিধানসভা নিৰ্বাচন যিমানে ওচৰ চাপিছে, সিমানে আকৰ্ষণীয় হৈ উঠিছে ৰাজ্যখনৰ নিৰ্বাচনী প্ৰেক্ষাপট৷ ২০২২ বৰ্ষৰ ফেব্ৰুৱাৰী-মাৰ্চত অনুষ্ঠিত হ’বলগীয়া ৰাজ্যখনৰ বিধানসভা নিৰ্বাচনৰ বাবে সাজু হৈ উঠিছে প্ৰতিটো ৰাজনৈতিক দল৷ পিছ পৰি ৰোৱা নাই ‘আম আদমী পাৰ্টী’ও৷ নতুন দিল্লীত বিকাশৰ নতুন অধ্যায়ৰ সূচনা কৰা ‘আম আদমী পাৰ্টী’য়ে উঠি-পৰি লাগিছে পঞ্জাব বিধানসভা নিৰ্বাচন জয় কৰিবলৈ৷\nপঞ্জাবৰ ৰাজনীতিত ধুমুহাৰ সৃষ্টি কৰি জ্যেষ্ঠ কংগ্ৰেছ নেতা, পঞ্জাবৰ মুখ্যমন্ত্ৰী অমৰিন্দৰ সিঙে মুখ্যমন্ত্ৰীৰ পদত্যাগ কৰি কংগ্ৰেছ এৰিছিল৷ অমৰিন্দৰ সিঙে নতুন আঞ্চলিক দল গঠন কৰি পঞ্জাবৰ নিৰ্বাচনত অৱতীৰ্ণ হ’ব বুলি খবৰ ওলাইছে৷ আকৌ, অমৰিন্দৰ সিঙে সাক্ষাৎ কৰিছে কেন্দ্ৰীয় গৃহমন্ত্ৰী অমিত শ্বাহক৷ অমিত শ্বাহে অমৰিন্দৰ সিঙৰ আঞ্চলিক দল আৰু শিৰোমণি আকালি দলৰ সৈতে বিজেপিয়ে মিত্ৰতা স্থাপন কৰিব বুলি মন্তব্য কৰিছে৷ সঘনাই সলনি হৈ থকা দৃশ্যপটৰ মাজতে ‘আম আদমী পাৰ্টী’ৰ জ্যেষ্ঠ নেতা ৰাঘৱ চাদাই পৰৱৰ্তী পঞ্জাব নিৰ্বাচনত আম আদমী পাৰ্টীয়ে একক সংখ্যাগৰিষ্ঠতা লাভ কৰি চৰকাৰ গঠন কৰিব বুলি দাবী কৰিছে৷\nতেওঁ কয়, পঞ্জাববাসীয়ে অৰবিন্দ কেজৰিৱালৰ দিল্লী মডেলৰ প্ৰতি আকৃষ্ট হৈছে৷ পঞ্জাববাসীয়ে কংগ্ৰেছ আৰু আকালি দলৰ বহু বছৰজোৰা একঘেয়ামী ৰাজনীতিত বিতুষ্ট হৈ এইবাৰ আম আদমী পাৰ্টীৰ পক্ষত মতদান কৰিব৷ ইতিমধ্যে, আম আদমী পাৰ্টীয়ে পঞ্জাবত খোপনি পুতিবলৈ সক্ষম হৈছে৷ মুখ্যমন্ত্ৰী পদৰ প্ৰাৰ্থী নিৰ্বাচনৰ সময়ত ঘোষণা কৰা হ’ব বুলি ৰাঘৱ চাদাই মন্তব্য কৰিছে৷\nতেওঁ লগতে অৰবিন্দ কেজৰিৱালক পঞ্জাববাসীয়ে প্ৰথম পচন্দৰ নেতা হিচাপে গণ্য কৰা বুলি তাৎপৰ্যপূৰ্ণ মন্তব্য কৰিছে৷ যদিহে, ৰাঘৱ চাদা আৰু আম আদমী পাৰ্টীয়ে দাবী কৰা অনুযায়ী পঞ্জাবত আম আদমী পাৰ্টীয়ে সংখ্যাগৰিষ্ঠতা পাবলৈ সক্ষম হয়, তেনেহ’লে অৰবিন্দ কেজৰিৱালে দিল্লীৰ ৰাজনীতি এৰি পঞ্জাবত খোপনি পুতিব পাৰে বুলিও ৰাজনৈতিক বিশ্লেষকসকলে চৰ্চা কৰিছে৷ কিয়নো, পঞ্জাবৰ কৃষক আন্দোলনৰ প্ৰতি সমৰ্থন আগবঢ়াই পৰৱৰ্তী সময়ত আন্দোলনকাৰী নেতৃত্বৰ সৈতে বৈঠকতো মিলিত হৈছিল কেজৰিৱাল৷ যদি কেজৰিৱালে দিল্লী এৰি পঞ্জাবলৈ গতি কৰে, সেয়া কেজৰিৱালৰ ২০২৪ৰ লোকসভাৰ প্ৰতি লক্ষ্য ৰাখি কৰা এক ৰাজনৈতিক অনুশীলন হ’ব পাৰে বুলি অনুমান কৰা হৈছে৷\nPrevious articleকংগ্ৰেছ গভীৰ শীতনিদ্ৰাত, বিৰোধীৰ ভৰসা এতিয়া মমতা! দেশৰ ৰাজনীতিত নতুন সমীকৰণ\nNext articleযেন হৃদয় গলিল তালিবানৰ! আফগানিস্তানৰ মহিলাৰ সপক্ষে কেইবাটাও সিদ্ধান্ত


"হাউচৱাইফ" (মণিমালা শইকীয়া) - সাহিত্য ডট অৰ্গ\nশব্দটো বৰ কমন,মানে সহজলভ্য৷ ক’বলে গ’লে বেছিয়ে কমন৷ পিছে হাউচৱাইফৰ গুণাগুণ বৰ মাৰ্জিত৷যেনে: আপোনাৰ পৰিবাৰে কি কৰে? ‘হাউচৱাইফ’৷ তোমাৰ মায়ে কি কৰে? ‘হাউচৱাইফ’৷ আপোনাৰ ছোৱলী যে বিয়াত বহিছিল, কিবা কৰেনে এতিয়া? নাই ঘৰতে, ‘হাউচৱাইফ’৷ আপোনাৰ বোৱাৰীয়ে কি কৰে? ‘হাউচৱাইফ’হে৷ আৰু মোক যদি কোনোবাই সোধে, মোৰ উত্তৰটো অলপ ব্যতিক্ৰমী হয়৷ আপুনি কি কৰে বুলি সুধিলে মই তৎক্ষণাত কৈ দিও, হেতামাৰি কলেজত কাম কৰোঁ৷ হাউচৱাইফ শব্দটো শুনাৰ লগে লগে যেন শ্ৰোতাৰ কাণখন সোপা মাৰি ধৰে৷ চৰকাৰী-বেচৰকাৰী কাৰ্য্যালয় অথবা বেঙ্কত যেতিয়া সোধে আপুনি কিবা কৰেনে? তেতিয়া আৰু জমে৷ সন্মুখৰ পৰা যেতিয়া ‘হাউচৱাইফ’ শব্দটো ভাঁহি আহে তেতিয়া প্ৰশ্ন কৰোঁতাৰ মুখখন শেতা হৈ পৰে৷ আৰু যেন এষাৰো কথা নাপাতিব তেনে ভাব এটাই ফুটি উঠে৷ যেন একো কথা নজনা, একো কাম নথকা ভ্যেলু নথকা এটা বস্তুহে হাউচৱাইফ৷ ইয়াৰ সলনি যদি কোনোৱে ক’লে চাকৰি কৰা বুলি; তেতিয়া যেন খেদি খেদি কথা পাতিব, কৌতুহলৰ যেন অন্তই নপৰিব৷ পিছে হাউচৱাইফে সকলো কৌতুহলৰ যতিহে পেলায়৷ কাকো আৰ্কষণ কৰিব নোৱাৰা এটা শব্দ ‘হাউচৱাইফ’৷\nকিয় বাৰু হাউচৱাইফৰ প্ৰতি মানুহৰ এই অহেতুক ধাৰণা? কিয় মানুহে ভাবে যে হাউচৱাইফ বোৰৰ একো কাম নাই, একো যেন নাজানে হাউচৱাইফবোৰে৷ আনহে নালাগে ভাল চিন্তাও যেন কৰিব নোৱাৰে হাউচৱাইফে৷ সংসাৰৰ একো কাম কাজ নথকা, একো নজনা মানুহবোৰেই হ’ল হাউচৱাইফ৷\nহয়ো পিছে কথাটো৷ কাৰণ ঘৰ এখনৰ চাৰিসীমাতেই আৱদ্ধ জীৱন এই হাউচৱাইফৰ৷ ঘৰতে থাকিব লাগে, খাব লাগে আৰুনো কি কাম হাউচৱাইফৰ৷\nকোনেও কিয় নুবুজে পৰিয়াল এটাত, ঘৰ এখনত, সমাজত হাউচৱাইফৰ অৱদান৷ না স্বামী, না সন্তান, না শাহু-শহুৰ, না পৰিয়ালৰ আন আন সদস্যসকলে, না এদিনৰ চিনাকী এজন ব্যক্তিয়ে! কোনোবাই কেতিয়াবা ভাবি চাইছেনে হাউচৱাইফ এগৰাকী কিমান এটা দায়িত্বশীল পদত অধিষ্ঠিত৷ তেঁও একেটা সময়তে কি কি কামত নিজকে নিয়োগ কৰে৷ কেতিয়াবা পত্নী, কেতিয়াবা মা, কেতিয়াবা বোৱাৰী, কেতিয়াবা বৌ ইত্যাদি ইত্যাদি বিভিন্ন চৰিত্ৰত অভিনয়েৰে কিদৰে ঘৰখনৰ সকলোৰে প্ৰয়োজন পুৰা কৰিছে কোনোবাই মুহূৰ্তৰ বাবেও ভাবেনে? পৰিয়াল আৰু ঘৰখনৰ পৰা সমাজলৈ প্ৰসাৰিত হোৱা বহু ভাল ভাল ব্যক্তিত্বৰ অধিকাৰী মানুহবোৰ গঢ় দিয়াত এই হাউচৱাইফৰ অৱদান কোনোবাই লক্ষ্য কৰিছেনে কেতিয়াবা!!\nএকো কাম নথকা হাউচৱাইফবোৰে পুৱা কোনো নুঠোতেই শুই উঠি, ঘৰখনৰ বন্ধ দুৱাৰ খিৰিকিবোৰ খুলি এটা সুস্থ সফল দিনৰ কামনাৰে দিনটোৰ কাৰ্য্যসূচী আৰম্ভ কৰে৷ বাহি ঘৰ সাৰি (চোতাল নাই ভাগ্যে আজিকালি) গা-পা ধুই গোঁসাই চাকি দি দিনটোৰ যুদ্ধলৈ সাজু হয় হাউচৱাইফ৷ তাৰ পিছত চাহ জলপানৰ লগতে সন্তানৰ বাবে টিফিন সাজুকৰাপৰ্ব৷ খোৱা যোগাৰ কৰি ল’ৰা-ছোৱালীক খুৱাই, সাজপাৰ পিন্ধাই স্কুললৈ সাজু কৰা (দেউতাকৰ অনুপস্থিতিত স্কুল বাছত উঠাবও লাগে)৷ ঘৰৰ সকলো নিজ নিজ কামত ওলাই যোৱাৰ পিছত হাউচৱাইফৰ ছুটী নহয়৷ বৰঞ্চ ঘৰৰ সকলো মানুহ অহাৰ আগতে বাকী ৰোৱা কামবোৰ সমাধা কৰাৰ দায়িত্বও হাউচৱাইফৰে৷ যেনে শাহু-শহুৰ, ননদ-দেৱৰৰ প্ৰয়োজনীয়খিনি যতনোৱা ( যদিহে যৌথ পৰিয়াল হয় তেনেহ’লেতো ৰূপতে ৰঙে চ’ৰা)৷ ঘৰৰ দামী-কমদামী আচবাব বোৰৰ ধূলি-মাকতি, মকৰা জাল গুচোৱা, ঘৰৰ মজিয়াবোৰ মচা, কাপোৰ কানি ধুই ৰ’দোৱা, কাপোৰ ইষ্ট্ৰি কৰা ইত্যাদি ইত্যাদি নানা ৰকমৰ কাম নিয়াৰিকৈ কৰা৷ যিবোৰ নেকি কামত পৰিগণিত নহয়৷ সেইখিনি শেষ নৌ হওতেই আহিলেই নহয় দুপৰীয়া সাজৰ চিন্তা৷ সকলোৰে পচন্দ অনুযায়ী ৰন্ধামেলা কৰি শেষ হয় মানে ল’ৰা-ছোৱালী স্কুলৰ পৰা আহি ঘৰ পায়েই৷ সকলোকে খুৱাই-বোৱাই, ধুই-পখালি হাউচৱাইফ দৌৰিলে বাহিৰত ধুই শুকাবলৈ থোৱা কাপোৰবোৰ আনিবলৈ৷ হয়তো ৰ’দত শুকাই কাপোৰৰ ৰং উৰিব বুলি নহয় বৰষুণৰ বাবে৷ আবেলি যদি ল’ৰা-ছোৱালী শোৱে তেন্তে অলপ সময় জিৰণি হাউচৱাইফৰ৷ আৰু যদিহে সিহঁতৰ খেলা-ধুলা বা টিউশ্যন থাকে তেন্তে সেয়াও মুদা মৰে৷ তাৰ পিছতেই আহি পৰিল সন্ধ্যা কৰ্ম৷ সন্ধিয়া জলযোগৰ (চাহ, কফি,বৰ্নভিতা) ব্যৱস্থা সমাপন কৰি সন্তানৰ স্কুলৰ ডায়েৰী চাই হোম ৱাৰ্ক কৰোৱা, হ’বলগীয়া শ্ৰেণী পৰীক্ষাৰ বাবে সিহতক সাজু কৰোৱাও হাউচৱাইফৰ নিত্য কৰ্মতে পৰে৷\nসিহঁতে পঢ়িব পাৰিছে নে নোৱাৰিছে সেই চিন্তা মূৰত লৈ আকৌ এবাৰ হেতামাৰি কলেজৰ প্ৰেক্তিকেল ক্লাচ, মানে নিশাৰ খোৱা সাজৰ আয়োজন৷ সকলোবোৰ ভাতৰ পাতত (ডাইনিংটেবুল) থাকোতেই শুবলৈ যাৱতীয় যা-যোগাৰ কৰাৰ কামো হাউচৱাইফৰে৷ সকলো যেতিয়া শোৱে তেতিয়া নিজে খাই কাহি-বাতি ধুই ঘৰখনৰ দৰ্জা খিৰিকী, লাইট বন্ধ কৰি; দিনটো কুশলেৰে পাৰ কৰাৰ বাবে নেদেখা জনক ধন্যবাদ দি শোৱাপাটীত উঠে হাউচৱাইফ৷ পুৱা চকু মেলাৰ পৰা চকু মুদালৈকে হাউচৱাইফ গৰাকী কিন্তু এটা নিৰ্দিষ্ট কামত বৰ্তি নাথাকে৷ এই দীঘলীয়া সময়ছোৱাত কামৰ মেৰপেচত অলপ জিৰণিৰো অৱকাশ নাথাকে তেওঁৰ৷\nএতিয়া ভাৱকচোন হাউচৱাইফ গৰাকীৰ কাম কি? বিনা কেজুৱেল লিভ, বিনা আৰ্ন লিভ, বিনা মেডিকেল লিভ, বিনা বেতনত কি চিন্তা কৰি, কাৰ প্ৰয়োজনত নিস্বাৰ্থ ভাৱে সকলোবোৰ কাম কৰি যায় তেওঁ৷ স্বীকৃতি পায় এটা হুমুনিয়াহেৰে সৈতে হাউচৱাইফ বুলি৷ স্বামী আৰু সন্তানৰ সফলতাত হাউচৱাইফৰ শলাগ কোনেও নলয়৷ কিন্তু এটা সৰু ভুল হ’লেও সকলো জপতিয়াই পৰে তেওঁৰ ওপৰত৷ হাউচৱাইফবোৰে ঘৰখন আৰু পৰিয়ালৰ বাবে নিজকে উৎসৰ্গা কৰি দিয়ে৷ অথচ এই হাউচৱাইফেই সৌ সিদিনালৈকে আছিল কাৰোবাৰ অতি আদৰৰ, আলাসৰ৷ সীমাহীন মৰম আৰু আপডালত ডাঙৰ হৈয়ো কেতিয়া আৰু কেনেকৈ জীৱন আৰু পৰিয়ালৰ ট্ৰেফিক জামত সোমাই যান-যঁট ভাঙি শৃংখলাবদ্ধ কৈ সকলোবোৰ কৰিবলৈ লয় সেইটো হাউচৱাইফেও পাহৰি পেলায়৷\nলগতে কৈ থওঁ যে মেচিনৰ দৰে সকলোবোৰ কাম কৰি থকা হাউচৱাইফবোৰ একাদিক্ৰমে পৰিয়াল এটাৰ সকলোৰে চিন্তাত চিন্তিত ‘চিন্তাবিদ’, সকলোৰে মনৰ কথা বুজি কাম কৰা ‘মনোবিদ’, সকলোৰে স্বাস্থ্যৰ প্ৰতি মনোনিৱেশ কৰা ডাক্তৰ, সন্তানৰ শিক্ষাগুৰু আৰু পৰিয়ালৰ অৰ্থ আৰু সুৰক্ষাৰ দায়িত্বত কৰ্মৰত গৃহমন্ত্ৰী৷\nএটা পৰিয়াল আৰু এখন ঘৰে সমাজত নিজৰ পৰিচয় দাঙি ধৰাত এগৰাকী হাউচৱাইফৰ অৱদান অতুলনীয়৷ মূলতে কব বিচৰিছোঁ যে সহজলভ্য হ’লেও আমাৰ জীৱনত হাউচৱাইফৰ গুৰুত্ব অতি গভীৰ৷ একো নজনা,একো কাম নকৰা এই হাউচৱাইফ সকল নহ’লে পিছে কৰ্মব্যস্ত মানুহবোৰৰ জীৱনত বাৰুকৈয়ে আউল লাগিব৷ ব্যস্ত পৃথিৱীত হাউচৱাইফো নিজৰ পৃথিৱীত অত্যন্ত ব্যস্ত৷ হাউচৱাইফ হোৱাটো লাজ নহয়, গৌৰৱৰহে কথা৷\n← অসমীয়া ৱিকিপিডিয়া:প্ৰচাৰপত্ৰিকা :: ছেপ্টেম্বৰ, ২০১৫\nচাকৰি কিনা পলিচি (দীপাংকৰ মল্ল বৰুৱা) →


বালি, পাউডাৰ, পাথৰ খোৱা ৰোগৰ পৰা সাৱধান! – প্ৰথম খবৰ\nHome/ ৰাষ্ট্ৰীয়-আন্তঃৰাষ্ট্ৰীয়/ ৰাষ্ট্ৰীয়/বালি, পাউডাৰ, পাথৰ খোৱা ৰোগৰ পৰা সাৱধান!\nবালি, পাউডাৰ, পাথৰ খোৱা ৰোগৰ পৰা সাৱধান!\nপ্ৰথম খবৰ, হেল্থ ডেস্কঃ সম্প্রতি কলকাতাৰ মেডিকেল কলেজত এজন যুৱকৰ পেটৰ অস্ত্রোপচাৰৰ পিছত অজস্র বালি, পাউডাৰ, পাথৰ, ময়লা পাইছিল চিকিৎসকসকল। এই ঘটনাক নজিৰবিহীন বুলি দাবী কৰে চিকিৎসকসকলে।\nপঞ্জাবৰ ভাটিন্ডাৰ বাসিন্দা অর্জুন শ্বাহ (১৬)। বিগত কিছুদিন ধৰি অসহ্য পেটৰ যন্ত্রণাত ভুগিছিল। যন্ত্রণা ইমানেই বাঢ়িছিল যে খোবা-বোৱা পৰ্যন্ত বন্ধ কৰি দিবলগীয়া হৈছিল। অানকি ঠিকমতে উশাহ-নিশাহো লব পৰা নাছিল যুৱকজনে।\nশেষত যুৱকজনক চিকিতসালয়লৈ নিয়াৰ সিদ্ধান্ত ললে পৰিয়ালৰ লোকে। চিকিতসালয়ত বিস্তৰ পৰীক্ষা-নিৰীক্ষাৰ পিছতো চিকিৎসকসকলে যুৱকজনৰ প্ৰকৃততে কি হৈছে ধৰিব নোৱাৰিলে। শেষত ৰোগ চিহ্নিত কৰাৰ বাবে অর্জুনৰ পাকস্থলীটো কেমেৰাৰে পৰীক্ষা কৰা হয়। আৰু সেই পৰীক্ষাৰ ফলাফল দেখি চকু কপালত উঠে চিকিৎসকসকলৰ। কাৰণ গোটেই পাকস্থলীটো ভৰ্তি হৈ আছে প্লাস্টিক আৰু কাঠৰ টুকৰাৰে।\nজানিব পৰা মতে অর্জুনৰ ৰোগ ‘পিকা’ নামেৰে পৰিচিত। ই এক ধৰণৰ মানসিক ৰোগ। এই ৰোগত আক্ৰান্ত হলে ৰোগীয়ে বালি, পাউডাৰ, পাথৰ, ময়লা সকলো খাব পাৰে। অর্জুনৰ ক্ষেত্রতো এই ঘটনাই ঘটিছিল। চিকিৎসকসকল অস্ত্রোপচাৰ কৰি অৰ্জুনৰ পেটৰ পৰা ৩০০ গ্রাম প্লাস্টিক আৰু কাঠৰ টুকৰা বাহিৰ কৰে । চিকিৎসকসকলে জনোৱা মতে আৰু তিনিটা অস্ত্রোপচাৰ কৰিলে অর্জুনৰ পেট পৰিষ্কাৰ কৰা সম্ভৱ হব।\nমৈৰাবাৰী মহাবিদ্যালয়ৰ ছাত্ৰ একতা সভাৰ খালী পদ NSUI ৰ দখলত\nশিশু দিৱস উপলক্ষে বিধায়িকা আঙুৰলতা ডেকাৰ শুভেচ্ছাবানী\nকি আছিল কিশোৰ দাৰ জীৱনৰ টাৰ্ণিং পইণ্ট\nছেঈফ কন্যাৰ প্ৰথম ছবি\nভুইকঁপে কপালে পাকিস্তান আৰু আফগানিস্তান


its-game-not-war-what-really-happened-between-india-and-bangladeshi-players-after-u19-icc-world-cup– News18 assam\nভাৰতীয় ক্ৰিকেটাৰক মাৰিবলৈ বেট লৈ আহিছিল বাংলাদেশৰ খেলুৱৈয়ে! কি হৈছিল খেলৰ পিছত? চাওক Video\nএই বিষয়টো গুৰুত্ব সহকাৰে লৈছে আই চি চিয়েও। খেলৰ অন্তত ভাৰতৰ অধিনায়ক প্ৰিয়ম গাৰ্গে কয় যে বাংলাদেশৰ খেলুৱৈৰ ব্যৱহাৰ আছিল অত্যন্ত বেয়া।\nLast Updated : February 10, 2020, 15:19 IST\nক্ৰিকেট ভদ্ৰলোকৰ খেল বুলি কোৱা হয়। কিন্তু ভদ্ৰলোকৰ খেলত অভৱ্য আচৰণ দেখুৱালে বাংলাদেশৰ খেলুৱৈয়ে। ১৯ বছৰ অনূৰ্ধ্বৰ ক্ৰিকেট বিশ্বকাপত ভাৰক পৰাজিত কৰি চেম্পিয়ন হয় বাংলাদেশ। তাৰ পিছতে বাংলাদেশ দলটোৰ খেলুৱৈসকলে যেন ভদ্ৰতাৰ সকলো সীমা অতিক্ৰম কৰিলে। ভাৰতীয় ক্ৰিকেট দলৰ খেলুৱৈক অশ্ৰাব্য গালি–গালাজ কৰাৰ লগতে হতাহতিতো লিপ্ত হয় বাংলাদেশৰ খেলুৱৈ। আনকি বেট আৰু ষ্টাম্প লৈও বাংলাদেশৰ খেলুৱৈয়ে খেদি আহিল ভাৰতীয় খেলুৱৈক। কিন্তু খেলপথাৰত উপস্থিত থকা আম্পায়াৰে বাধা দিয়ে এই কাৰ্যত।\nবাংলাদেশে জয়লাভ কৰাৰ লগে লগে সকলো খেলুৱৈয়ে খেলপথাৰলৈ দৌৰি গৈছিল। কিন্তু একাংশ খেলুৱৈয়ে ভাৰতীয় খেলুৱৈক উদ্দেশ্যি আপত্তিজনক মন্তব্য কৰিবলৈ আৰম্ভ কৰে। ভাৰতীয় খেলুৱৈয়ে ইয়াৰ প্ৰত্যুত্তৰ দিয়াত অধিক আক্ৰমণাত্মক হৈ উঠে বাংলাদেশৰ খেলুৱৈসকল। খেলপথাৰত সৃষ্টি হয় এক উত্তেজনাপূৰ্ণ পৰিস্থিতিৰ। আম্পায়াৰ আৰু কৰ্তৃপক্ষৰ হস্তক্ষেপতহে নিয়ন্ত্ৰণলৈ আহে পৰিস্থিতি।\nপিছত বাংলাদেশৰ অধিনায়ক আকবৰ আলীয়ে নিজৰ খেলুৱৈসকলৰ এই কাণ্ডৰ বাবে ক্ষমা বিচাৰে। এই বিষয়টো গুৰুত্ব সহকাৰে লৈছে আই চি চিয়েও। খেলৰ অন্তত ভাৰতৰ অধিনায়ক প্ৰিয়ম গাৰ্গে কয় যে বাংলাদেশৰ খেলুৱৈৰ ব্যৱহাৰ আছিল অত্যন্ত বেয়া।\nউল্লেখযোগ্য খেলখন আৰম্ভ হোৱাৰ পিছৰে পৰা দেখা গৈছিল দুয়ো দলৰ সংঘাত। খেলৰ দ্বিতীয় অভাৰতে তানজিম হাছান ছাকিবৰ থ্ৰ’ত দিব্যাংশ ছাক্সেনা আউট হোৱাৰ পৰা ৰক্ষা পৰে। অনুমান হয়, ছাকিবে জানি–বুজিয়ে চাক্সেনাৰ মূৰত আঘাত কৰিব বিচাৰিছিল। ইয়াৰ উপৰি ভাৰতীয় বেটছমেন আউট হ’লেই বাংলাদেশৰ খেলুৱৈয়ে কৰিছিল অভদ্ৰ আচৰণ।\nFirst published: February 10, 2020, 15:19 IST


'কাৰ ভাগ্যত মাজুলীৰ উপ নিৰ্বাচনৰ দলীয় টিকট?'- শনিবাৰে চূড়ান্ত হ'ব বিজেপিৰ মাজুলীৰ প্ৰাৰ্থী, সভাপতি ভৱেশ কলিতাৰ মতে, শক্তিশালী বিৰোধী অবিহনে মজা নাই নিৰ্বাচনৰ! majuli-bye-election-bjp-will-final-their-candidate-on-saturday-tvraju-hb– News18 assam\n'কাৰ ভাগ্যত মাজুলীৰ উপ নিৰ্বাচনৰ দলীয় টিকট?'- শনিবাৰে চূড়ান্ত হ'ব বিজেপিৰ মাজুলীৰ প্ৰাৰ্থী, সভাপতি ভৱেশ কলিতাৰ মতে, শক্তিশালী বিৰোধী অবিহনে মজা নাই নিৰ্বাচনৰ!\nশনিবাৰেই বিজেপিয়ে প্ৰস্তুত কৰিব পৌৰসভা নিৰ্বাচনৰো ৰণকৌশল।\nLast Updated : February 11, 2022, 18:25 IST\nমাজুলীৰ উপ-নিৰ্বাচন আৰু ৮০খনকৈ আসনত হ'বলগীয়া পৌৰসভা নিৰ্বাচনলৈ সৰ্বতোপ্ৰকাৰে সাজু অসম প্ৰদেশ বিজেপি ৷ মাজুলী উপনিৰ্বাচনৰ প্ৰাৰ্থীকলৈ সৃষ্টি হোৱা দোমোজা দূৰ কৰিবলৈ মাজুলীলৈ গৈছে বিজেপিৰ দুই নিৰ্বাচনী প্ৰভাৰী ৷ ইফালে শনিবাৰে পৌৰসভা নিৰ্বাচনক লৈ বিজেপিয়ে প্ৰস্তুত কৰিব ৰণকৌশল ৷\nবিজেপি এতিয়া বাৰুকৈয়ে ব্যস্ত নিৰ্বাচনকলৈ ৷ সন্মুখত থকা মাজুলী বিধানসভা উপনিৰ্বাচন আৰু ৮০খনকৈ পৌৰসভাৰ নিৰ্বাচনক লৈ ব্যস্ত হৈ পৰিছে দলটো ৷ মাজুলী বিধানসভাৰ উপনিৰ্বাচনক লৈ ভূৱন গাম, প্ৰদান বৰুৱা, হেমচন্দ্ৰ দলেকে ধৰি বহুকেইজন জনজাতীয় নেতা প্ৰাৰ্থীত্ব প্ৰত্যাশীৰ তালিকাত আছে। সেয়েহে পাৰ্থী চূড়ান্ত কৰিবলৈ শুকুৰবাৰে মাজুলীত উপস্থিত হৈছে মন্ত্ৰী বিমল বৰা আৰু প্ৰাক্তন মন্ত্ৰী তথা বিজেপিৰ উপ-সভাপতি নৱ দলে ৷\nপ্ৰভাৰীয়ে দিয়া চূড়ান্ত নাম শনিবাৰে দিল্লীলৈ প্ৰেৰণ কৰিব ৰাজ্যিক নেতৃত্বই ৷ মাজুলী সমষ্টিটো নিজৰ দখলত থাকিব বুলি প্ৰৱল আত্মবিশ্বাসী ৰাজ্যিক বিজেপিৰ সভাপতি ভৱেশ কলিতাৰ বিৰোধীক তিপ্পনী ৷ ভৱেশ কলিতাৰ মতে, খেলি হেনো ভাল নালাগিব এই নিৰ্বাচন ৷ কাৰণ বিজেপিৰ সন্মুখত নাই শক্তিশালী বিৰোধী। গতিকে এইখন খেল কমিটীৰ লগত খেলাৰ দৰে হ'ব ৷ কিন্তু কমিটীৰ বিৰুদ্ধে খেলা খেলত মজা নাথাকে বুলি মন্তব্য কৰে ৰাজ্যিক বিজেপিৰ সভাপতিগৰাকীয়ে।\nইফালে শেহতীয়াকৈ গান,কবিতাত ব্যস্ত থকা কংগ্ৰেছ সভাপতি ভূপেন বৰাকলৈও ভৱেশ কলিতাই ক'লে,"কংগ্ৰেছৰ হাতত এতিয়া সময়েই সময় ৷ গতিকে কংগ্ৰেছ এতিয়া ব্যস্ত গান কবিতাতে ৷ আমি এতিয়া নিৰ্বাচনতে ব্যস্ত হৈ আছো ৷ নিৰ্বাচনী ব্যস্ততা সামৰি ব'হাগতে জুৰিম বিহু ৷"\nআনহাতে, আহি থকা পৌৰসভা নিৰ্বাচনৰ বাবে বিজেপিয়ে বুথ,মণ্ডল,জিলা পৰ্যায়ত গঠন কৰি দিয়া ক'ৰ কমিটীসমূহক লৈ মুখ্যমন্ত্ৰী ড৹ হিমন্ত বিশ্ব শৰ্মাৰ উপস্থিতিত মাছখোৱাস্থিত সাংস্কৃতিক প্ৰকল্পত শনিবাৰে বিজেপিয়ে প্ৰস্তুত কৰিব ৰণ কৌশল ৷ এই ৰণকৌশল প্ৰস্তুতি বৈঠকৰ পিছতে পৌৰসভা নিৰ্বাচনৰো প্ৰাৰ্থী তালিকা চূড়ান্ত কৰিব বিজেপিয়ে ৷ এই কথা সদৰি কৰিলে সভাপতিগৰাকীয়ে ৷\nFirst published: February 11, 2022, 18:25 IST\nBhabesh KalitaBJPMajuli Bye ElectionMajuli Constituency


Niketan Class6Social Chapter 22 চৰকাৰৰ ধাৰণা আৰু বিভিন্ন প্ৰকাৰৰ চৰকাৰ » Dev Library\nNiketan Class6Social Chapter 22 চৰকাৰৰ ধাৰণা আৰু বিভিন্ন প্ৰকাৰৰ চৰকাৰ\nNiketan Class6Social Chapter 22 চৰকাৰৰ ধাৰণা আৰু বিভিন্ন প্ৰকাৰৰ চৰকাৰ is the answer to each chapter is provided in the list so that you can easily browse throughout different chapters Shankardev Shishu Niketan Class6Social Chapter 22 চৰকাৰৰ ধাৰণা আৰু বিভিন্ন প্ৰকাৰৰ চৰকাৰ and select need one.\nAlso, you can read the Assam Board book online in these sections Solutions by Expert Teachers as per SCERT (CBSE) Book guidelines. These solutions are part of Shankardev Sishu Niketan All Subject Solutions. Here we have given Assam Board Shankardev Vidya Niketan Class6Social Chapter 22 চৰকাৰৰ ধাৰণা আৰু বিভিন্ন প্ৰকাৰৰ চৰকাৰ Solutions for All Subjects, You can practice these here.\nচৰকাৰৰ ধাৰণা আৰু বিভিন্ন প্ৰকাৰৰ চৰকাৰ\nপ্রশ্ন ১। দুটা শব্দত উত্তৰ লিখা—\n( ক ) দুখন পুৰণি ভাৰতীয় ৰাজ্যৰ নাম ।\nউত্তৰঃ মগধ , কনৌজ ।\n( খ ) দুজন একনায়কৰ নাম ।\nউত্তৰঃ হিটলাৰ , মুছ’লিনী ।\n( গ ) দুখন সীমিত ৰাজতন্ত্রৰ নাম ।\nউত্তৰঃ ভূটান , থাইলেণ্ড ।\n( ঘ ) দুজন আহােম ৰজাৰ নাম ।\nউত্তৰঃ চুকাফা , শিৱসিংহ ।\n( ঙ ) দুখন গণতান্ত্রিক ৰাষ্ট্রৰ নাম ।\nউত্তৰঃ ভাৰতবৰ্ষ , আমেৰিকা যুক্তৰাষ্ট্র ।\nপ্রশ্ন ২। দুই বা তিনিটা বাক্যত উত্তৰ লিখা—\n( ক ) চৰকাৰে আমাৰ বাবে কি কৰে ?\nউত্তৰঃ চৰকাৰে জনসাধাৰণৰ সর্বতাে প্রকাৰৰ কল্যাণ সাধন আৰু নিৰাপত্তা সুনিশ্চিত কৰাৰ বাবে কাম কৰে । আমাৰ নিৰাপত্তা , খােৱা – বােৱা , যােগান , শিক্ষা , স্বাস্থ্য , ঘৰ – দুৱাৰ , যাতায়াত , শান্তি – প্রগতি ৰক্ষা আদি বিভিন্ন কাম-কাজ চৰকাৰে সম্পাদন কৰে ।\n( খ ) ভাৰতে কাৰ শাসনৰ পৰা স্বাধীনতা লাভ কৰিছিল ? কিমান দিনৰ বাবে তেওঁলােকে আমাৰ দেশখন শাসন কৰিছিল ?\nউত্তৰঃ ভাৰতে ইংৰাজৰ শাসনৰ পৰা স্বাধীনতা লাভ কৰিছিল । হংৰাজে আমাৰ দেশখন ২০০ বছৰ শাসন কৰিছিল ।\n( গ ) ন্যায় বিভাগৰ কাম কি ?\nউত্তৰঃ এখন ৰাষ্ট্ৰত ন্যায় বিভাগে , বিচাৰ কার্য সম্পাদন কৰে । এই বিভাগে আইন বিভাগ আৰু কাৰ্যপালিকাৰ কামৰ ভাল – বেয়া বিচাৰ কৰি জনসাধাৰণক ন্যায় প্রদান কৰে ।\n( ঘ ) একনায়কতন্ত্র মানে কি ? এনে শাসনৰ অধীনত ব্যক্তিৰ স্বাধীনতা থাকেনে ?\nউত্তৰঃ যিবিলাক দেশত এজন নেতাই দেশখনৰ শাসন কার্য পৰিচালিত কৰে , তেনে শাসন ব্যৱস্থাক একনায়কতন্ত্র বােলে ৷ এনে ব্যৱস্থাত নেতাগৰাকীয়ে জনস্বার্থতকৈ নিজ স্বার্থকহে গুৰুত্ব দিয়া দেখা যায় ।\nএকনায়কতন্ত্রত ব্যক্তিৰ স্বাধীনতা নাথাকে ।\nপ্রশ্ন ৩। ( ক ) পাঠটোত পােৱা ৫ টা মূল কথা বিচাৰি ৫ টা বাক্যত লিখা ।\nউত্তৰঃ পাঠটোত ৫ টা মূল কথা হল— চৰকাৰ ৰাষ্ট্ৰ ব্যৱস্থাৰ প্রধান প্রশাসনীয় অনুষ্ঠান । আমাৰ ভাৰতবৰ্ষত ৰাষ্ট্ৰীয় পৰ্যায়ত কেন্দ্রীয় চৰকাৰ , ৰাজ্যত ৰাজ্যিক আৰু স্থানীয় পর্যায়ত স্বায়ত্ত শাসিত পৰিষদ , পৌৰ নিগম , পৌৰসভা , পঞ্চায়ত আদি আছে । চৰকাৰী নীতি – নিয়মক আইন বােলা হয় । দেশৰ আইনসভাই এনে আইন প্রস্তুত কৰে । দেশৰ শাসনকার্য চলােৱা বিভাগটো হৈছে কাৰ্য পালিকা আৰু ভাল – বেয়া বিচাৰ কৰাৰ লগতে বিভিন্ন গােচৰ মীমাংসা কৰি জনগণক ন্যায় প্রদান কৰা বিভাগটো হৈছে বিচাৰ বিভাগ ।\n( খ ) চৰকাৰৰ তিনিটা শাখাই কি কি কাম কৰে ?\nউত্তৰঃ চৰকাৰৰ তিনিটা শাখা হৈছে— আইন প্রণয়ন বিভাগ বা আইনপালিকা , কার্যপালিকা আৰু বিচাৰ বিভাগ । আইন পালিকাই দেশৰ শাসনৰ বাবে প্রয়ােজনীয় । আইন প্রণয়ন কৰে । কাৰ্যপালিকাই আইন প্রয়ােগ অর্থাৎ আইনমতে শাসন চলায় । আনহাতে , আইন বিভাগ আৰু কাৰ্যপালিকাৰ কামৰ ভাল – বেয়া বিচাৰ কৰাৰ লগতে আইনৰ সহায়ত গােচৰ মীমাংসা কৰি জনগণক ন্যায় দান কৰে বিচাৰ বিভাগে।\n( গ ) আদিম মানুহে কিয় দল বান্ধি থাকিবলৈ ল’লে আৰু তাৰ ফলত কি কি হ’ল ?\nউত্তৰঃ মানুহ সমাজপ্রিয় প্রাণী । সমাজক বাদ দি মানুহ জীয়াই থাকিব নােৱাৰে । সমাজপ্রিয় স্বভাৱৰ বাবেই মানুহে দল বান্ধি থাকিবলৈ ল’লে । দল বান্ধি থকাৰ ফলত দলপতি বা মুৰব্বীৰ ধাৰণাৰ সৃষ্টি হ’ল আৰু মুৰব্বীৰ কথা দলটোৱে মানি চলিবলৈ ধৰিলে । দলবদ্ধ জীৱন – যাপনৰ ফলত সমাজত কিছুমান নীতি – নিয়মৰ সৃষ্টি হ’ল আৰু সমূহীয়া উন্নয়ন, নিৰাপত্তা আদিৰ বাবে কিছুমান ব্যৱস্থা হ’ল । লাহে লাহে দলবােৰ ডাঙৰ হ’ল আৰু কালক্ৰমত কেইবাটাও ডাঙৰ দল একত্রিত হৈ একোখন ৰাজ্য বা ৰাষ্ট্ৰ হ’ল ।\n( ক ) অতি চমু উত্তৰ দিয়া –\nপ্রশ্ন ১। চৰকাৰ কি ?\nউত্তৰঃ চৰকাৰ হৈছে ৰাষ্ট্ৰ ব্যৱস্থাৰ প্রধান প্রশাসনীয় অনুষ্ঠান যি জনসাধাৰণৰ কল্যাণৰ অৰ্থে কাম কৰে ।\nপ্রশ্ন ২। আহােমে অসমত কিমান বছৰ শাসন কৰিছিল ?\nউত্তৰঃ আহােমে অসমত একেৰাহে প্রায় ছশ বছৰ শাসন কৰিছিল ।\nপ্রশ্ন ৩। কুৰি শতিকাৰ জাৰ্মানীৰ ক্ষমতাশালী একনায়ক জনৰ নাম কি ?\nউত্তৰঃ কুৰি শতিকাৰ জার্মানীৰ ক্ষমতাশালী একনায়কজন হ’ল হিটলাৰ।\nপ্রশ্ন ৪। ইটালীৰ ক্ষমতাশালী একনায়ক জনৰ নাম কি ?\nউত্তৰঃ ইটালীৰ ক্ষমতাশালী একনায়কজন আছিল মুছ’লিনী ।\nপ্রশ্ন ৫। ভাৰতবৰ্ষ কেতিয়া স্বাধীন হৈছিল ?\nউত্তৰঃ ১৯৪৭ চনৰ ১৫ আগষ্টত ভাৰতবৰ্ষ স্বাধীন হৈছিল ।\nপ্রশ্ন ৬। আধুনিক যুগত একনায়কৰ শাসন চলা কেইখনমান দেশৰ নাম লিখা ।\nউত্তৰঃ ছৌদি আৰৱ , ব্রুনেই , ওমান , কাটাৰ আদিত এতিয়াও একনায়কৰ শাসন প্রচলিত আছে ।\nপ্রশ্ন ৭। ইংৰাজে আমাৰ দেশত কিমান বছৰ শাসন কৰিছিল ?\nউত্তৰঃ ইংৰাজে ভাৰতবৰ্ষত প্রায় ২০০ বছৰ শাসন কৰিছিল ।\nপ্রশ্ন ৮। আইন কাক বােলে ?\nউত্তৰঃ চৰকাৰী নীতি – নিয়মকে আইন বােলে ।\nপ্রশ্ন ৯। আইন কোনে তৈয়াৰ কৰে ?\nউত্তৰঃ চৰকাৰৰ আইন প্রণয়নকাৰী বিভাগ আইন পালিকাই আইন তৈয়াৰ কৰে ।\nপ্রশ্ন ১০। ভাৰতৰ আইনসভাখনৰ নাম কি ?\nউত্তৰঃ ভাৰতৰ আইন সভাখনৰ নাম সংসদ । ( সংসদৰ সদস্যসকলক সাংসদ বােলা হয় । )\nপ্রশ্ন ১১। কার্যপালিকাক কেইটা ভাগত ভগাব পাৰি ?\nউত্তৰঃ কাৰ্যপালিকাক দুটা ভাগত ভগাব পাৰি ।\nপ্রশ্ন ১২। আমাৰ দেশত নামমাত্র কার্যপালিকা কোন ?\nউত্তৰঃ আমাৰ দেশত নামমাত্র কার্যপালিকা হৈছে ৰাষ্ট্রপতি ।\nপ্রশ্ন ১৩। আমাৰ দেশত প্রকৃত কাৰ্যপালিকা কোন ?\nউত্তৰঃ আমাৰ দেশত প্রকৃত কাৰ্যপালিকা হৈছে মন্ত্রীপৰিষদ ।\n( খ ) উত্তৰ লিখা –\nপ্রশ্ন ১। চৰকাৰৰ প্ৰধান কামবােৰ কি কি ?\nউত্তৰঃ চৰকাৰৰ প্ৰধান কামবােৰ হৈছে ৰাষ্ট্ৰ , ৰাজ্য বা একোটা একোটা এলেকাৰ শাসন চলােৱা , সেই এলেকাৰ উন্নয়নৰ বাবে কাম কৰা ; ইয়াৰ জনসাধাৰণক বহিঃশত্ৰুৰ আক্ৰমণৰ পৰা ৰক্ষা কৰা , আইন – শৃংখলা ৰক্ষা কৰা ইত্যাদি ।\nপ্রশ্ন ২। ৰাজতন্ত্র বুলিলে কি বুজা ?\nউত্তৰঃ ৰজাই চলােৱা শাসনক ৰাজতন্ত্র বােলে । এনে শাসন এজন লোকৰ দ্বাৰা পৰিচালিত । প্রাচীন কালত ৰাজ্যবােৰ সৰু আছিল , মানুহো বেছি নাছিল । আনহাতে সমস্যাসমূহাে জটিল নাছিল । এনে অৱস্থাত ৰাজতন্ত্রই বহুল প্রচলিত শাসন ব্যৱস্থা আছিল ।\nপ্রশ্ন ৩। অভিজাত তন্ত্র কাক বােলে ?\nউত্তৰঃ যি শাসন ব্যৱস্থাত ৰাজ্যৰ শাসনভাৰ কেইজনমান গুণী – জ্ঞানী ব্যক্তিয়ে গ্রহণ কৰে , তেনে শাসনক অভিজাত তন্ত্র বােলে । এই ব্যৱস্থা এজন ৰজাৰ শাসনতকৈ ভাল বুলি পৰিগণিত হৈছিল যদিও কালক্ৰমত এই ব্যৱস্থাৰ গুৰুত্ব কমি আহিল ।\nপ্রশ্ন ৪। গণতন্ত্র বুলিলে কি বুজা ?\nউত্তৰঃ গণতন্ত্র হৈছে জনগণে চলােৱা শাসন । এনে শাসন ব্যৱস্থাত ৰাইজেই ৰজা । গণ মানে জনগণ আৰু তন্ত্র মানে শাসন । এনে ব্যৱস্থাত দেশৰ চৰকাৰ বা শাসনযন্ত্ৰৰ ওপৰত সৰ্বসাধাৰণৰ নিয়ন্ত্রণ থাকে । বর্তমান সময়ৰ ৰাষ্ট্ৰবােৰ অতি জনবহুল হােৱা হেতুকে বর্তমান গণতান্ত্রিক শাসন ব্যৱস্থাত ৰাইজৰ দ্বাৰা নির্বাচিত প্রতিনিধিৰ শাসন অর্থাৎ পৰােক্ষ গণতন্ত্র প্রচলন বেছি দেখা যায় ।\nপ্রশ্ন ৫। কার্যপালিকা কাক বােলে ? কার্যপালিকাৰ ভাগকেইটাৰ বিষয়ে লিখা ।\nউত্তৰঃ কাৰ্যপালিকা হৈছে চৰকাৰৰ আইন প্রয়ােগ অর্থাৎ আইন মতে শাসন চলােৱা বিভাগ । প্ৰকৃতাৰ্থত চৰকাৰৰ এই অংগটোৱেই দেশৰ শাসনকার্য চলায় । কাৰ্যপালিকাক দুটা ভাগত ভাগ কৰিব পাৰি । নামমাত্র কার্যপালিকা আৰু প্রকৃত কাৰ্যপালিকা । নামমাত্র কার্যপালিকা হৈছে দেশৰ নামমাত্র মুৰব্বী । নামমাত্র কার্যপালিকাৰ নামত দেশৰ শাসন কার্য চলে যদিও তেওঁ প্ৰকৃতাৰ্থত শাসন নকৰে । ভাৰতৰ ৰাষ্ট্ৰপতি নামমাত্র কাৰ্যপালিকাৰ এটা উদাহৰণ । আনহাতে , যি কাৰ্যপালিকাই প্ৰকৃতাৰ্থত দেশৰ শাসনকার্য চলায় তাকে প্রকৃত কাৰ্যপালিকা বােলে । ভাৰতবৰ্ষৰ প্ৰধানমন্ত্ৰীৰ নেতৃত্বৰ মন্ত্রীপৰিষদ দেশৰ প্রকৃত কাৰ্যপালিকা । কিছুমান দেশত প্রকৃত কাৰ্যপালিকা আৰু নামমাত্র কার্যপালিকাৰ মাজত বিভাজন পৰিলক্ষিত হয় । আনহাতে কিছুমান দেশত নামমাত্র কার্যপালিকা আৰু প্রকৃত কাৰ্যপালিকাৰ মাজত বিভাজন দেখা নাযায় ।


চকুলো – মণিষা কাকতি – ফটাঢোল\nJuly 1, 2017 দৈনন্দিন\t2 Comments\nচকুলো – মণিষা কাকতি\nৰাতি ৭.৪৮ বাজিছে৷ দুজনীয়া সংসাৰ৷ পত্নী পাকঘৰত ব্যস্ত৷ পতি কাষৰ ৰুমত টিভি চোৱাত ব্যস্ত৷\nপত্নীঃ (পতিদেৱক উদ্দেশ্যি অলপ উষ্মাৰে) তুমি কিন্তু তোমাৰ প্ৰমিজ ৰাখিব পৰা নাই৷\nপতিঃ হা.. কিবা কৈছা?\nপত্নীঃ ………..প্ৰমিজ ………………নাই৷\n(অকল সেই দুটাহে শব্দ শুনি কিবা জগৰ লগালো বুলি ভাবি পতি হাতত ৰিম’ট লৈ টিভিৰ কাষৰপৰা উঠি আহিবলৈ বাধ্য হ’ল)\nপতিঃ কিবা কৈছিলা জানু?\nপত্নীঃ (মুখখন অলপ ফুলাই) তুমি মোৰ মা-দেউতাৰ আগত প্ৰমিজ কৰিছিলা যে মোৰ চকুৰপৰা কেতিয়াও ’চকুলো’ ওলাব নিদিয়া৷ কিন্তু বিয়াৰ পাছতে তুমি সকলো পাহৰি গ’লা৷ মই… মই সদায় কান্দিব লগা হয়, কালিটো বহুত কান্দিলো, আৰু…. আৰু যোৱা ২২, নহয় ২৪ তাৰিখেটো বহুত বহুত কান্দিলো৷\n(পতিদেৱে ভাবি তত পোৱা নাই, পত্নীয়ে কিয় সদায় কান্দিব লগা হৈছে, কালি আৰু ২২, অ’ নহয়.. ২৪ তাৰিখে এনে কি অঘটন হৈছিল? মনত পেলাবলৈ চেষ্টা কৰি দেখিলে কালি দেখোন একো হোৱা নাছিল, বৰং তেওঁ সৰু লোকেল মুৰ্গী এটা লৈ সোনকালে ঘৰ সোমাইছিল আৰু পত্নীৰ লগতে একেলগে আনন্দমনে ৰাতিৰ সাজ খাই শুই পৰিছিল৷ আৰু অলপ জোৰ দি দেখিলে যোৱা ২২, অহ্ নহয়.. ২৪ তাৰিখেও দেখোন একো অঘটন ঘটা নাছিল, বৰং সেইদিনাও তেওঁ উভটোতে মাংস কিনি লৈ আহিছিল৷ ক’তা অস্বাভাৱিক একোতো ঘটা নাছিল৷ )\nপতিঃ জানু! মই… মই যে একো বুজা নাই৷ তুমি কিয় কান্দিব লগা হৈছে? মইতো একো কৰা নাই…. (অলপ থেৰোগেৰোঁকৈ)\nপত্নীঃ (গহীনকৈ) যদি প্ৰমিজ ৰাখিব খুজিছা সোনকালে এই পিয়াজখিনি কাটি দিয়া৷ (কৈয়েই পতিৰ হাতৰ পৰা ৰিম’টটো লৈ আনটো ৰুমত টিভি দখল কৰি বহি ল’লে) পাৰিলে ভাজিখনো বনোৱা (হাঁহিটো লুকুৱাই পতিদেৱক চিঞৰিলে৷)\n« প্ৰতিবেশী – গীতাশ্ৰী কলিতা\nবিয়ৈ মেল – মৃদুল কুমাৰ শৰ্মা »\nহা হা—- বেচেৰা পতিদেৱ\nLeaveaReply to Pranita Goswami Barthakur Cancel reply